
FALS CUVÂNT ÎNAINTE LA 
MIZERIA ISTORICISM UL UI 


Mizeria istoricismuiui, dimpreună cu o suită impresionantă de alte cărţi, 
apare în cadrul unei serii care pune la îndemâna cititorului din Europa 
Centrală şi de Est, în particular a celui român, scrieri inaccesibile înainte 
de 1989, pentru că toate împreună, şi poate fiecare separat, ar fi avut un 
efect dizolvant asupra totalitarismului. Printre ele, Mizeria istoricismuiui 
ocupă un loc aparte. Aceasta este cel puţin convingerea mea personală, 
dar n-aş putea-o expune în cadrul unei "prefeţe", adică a unui loc presupus 
a oferi o perspectivă încărcată de autoritate. 

Toate cărţile din seria aceasta au prefeţe. în fond, ele pot fi simple note 

introductive menite să ofere cititorului un minimum de informaţii care să 

/ 

ajute la deschiderea uşilor potrivite în lumea scrierilor filosofice, sociale, 
politice. Chiar şi aşa privind lucrurile, tot s-ar pune o problemă delicată în 
cazul unui autor precum Karl R. Popper. în primul rând, Popper a refuzat 
în repetate rânduri să accepte prefeţe la lucrările sale. 1 în al doiiea rând, 
filosofia popperiană este animată de un spirit antiautoritar, incompaiibil 
cu ideea unui "punct" din care s-ar putea indica drumurile care trebuie 
urmate în citirea unui text. 

Scopul scrierii de faţă este să încerce să producă o înţelegere (filosofică) 
a acestei atitudini popperiene. 

Anii când a trăit Karl Popper se confundă aproape cu veacul al XX-lea. 
El s-a născut la Viena pe 28 iulie 1902. Existenţa sa avea să fie bulversată 
de evenimente cum au fost primul şi cel de al doilea război mondial. 


1 Din câte îmi pot aminti eu personal, Societatea deschis a aprut în româneşte fără o 
prefaţă, între altele, pentru că Sir Karl Popper a insistat să nu fie prefaţată. Ostilitatea lui 
Popper împotriva prefeţelor a fost confirmată de Mark Notturno şi Adam Chmielewski în 
cadrul unei dezbateri pe marginea filosofiei lui Karl Popper (Universitatea Central-Europeană, 
februarie, 1996). Le mulţumesc participanţilor la dezbaterea respectivă şi, în special lui 
Mark Notturno şi Cvozden Flego pentru sugestiile oferite. Desigur, însă, răspunderea pentru 
neajunsurile textului de faţă îmi aparţine în întregime. 

Casa părintească, scria Karl Popper, era un loc înţesat de cărţi. 2 Cărţile 
şi muzica îl fascinează pe micul Karl. 3 Popper îşi aminteşte de una dintre 
primele sale întâlniri cu filosofia, cam pe la cincisprezece ani, 4 când nu a 
fost în stare să dezvolte un argument convingător, în ochii tatălui său, 
împotriva a ceea ce Karl Popper a numit toată viaţa sa "esenţialism" 
(convingerea că există înţelesuri veritabile ale cuvintelor). Eşecul acesta 
l-a condus la o opţiune filosofică foarte importantă: să nu discute niciodată 
despre cuvinte şi înţelesul lor. 

Cărţilor şi muzicii avea să li adauge în anii adolescenţei experienţa 
vieţii sociale. Popper este deja sub influenţa ideilor socialiste, când la nici 
şaptesprezece ani, se apropie de mişcarea comunistă. 5 Legătura cu 
mişcarea comunistă nu durează mult timp, dar Popper reaminteşte, şi în 
1992, concluziile pe care le-a tras atunci. 6 Ele cred că ar putea fi rezumate 
în felul următor: marxismul este inextricabil întreţesut cu dogmatismul. 

De asemenea, în pofida admiraţiei sale pentru mişcarea muncitorească 
vieneză, care - aprecia Popper - convinsese mase largi de oameni să 
înlocuiască alcoolul cu excursiile la munte, muzica proastă cu muzica 
clasică, romanele de duzină cu lecturile serioase, 7 el este dezamăgit de 
birocraţia generată de către mişcarea social-democrată. 8 

Multă vreme însă, Karl Popper nu a scris nici un text în care să dezvăluie 
concluziile sale privitoare la marxism. Marxismul era şi teoria liderilor 
social-democraţiei austriece din anii '20, iar anti-marxismul ar fi însemnat 


2 Cf. Karl Popper, The Unended Quest. An Intellectual Autobiography, Londra, Routledge, 
1992, p.11. (Această autobiografie a apărut iniţial ca parte a unui volum dedicat lui Popper 
în celebra serie "The Library of Living Philosophers" editată de Paul Arthur Schilpp - un fel 
de "premiu Nobel" în filosofie). 

3 în privinţa muzicii, v. ibidem pp. 53 - 72. Popper a şi compus muzică. 

4 Ibidem, p. 17. 

5 Ibidem, p.33. 

6 V. Postfaţa la ediţiarusa Societăţii deschise (Otkrîtoe obşcestvo i ego vragi, Moscova, 
Kulturnaia inişiativa, 1992, voi.II, pp.480, 484). 

7 Karl Popper, Op. cit. p. 36. 

8 într-una din lecţiile sale de la London School of Economics, Popper a relatat felul în 
care, atunci când se ocupa cu asistenţa socială în Viena guvernată de socialişti, a reuşit să 
obţină o sticluţă de dezinfectant abia după ce a făcut o cerere, a dat explicaţii unui doctor 
şi apoi s-a dus până la un spital din Viena, totul implicând lungi drumuri prin marele oraş 
(textul lecţiei se găseşte în Arhiva Karl Popper şi este citat de Mark A. Notturno în conferinţa 
sa "The Open Society, and Its Enemies: Community, Authority, and Bureaucracy", Praga 
9-10 noiembrie 1995, text nepublicat). 

un sprijin pentru adversarii autoritari şi fascizanţi ai social-democraţilor. 9 
Abia între 1935 şi 1943 el scrie cele două cărţi - Mizeria istoricismului şi 
Societatea deschisă - în care dezvoltă pe larg argumentele sale împotriva 
marxismului. 

Cu totul alt impact a avut asupra lui Popper întâlnirea sa cu opera lui 

Einstein. El a asistat chiar în 1919 la o conferinţă tinută de către Einstein. 10 

/ / 

Ceea ce l-a convins cel mai mult pe Popper la Einstein era capacitatea 
acestuia de a indica testele care ar putea face teoria sa de nesusţinut. 11 O 
astfel de teorie este deschisă la critică. 

în 1935, Popper publică Logica cercetării, lucrarea care avea să 
definească liniile de forţă ale întregii sale filosofii. 12 La ideile acestei cărţi 
trebuie să ne raportăm atunci când vrem să înţelegem celelalte scrieri ale 
sale. 

Logica cercetării l-a făcut pe Popper celebru în cercurile filosofilor 
profesionişti. El a fost, între altele, invitat să ţină o conferinţă la Londra. 13 

Popper stă tot mai mult, după 1935, în Anglia. Apoi, el a emigrat, în 
1937, împreună cu soţia sa, în Noua Zeelandă. în Noua Zeelandă el a 
scris Societatea deschisă şi a dat o formă publ icabilă Mizeriei istoricismului. 
Pentru ambele scrieri a găsit cu greu editori. 14 Societatea deschisă, de 
exemplu, a fost respinsă pentru "atitudinea ireverenţioasă faţă de 
Aristotel". 15 

Karl Popper s-a stabilit în Anglia în ianuarie 1946. A predat la London 
School of Economics. Anglia a devenit a doua sa patrie şi, de altfel, Karl 
Popper a devenit "Sir Karl". 

în 1950, Popper a călătorit în S.U.A. şi a prezentat o conferinţă la 
Princeton la care au asistat Einstein şi Bohr. El a încercat chiar să-l 
convertească pe Einstein la indeterminism. 16 


9 Cf. Karl Popper, Op cit., p. 37. 

10 Ibidem, p.37. 

n Popper vede aici o atitudine absolut opusă dogmatismului unor autori precum Marx 
şi Freud, care nu vorbesc decât despre "verificarea" teoriilor lor favorite (Ibidem, p. 38). 

12 Pentru o prezentare detaliată a locului şi rolului acestei cărţi în cadrul creaţiei filosofice 
popperiene v. Mircea Flonta Despre rădăcinile istorice şi destinul *Logicii cercetării», în Karl 
Popper, Logica cercetării, Bucureşti, Editura ştiinţifică şi enciclopedică, 1981, pp. 13-53. 

13 Cf. Karl Popper, Op cit., p. 108. 

14 V. Prefaţa la ediţia germană a Mizeriei istoricismului pentru o succintă descriere a 
istoriei elaborării şi publicării acestei lucrări. 

15 Cf. Karl Popper, Op cit., p. 119. 

16 Un rezumat al argumentelor sale poate fi găsit în Ibidem, pp. 129-132. 

Logica cercetăm avea să fie publicată la sfârşitul anilor '50 şi într-o 
versiune în limba engleză. Karl Popper ajunge să fie considerat tot mai 
mult ca unul dintre filosofii cei mai importanţi ai secolului, opinie 
consacrată şi prin apariţia, în 1974, a volumului Schilpp. 

Opera lui Popper, centrată pe studii de filosofia ştiinţei, a fost întregită 
de-a lungul timpului de preocupările sale pentru alte zone ale filosofiei, 
cum ar fi filosofia politică sau filosofia minţii. 17 

Karl Popper a trăit, de asemenea, suficient de mult pentru ca să poată 
comenta sfârşitul regimurilor comuniste din Europa şi eşecul practic al 
marxismului, ale cărui baze teoretice le atacă în Mizeria istoricismului. 
Karl Popper a murit la 17 septembrie 1994. 

In consonanţă cu opţiunea filosofică timpurie deja amintită, filosofia 
lui Popper nu este orientată către surprinderea de esenţe, nu defineşte sau 
descrie "lumea" în esenţa ei, ci este centrată pe rezolvarea de probleme. 18 
O asemenea problemă este, de pildă, pusă de înlocuirea teoriei lui Newton 
de către teoria lui Einstein. Nu fusese oare "demonstrată" teoria lui Newton, 
nu era ea susţinută de nenumărate fapte? 

Răspunsul lui Karl Popper la problema de mai sus este în acelaşi timp 
original şi elegant. Popper ne atrage atenţia asupra faptului că în ştiinţele 
demonstrative (de tip matematic) argumentele pe care le producem pentru 
a proba ceva transmit adevărul de la premise către concluzii. Dacă am 
analiza însă cazul banal al unei generalizări empirice referitoare la un 
domeniu de obiecte infinit, am observa că, punând, într-un argument, 
enunţul generalizator în locul concluziei şi punând o serie (finită) de 
enunţuri singulare (despre fapte) ca premise, adevărul premiselor nu se 
transmite către concluzie. Oricâte fapte am acumula, concluzia nu devine 
"mai adevărată". Oricând putem da peste un fapt care să falsifice 
generalizarea empirică respectivă. 

Teoriile empirice nu pot fi demonstrate. Ele sunt doar conjecturi sau 
ipoteze. Noi folosim asemenea ipoteze în conjuncţie cu descrieri de cazuri 


17 Cred că îşi păstrează şi astăzi valabilitatea aprecierea făcută de Mircea Flonta, în 
1981, conform căreia Karl Popper este "un clasic al filosofiei secoluiui XX" (Mircea Flonta, 
Op cit, p. 13). 

18 După Popper, există probleme în filosofie (vezi în acest sens "The nature of 
philosophical problems and their roots in Science" în Karl Popper, Conjectures and 
Refutations, Londra, Routledge, 1989, pp. 66-96). Iar într-o disciplină studiem nu un domeniu 
sau un obiect, ci probleme (cf. ibidem, p.67). 

particulare (care se numesc tehnic "condiţii iniţiale" 19 ) pentru a genera 
concluzii (producând astfel, după caz, predicţii sau explicaţii). în asemenea 
argumente, ceea ce se transmite (de-a-ndoaselea, de la concluzie către 
premise) este falsul. Dacă predicţiile noastre nu pot trece testele la care 
sunt supuse, atunci cel puţin una dintre premise este falsă. 

Marea virtute a ştiinţei nu constă, în viziune popperiană, în infailibilitea 
teoriilor ei, ci în oferirea unui spaţiu amplu pentru discuţia critică. Teoriile 
ştiinţifice nu pot fi demonstrate, ele pot fi doar criticate. 

Reversul concluziei simple de mai sus este că teoriile care nu pot fi criticate 
nu ţin de domeniul ştiinţei. Miezul moralei popperiene este că în ştiinţă nu 
suntem orientaţi către acumularea de adevăruri, nu căutăm să includem cu 
orice preţ cât mai multe adevăruri, ci urmărim eliminarea falsurilor. 20 

Una dintre implicaţiile cele mai subtile ale poziţiei schiţate mai sus 
este că în ştiinţă nu există experţi. Pe de o parte, a spune că o teorie nu 
poate fi (nici măcar în principiu) înţeleasă de către un non-expert înseamnă 
să închizi teoria la critică. Pe de altă parte, a invoca nişte adevăruri pe 
care numai experţii le ştiu revine la a crede că există momente de 
infailibilitateîn ştiinţă ca atare. Ştiinţa nu pune însă bariere în calea nimănui. 

Nu există un cerc al iniţiaţilor în tainele ei. Practicanţii ei de mare clasă 

/ / / 

sunt pur şi simplu persoane cu un acut simţ critic, îndelung exersat, în 
vreme ce noii veniţi cad mai uşor pradă tentaţiei de a căuta să deschidă 
uşile care i-ar transforma în "iniţiaţi". 21 


19 Predicţiile (de exemplu, predicţiile privind eclipsele de Lună) n-ar putea fi făcute doar pe 
baza legilor universale ale mişcării corpurilor. Trebuie să ştim, în plus, care sunt masele corpurilor 
implicate (Soarele, Luna şi Pământul), să fie indicat un moment de timp, plus poziţiile şi vitezele 
corpurilor (pentru caracterizarea conceptului de condiţii iniţiale v. Popper, Logica cercetării, 
pp. 97-98, 129 (nota de subsol); pentru exemplul la care am făcut aluzie v. Karl Popper, The 
Myth ofthe Framework, ed. de M.A.Notturno, Londra, Routledge, 1994, p. 163). 

20 Mark Blaug, care subliniază caracterul normativ al regulilor metodologice popperiene, 
atrage atenţia asupra unui lucru interesant în contextul unei discuţii care, precum cea de 
faţă, porneşte de la Mizeria istoricismului. Blaug scrie că specialiştii în ştiinţele sociale sunt 
mai bine pregătiţi să accepte acest caracter normativ al regulilor metodologice. Ei recurg 
frecvent la inferenţe statistice şi, creionând o paralelă cu teoria Neyman-Pearson a inferenţei 
statistice, Blaug trage concluzia că şi în statistică morala este aceea că trebuie să te fereşti 
mai degrabă de acceptarea unor falsuri decât de neacceptarea unor adevăruri. Discuţia ca 
atare este însă mai complicată, pentru că, din raţiuni greu de evaluat aici, Popper nu s-a 
referit, se pare, niciodată la teoria modernă a inferenţei statistice. (Cf. Mark Blaug, The 
Methodo!ogy of Economics, Cambridge University Press, 1980, pp. 20-23.) 

21 în 1993 Karl Popper scria: "Nu mă socotesc un expert nici în ştiinţă, nici în filosofie" (Karl 
Popper, Op cit., p.lX). Nu este vorba aici doar despre modestie. Popper deplora în mod explicit 
teoriile care vorbesc despre ştiinţă în termeni ca specializare, experţi şi autoritate (ibidem). 

Capcana întinsă de prefeţe este acum lesne de înţeles: ele par a fi locuri 
de unde experţii dirijează paşii nesiguri ai cititorilor. 

Un serviciu poate totuşi cred să facă un cuvânt însoţitor: el poate încerca 
să contrabalanseze efectul derutant al unor cronici sau prezentări care ar 
prelua ele rolul prefeţelor în care experţii dau verdicte cu privire la opera 
cuiva. 

în acest sens, aş începe prin a preveni cititorul asupra pericolului de a 
considera că Popper a fost un pozitivist. Mi se pare suficient să spun doar 
că, spre deosebire de pozitiviştii din Cercul Vienez, Popper nu respinge 
metafizica: aserţiunile metafizice, considera el, au înţeles, iar el însuşi se 

socotea a fi susţinătorul unei metafizici realiste. 2 -' 

/ 

Dacă prin "pozitivist" s-ar înţelege însă un autor care preţuieşte ştiinţele 
naturii şi scrie simplu şi clar, atunci Popper ar fi desigur un pozitivist. 23 
Problema este doar că un asemenea sens al termenului "pozitivist" este 
atât de larg încât riscă să se confunde cu simpla idee de filosofie 
argumentativă. 

Popper preţuia într-adevăr ştiinţele naturii şi credea în unitatea 
metodologică a ştiinţei sau, cu alte cuvinte, în ideea că ştiinţele sociale au 
aceiaşi metodă ca şi ştiinţele naturii. Dar, din nou, aici poate scăpa un 
aspect original al poziţiei sale. El nu era de acord cu ideea transferului de 
metode din ştiinţele naturii în ştiinţele sociale. Cei care propun transferul, 
socotea Popper, împărtăşesc, de fapt, o concepţie eronată despre metoda 
ştiinţelor naturii. După ei, în aceste ştiinţe se porneşte de la fapte şi se 
trece apoi, treptat, la generalizări tot mai cuprinzătoare. 24 

Popper nu propune un mod de a justifica sau de a întemeia teoriile 
noastre. El nu ne propune, cum spuneam, să ne întemeiem pe fapte. Metoda 
ştiinţei arată în felul următor: 

1) Se alege o problemă; 

2) Se propune o soluţie (cu titlu de încercare); 

3) Soluţiile propuse sunt supuse unei discuţii critice severe; 


22 Ibidem.. pp. 67, 74. Titlul sub care a fost publicată o dezbatere care s-ar fi dorit iniţial 
a fi între Popper şi membri ai Şcolii de la Frankfurt ("Der Positivismusstrei") induce în eroare. 

23 Popper a refuzat, de pildă, să polemizeze cu Habermas, căruia îi reproşa că nu ştie 
cum să-şi formuleze ideile simplu, clar şi modest, fără dorinţa de a epata. Cele mai multe 
dintre afirmaţiile lui Habermas el le socotea banale (dar îmbrăcate într-o haină verbală 
pompoasă). Restul sunt greşite. (Ibidem, pp. 73-74). 

24 Ibidem, p. 139. Caracterizarea amintită dată metodei ştiinţei, continuă Popper, este, 
între altele, de sorginte pozitivistă. 

4) Discuţia critică dă la iveală noi probleme. 25 

în cercetările noastre pornim de la probleme şi revenim periodic la 
probleme. 26 Nu pornim de la fapte. La fapte recurgem pentru a critica 
teoriile noastre, care nu sunt altceva decât ipoteze sau conjecturi, tenta¬ 
tive de a oferi o soluţie. 

/ 

De aceea, nu este relevant să deosebim ştiinţele naturii de cele sociale 
după obiectul lor, văzut ca o sursă de fapte de la care plecăm în investigaţiile 
noastre. Problemele sunt diferite şi, implicit, soluţiile pe care le putem 
oferi sunt diferite. 

Axul întregii argumentări din Mizeria istoricismului se constituie, 
probabil, din ideea că nu există un scenariu după care se desfăşoară 
istoria. 27 Acest scenariu nu este nici măcar constituit din legi obiective pe 
care le-am putea cumva descoperi. Acesta nu înseamnă însă că Popper 
respinge ideea unei ştiinţe sociale teoretice. 

Explicaţiile ştiinţei sociale teoretice se constituie într-un mod diferit de 
cel urmat în ştiinţele naturii. Legile lipsesc sau nu au relevanţa din ştiinţele 
naturii; rămân însă condiţii iniţiale pe care le putem varia şi cu ajutorul 
cărora putem produce explicaţii. Condiţiile iniţiale definesc ceea ce Popper 
numeşte "situaţii". 28 Dacă situaţiile despre care este vorba sunt situaţii-tip, 
idealizate, atunci putem vorbi despre o logică situaţională, care constituie 
miezul ştiinţei sociale teoretice. 29 

Situaţiile-tip nu trebuie însă, arată Popper, să ne facă să postulăm 
existenţa de-sine-stătătoare a unor fenomene supraindividuale (de genul 
"războiului" sau "armatei"), despre care am putea vorbi fără a reduce 
totul, în cele din urmă, la acţiunile, dorinţele, aşteptările sau crezămintele 
indivizilor. Imperativul analizei situaţiilor în ştiinţele sociale în termenii 
acţiunii individuale Popper îl numeşte individualism metodologic. 30 


25 De obicei Popper oferea în scrierile sale o schemă aidoma unei formule din logică 
pentru a face mai intuitiv felul în care vedea ele metoda. In The Myth of the Framework 
(p. 159) se găseşte însă o prezentare de genul celei folosite în textul nostru. 

26 O problemă este o dificultate*- arată Popper (Ibidem, p. 158). 

27 Poziţia care revine la a ne spune că istoria se desfăşoară după un scenariu Popper a 
bcîezat-o istoricism (Ibidem, în special p.131). 

28 V. precizarea în acest sens şi în Ibidem, p. 166. 

29 Ibidem. După Popper conceptul de situaţie socială joacă un rol cheie în metodologia 
ştiinţelor sociale. Pentru o caracterizare mai tehnică a deosebirilor dintre explicaţiile din 
ştiinţele naturii şi cele din ştiinţele sociale, v. Karl Popper, Objective Knowledge, pp. 354-355. 

î0 A se vedea caracterizarea pe care o dă Popper individualismului metodologic în 
paragraful 29 din Mizeria istoricismului. 

Cu toată influenţa indiscutabilă pe care a exercitat o individualismul 
metodologic, 31 multe dezbateri "ştiinţifice" sau politice se duc în termeni 
care, din păcate, îl contrazic flagrant. Fantomele care "trag sforile" jocului 
social îi obsedează adesea pe oameni. Societăţilor ca atare, nu indivizilor, 
se ajunge să li se atribuie scopuri. 

S-ar putea ca unii să se întrebe, atunci când aud câte ceva despre 
filosofia politică a lui Karl Popper, care sunt ţelurile societăţii, care sunt 
obiectivele pe care "ea-şi propune să le atingă". Astfel de întrebări sunt 
fără sens în context popperian. Popper nu are "viziunea" unei societăţi 
deschise. El nu ne propune un "stadiu" pe care "societatea" ar urma să- 
I atingă. Ceea ce ne sugerează Popper sunt reguli ale jocului (social şi 
politic). Scopurile le fixează oamenii, respectând regulile jocului, dar 
fără ca să-şi subordoneze ţelurile unor obiective prefixate. 

Urmărirea de către indivizi a scopurilor lor conduce desigur la 
probleme (problemele zise "sociale"). Rezolvarea acestor probleme Pop¬ 
per o vede prin prisma metodei sale, centrate pe discuţia critică. 32 Iar, în 
deplină consonanţă cu cele spuse mai sus despre metoda ştiinţelor sociale, 
rezolvarea problemelor sociale nu antrenează nici ea ipoteze care să se 
refere la "societăţi", "epoci" sau "istorie", ci priveşte soluţionarea de cazuri. 
Cazurile acestea pot să se coreleze între ele. Unele soluţii pot fi extinse 
de la un caz la altul, dar totul are aerul unei soluţii caz cu caz. 

Popper foloseşte în engleză termenul "piecemeal". Oricâte dificultăţi 
am întâmpina în traducerea lui, sugestiile pe care le oferă termenii folosiţi 
în alte limbi nu trebuie luate în sensul unei presupuse "înaintări graduale" 
către ceva (un obiectiv social). Este vorba doar despre modul în care sunt 
soluţionate problemele sociale, care cred că ar fi cel mai potrivit să fie 
caracterizat drept unul caz cu caz. 

Probabil că, după toate cele spuse până acum, nimic nu ar fi mai 
deplasat decât o concluzie în termeni generali despre "importanţa operei 
lui Popper în depăşirea mentalităţilor totalitare ş.a.m.d.". Concluzia 


11 Implicit ea este subiacentă în mare parte analizei microeconomice. Economişti din 
şcoala zisă "austriacă" o adoptă însă, de pildă, explicit, ea fiind, de altfel, în consonanţă cu 
tradiţiile acestei şcoli (v. în acest sens Ludwig Lachmann, The Market as an Economic 
Process, Oxford, Basil Blackwell, 1985, pp. 3-4). 

î2 Viktor Vanberg, referindu-se la Popper, vorbeşte despre un reformism social plasat în 
cadrul unui liberalism de factură anglo-saxon (v. Viktor Vanberg, Wissenschaftsverstăndnis, 
Sozialtheorie und politische Programmatik , Tubingen, Mohr Verlag, 1973, în special p.93). 

aceasta are o parte banală (opera lui Popper a avut şi are contribuţia ei 
la dizolvarea totalitarismului şi a urmărilor sale, şi nu este nimic 
surprinzător în acest lucru), dar ne pune şi pe o pistă profund greşită. 
Opera lui Popper (vezi fie şi numai ce spune el despre experţi sau despre 
soluţionarea problemelor sociale) este o operă de critică socială relevantă 
pentru societăţi care nu sunt "totalitare". în acest sens, ea poate fi extrem 
de grăitoare şi poate hrăni controverse fructuoase, inclusiv în societatea 
românească a anilor '90. 


MIHAIL-RADU SOLCAN 


Bucureşti, mai-iunie 1996 

Teza fundamentală a acestei cărţi - anume că credinţa în destinul istoric 

/ / 

este superstiţie pură şi că nu se pot face predicţii asupra cursului istoriei 
umane prin metode ştiinţifice sau prin oricare altă metodă raţională - merge 
mult în urmă spre iarna lui 1919 -1920. Principiile generale au fost 
completate în 1935; au fostcitite prima dată sub forma unei lucrări intitulate 
Mizeria istoricismului la o reuniune privată, în casa unui prieten, Alfred 
Braunthal, la Bruxelles. La această întâlnire, un fost student de-al meu a 
avut câteva contribuţii importante la discuţie. Era Dr. Karl Hilferding, care 
curând după aceea a căzut victimă Gestapo-ului şi superstiţiilor istoriciste 
ale celui de-al treilea Reich. Au fost prezenţi şi alţi filosofi. Puţin după 
aceea, am citit o lucrare similară la seminarul profesorului F. A. von Hayek 

la London School of Economics. Publicarea a fost întârziată cu câţiva ani 

/ 

pentru că manuscrisul meu a fost respins de revista de filosofie căreia îi 
fusese trimis. A fost publicat pentru prima dată, în trei părţi, în „Economica", 
N. S., voi XI, nr. 42 şi 43, 1944 şi voi. XII, nr. 46, 1945. De atunci, au 
apărut sub formă de carte o ediţie italiană (Milano, 1954) şi una franceză 
(Paris, 1956). Textul prezentei ediţii a fost revăzut şi s-au făcut unele 
adăugiri. 

Această cărticică are o poveste lungă, care explică în parte scurtimea ei. 

Teza sa fundamentală, că doctrina determinismului istoric este şl va fi 
doar o superstiţie, oricât de "ştiinţific" ar încerca să se exprime, şi că nu 
poate fi prezis raţional cursul istoriei, am formulat-o în iarna 1919-1920 
sub impresia Primului Război Mondial şl a mitologiei comuniste referitoare 

la iminenta revoluţie mondială. 

/ 

Critica mea la adresa caracterului pseudoştiinţific, pseudoistoric şl 
mitologic al filosofiilor istoriei, în special a lui Marx, dar şl a lui Spengler 
(foarte asemănătoare celei marxiste) s-a conturat de-a lungul mai multor 

ani. In 1935 am schitat această critică într-o formă care conţinea toate 

/ / 

ideile de bază ale acestei cărţi. 

/ 

Am expus pentru prima oară aceste idei în ianuarie sau februarie 1936 
în cadrul unei conferinţe ţinute la B, în casa prietenului meu Alfred 
Braunthal. în discuţia care a urmat, Dr. Karl Hilferding, un fost elev al 
meu,a făcut unele observaţii interesante, în specii referitoare la relaţia 
analizei mele, analiză a explicaţiei cauzale, cu analiza istorică. K. Hilferding 
a fost în anul 1940 una dintre victimele Gestapo-ului (după invazia germană 
în Belgia) şl a superstiţiei istoriciste a celui de-al Treilea Reich. Părinţii săi 
au avut un destin asemănător. 

La scurt timp după acest prim referat, am ţinut o conferinţă pe aceeaşi 
temă la invitaţia profesorului Friedrich A. von Hayekîn cadrul seminarului 
acestuia, la London School of Economics. 

Publicarea a avut loc abia opt ani mai târziu, în parte şl datorită faptului 
că revista „Mind", la care am trimis prima oară manuscrisul, l-a respins. 

în timpul războiului şi în timp ce lucram la cartea Societatea deschisă 
şl duşmanii ei , am trimis manuscrisul profesorului Hayek, care l-a publicat 
în anii 1944 şl 1945, prescurtat, în revista „Economica". 

Iniţial nu m-am gândit la editarea unei cărţi, dar profesorul Ferdinando 
de Fenizio, care a tipărit lucrarea mai întâi într-o serie de articole în 
limba italiană, a editat-o în 1954 în formă de carte. Aceasta a dus la 
apariţia cărţii în limba franceză, iar apoi la insistenţele profesorului John 
W. N. Watkins, la prima ediţie în limba engleză (1957), căreia i-au 

urmat cele americană, arabă, olandeză, japoneză, norvegiană şi 
spaniolă. 

Sunt încântat că profesorul Eric Boettcher (Muenster) publică acum o 
ediţie în limba în care ,cu mai mult de 29 de ani în urmă, am vorbit în 
cadrul unei conferinţe despre "Mizeria istoricismului". 

Prin acest titlu am încercat să sugerez că este vorba aici de o critică 
filosofic-metodologică a filosofiei istoriei marxiste. Dar, lucru demn de 
reţinut, acest fapt a fost înţeles doar de către adversarii mei marxişti; se 
pare că Mizeria filosofiei, în care Marx răspundea cărţii lui Proudhon 
Filosofia mizeriei ,a fost uitată de tot,mai puţin în cercurile marxiste (vezi 
sfârşitul secţiunii 1 7). 

Deşi critica filosofiei istoriciste a istoriei (spre deosebire de cercetarea 
istorică) alcătuieşte cadrul cărţii, conţinutul său depăşeşte acest cadru, 
pentru că am încercat să cuprind şl să expun conexiunile care există între 
viziunea istoricistă şl cea utopică, cea reprezentată de năzuinţa de aduce 
pe pământ împărăţia cerurilor. Aceasta m-a dus în continuare la critica 
ideii utopice de planificare şl de economie planificată - nu din punctul de 
vedere al productivităţii, ci din cel logic al posibilităţii realizării lor şl din 
cel uman al consecinţelor acelor încercări de a face imposibilul posibil. 
Asemeni predecesorilor mei, am ajuns la concluzia că ideea unei planificări 
sociale utopice la scară mare este o fata morgana care ne atrage spre 
pieire. Hybris-ul care ne îndeamnă să încercăm realizarea împărăţiei 
cerurilor pe pământ ne poate face să transformăm pământul în iad, un iad 
cum numai oamenii ştiu să-l facă pentru semenii lor. 

Dacă nu vrem ca lumea să seprăbuşească din nou în nenorocire, trebuie 
să renunţăm la visele noastre de a ferici lumea. Totuşi, putem şi trebuie să 
rămânem corectori ai lumii, dar nişte corectori modeşti. Trebuie să ne 
mulţumim cu sarcina fără de sfârşit: de a atenua suferinţele, de a combate 
răul care poate fi evitat, de a înlătura anomaliile; ţinând seama mereu de 
consecinţele inevitabile şi nedorite ale intervenţiilor noastre, pe care 
niciodată nu le vom putea prevedea în totalitate şi care foarte des transformă 
bilanţul îmbunătăţirilor noastre într-un bilanţ pasiv. 

Aceasta pentru că, chiar şi numai în relaţiile noastre directe cu oamenii, 
facem greşeli, bine intenţionaţi fiind, iar dacă într-adevăr avem cele mai 
bune intenţii, vom încerca necontenit să supraveghem consecinţele 
acţiunilor noastre, pentru a le corecta la timp. Principiul corectării 
necontenite a greşelilor constă în metoda de a căuta necontenit greşelile şl 
de a le corecta din timp pe cele mici sau pe cele care abia încep să apară. 

Această metodă de corectare a greşelilor din timp nu ţine doar de 
înţelepciune, ci mai mult:este o obligaţie morală, obligaţia unei neîntrerupte 
autocritici, a învăţării neîntrerupte, a corecturilor mici şl necontenite a 
atitudinilor noastre, a judecăţilor noastre, atât a celor morale, cât şl a 
teoriilor noastre. în acest caz posibilitatea devine un imperativ, putem 
învăţa din propriile noastre greşeli, de aceea avem obligaţia de a învăţa 
din propriile noastre greşeli. 

învăţarea conştientă din greşelile proprii, învăţarea conştientă prin 
corectarea neîntreruptă este principiul acelei atitudini pe care o numesc 
"raţionalism critic". 

Toate acestea sunt valabile şi pentru domeniul acţiunilor noastre sociale 
şl politice; atitudinea critică este obligatorie. Restul este doargrandomanie 
sau iresponsabilitate, chiarşl atunci cândîn jocsuntcelemai bune intenţii. 

Dar pentru ca critica să nu devină vorbărie goală, ea trebuie să fie 
disciplinată. Este foarte important să învăţăm să vorbim şi să scriem pe cât 
de simplu şl de clar posibil. 

Toate acestea duc direct la întemeierea cerinţei de libertate politică, şi 
de evitat, pe cât posibil, a cumulului de putere. Aceasta pentru că orice 
cumul de putere politică duce cu necesitate la faptul că, iniţial, greşeli 
mici trec neobservate, astfel încât chiar şl atunci când presupunem la 
deţinătorii puterii cel mai curat altruism (neîntinat de motivul de a păstra 
puterea) descoperirea oportună a greşelilor mici, şi, ca urmare, corectarea 
lor, nu are loc până în momentul în care va fi prea târziu. Faptul că aceasta 
se întâmplă deseori şl în democraţie este evident; democraţia nu este o 
doctrină a mântuirii, ci este doar una diptre premisele necesare, care ne 
dau posibilitatea de a fi conştienţi de ceea ce facem. 

Desigur că trebuie să-i iertăm pe aceia care nu ştiu ce fac, dar este de 
datoria noastră să facem totul pentru a şti. 


Fallowfield, Penn, noiembrie 1964 

în Mizeria istoricismului am încercat să arăt că istoricismul este o metodă 
modestă, o metodă care nu dă roade. Dar, de fapt, nu am combătut 
istoricismul. 

între timp am reuşit să combat istoricismul: Am arătat că din motive 
strict logice ne este imposibil să prezicem cu metode raţionale cursul viitor 
al istoriei. 

Această demonstraţie se află în lucrarea publicată în 1950: Indeter- 
minism in Classical Physics and in Quantum Phiysics. Dar nu mai sunt 
mulţumit de această lucrare. O tratare mult mai satisfăcătoare poate fi 
găsită în capitolul despre indeterminism care este parte a PostScript -ului: 
After Twenty Years, din cartea mea, Logic ofScientific Discovery. 

Pentru a-l familiariza pe cititor cu aceste rezultate ale cercetării, voi 
schiţa aici respingerea istoricismului. Argumentarea mea poate fi schiţată 
în cinci propoziţii: 

1. Mersul istoriei umane este puternic influenţat de creşterea cunoaşterii 
umane. (Adevărul acestei premise trebuie admis chiar şi de aceia care văd 
în ideile noastre şi, inclusiv, în ideile noastre ştiinţifice doar produsele 
secundare ale dezvoltării materiale de un tip sau altul). 

2. Nu putem prezice prin metode raţionale sau ştiinţifice creşterea în viitor 
a cunoaşterii ştiinţifice. (Această aserţiune poate fi demonstrată logic cu ajutorul 
observaţiilor indicate mai jos). 

3. De aceea, nu putem prezice mersul viitor al istoriei omenirii. 

4. Aceasta înseamnă că trebuie să respingem posibilitatea unei istorii 
teoretice. Deci, a unei ştiinţe sociale istorice care ar corespunde fizicii 
teoretice. Nu poate exista o teorie ştiinţifică a dezvoltării sociale care să 
stea la baza predicţiei istorice. 

5. Scopul principal al metodelor istorice (vezi secţiunile 11 pana la 16 
ale acestei cărţi) este, deci, prosj^les, iar istoricismul se prăbuşeşte. 

Respingerea istoricismului nu exclude posibilitatea predicţiilor de 
orice tip. Din contră, este perfect compatibilă cu posibilitatea testării 
teoriilor sociale, de exemplu, a teoriilor economice, cu ajutorul 
predicţiei, că anumite dezvoltări vor avea loc în anumite condiţii. 

Este respinsă doar posibilitatea de predicţie a dezvoltărilor istorice 
în măsura în care acestea pot fi influenţate de extinderea cunoaşterii 
noastre. 

Pasul decisiv în această argumentare este aserţiunea (2). Cred că 
este convingătoare prin ea însăşi: dacă există ceva de genul extinderii 
cunoaşterii umane , atunci nu putem anticipa astăzi ceea ce vom putea 
cunoaşte abia mâine. Aceasta mi se pare a fi o idee raţională, totuşi ea 
nu constituie o demonstraţie logică a aserţiunii. Demonstraţia aserţiunii 
(2) pe care am făcut-o în publicaţiile menţionate este complicată; şi 
nu m-ar surprinde dacă s-ar găsi demonstraţii mai simple. Demonstraţia 
mea constă în a arăta că nici un predictor ştiinţific - indiferent dacă 
este om sau maşină de calculat - nu areposibilitateadea prezice, prin 
metode ştiinţifice, propriile rezultate viitoare. încercările de a face 
astfel nu-şi pot atinge scopul decât după eveniment, când este prea 
târziu pentru predicţie. îşi pot atinge scopul când predicaţia a devenit 

retrodictie. 

/ 

Această demonstraţie cu caracter pur logic, este valabilă pentru 
predicatori de orice grad de complexitate, chiar şi pentru „societăţi" de 
predicatori în interacţiune. Dar aceasta înseamnă că nici o societate nu 
are posibilitatea de a prezice ştiinţific viitoarele sale stadii de cunoaştere. 

Demonstraţia mea este oarecum formală şi de aceea poate fi suspectată 
de a nu avea semnificaţie reală, chiar dacă îi este recunoscută validitatea 
logică. 

Am încercat să arăt în două studii semnificaţia problemei pentru 
realitatea socială. în cel de-al doilea studiu din punct de vedere cronologic, 
Societatea deschisă şi duşmanii săi , am selectat câteva evenimente din 
istoria gândirii de tip istoricist, pentru a ilustra influenţa persistentă şi 
vătămătoare asupra filosofiei sociale şi politice, de la Heraclit şi Platon, la 
Hegel şi Marx. în primul dintre aceste studii, Mizeria istoricismului, publicat 
acum pentru prima dată în limba engleză, am încercat să arăt importanţa 
istoricismului ca structură intelectuală care fascinează. Am încercat să-i 
analizez logica, deseori atât de subtilă, de convingătoare şi de amăgitoare 
şi să demonstrez că suferă de o slăbiciune inerentă şi ireparabilă. 


K. R. P. 

✓ 

Buckinghamshire, Penn f iulie 1957 


XXII 



PREFAŢĂ LA EtJlŢIA ENGLEZĂ 


Unii dintre cei mai pătrunzători recenzenţi ai cărţii au fost nedumeriţi 
de titlul ei. Acesta intenţionează să fie o aluzie la titlul cărţii lui Marx, 
Mizeria filosofiei, care, la rândul ei, era o aluzie la Filosofia mizeriei a lui 
Proudhon. 


K. R. P. 

Buckinghamshire, Penn, iulie 1959 

Interesul ştiinţific în problemele sociale şi politice este aproape la fel 
de vechi ca şi interesul ştiinţific în cosmologie şi fizică. Au fost chiar 
perioade în antichitate (mă gândesc aici la teoria politică a lui Platon şi la 
colecţia de constituţii a lui Aristotel) când ştiinţa asupra societăţii părea că 
avansează mai rapid decât ştiinţa asupra naturii. Dar, odată cu Galilei şi 
Newton, fizica a obţinut succese neaşteptate, devansând toate celelalte 
ştiinţe. Iar de când cu Pasteur, acest Galilei al biologiei, ştiinţele biologice 
au avut aproape la fel de mult succes. Ştiinţele sociale, după câte se pare, 
nu şi-au găsit încă un Galilei al lor. 

în aceste circumstanţe, cercetători care se ocupă de unul sau altul din 
domeniile ştiinţelor sociale sunt preocupaţi cu probleme de metodă şi 
dezbaterile lor, în legătură cu aceste probleme au loc fără să scape din 
vedere medodele unor ştiinţe mai înfloritoare, mai ales fizica. A fost, de 
exemplu, o încercare conştientă copierea metodefexperimentale din fizică 
ceea ce a condus, odată cu generaţia lui Wilhelm Wundt, la o reformă în 
psihologie. începând cu J. S. Mill, s-au făcut încercări repetate de a reforma 
în acelaşi sens metoda ştiinţelor sociale. în domeniul psihologiei, aceste 

intenţii reformiste au avut într-o anumită măsură ceva succes în ciuda 

/ 

numeroaselor mari dezamăgiri produse. Dar în ştiinţele sociale teoretice, 
cu excepţia economiei, prea puţin altceva în afara dezamăgirilor a rezultat 
din aceste încercări. Când acest eşec a ieşit în evidenţă, s-a pus curând 
întrebarea dacă metodele fizicii sunt până la urmă cu adevărat aplicabile 
în ştiinţele sociale. Nu a fost cumva responsabilă pentru starea atât de 
compătimitoare a acestor ştiinţe tocmai această credinţă îndărătnică în 
aplicabilitate lor? 

întrebarea sugereaz-ă o clasificare simplă a şcolilor de gândire 
preocupate de metodele acestor ştiinţe cu mai puţin succes. Conform 
concepţiilor lor asupra aplicabilităţii metodelor fizicii, putem clasifica 
aceste şcoli ca pronaturaliste şi antinaturaliste, denumind "pronaturaliste" 
sau"pozitive" acele orientări care susţin aplicarea metodelor fizicii în 
ştiinţele sociale şi "antinaturaliste" sau"negative" acelea care se opun 
utilizării acestor metode. 

INTRODUCERE 


Dacă un metodolog susţine doctrina antinaturalistă sau pronaturalistă, 
sau dacă adoptă vreo teorie care combină cele două tipuri de doctrine, 
va depinde în mare măsură de concepţiile sale despre caracterul ştiinţei 
în discuţie şi de caracterul componentelor acesteia. Dar atitudinea pe 
care o adoptă depinde totodată de concepţiile sale despre metodele 
fizicii. Mie mi se pare că acest din urmă punct este cel mai important. Şi 
cred că greşelile cruciale din majoritatea dezbaterilor metodologice apar 
ca urmare a câtorva înţelegeri greşite foarte răspândite ale metodelor 
fizicii. Concret, părerea mea este că ele apar ca urmare a interpretării 
greşite a formei logice a teoriilor fizicii, a metodelor de testare utilizate 
pentru ele şi a funcţiei logice a observaţiei şi experimentului. Afirmaţia 
mea este că aceste înţelegeri greşite au consecinţe grave şi voi încerca 
să justific această afirmaţie în părţile III şi IV ale ale acestui studiu. în 
aceste părţi voi căuta să arăt că argumentări şi doctrine variate, uneori 
chiar opuse, antinaturaliste sau pronaturaliste, se bazează de fapt pe o 
înţelegere greşită a metodelor fizicii. In părţile I si II, mă voi obliga să 
mă limitez la exlicarea anumitor doctrine antinaturaliste şi pronaturaliste, 
componente ale unei abordări caracteristice în care se combină ambele 
tipuri de doctrine. 

Această abordare pe care mi-am propus mai întâi să o explicitez şi 
abia apoi să o critic, o numesc "istoricism". "Istoricismul" este adeseori 
întâlnit în dezbateri despre metoda ştiinţelor sociale şi deseori este utilizat 
fără o reflecţie critică, ba chiar luat ca de la sine înţeles. Ceea ce înţeleg 
prin "istoricism" va fi explicat pe larg în acest studiu. Va fi suficient dacă 
voi spune cum să înţeleg prin"istoricism" o abordare în ştiinţele sociale 
care consideră predicţia istorică drept ţelul ei principal şi care consideră 
că la acest ţel se poate ajunge descoperind „ritmul" sau „tiparul", „legile" 
sau „tendinţele" care stau la baza evoluţiei istoriei. Deoarece sunt convins 
că aceste doctrine de metodă istoricistă sunt primele responsabile de starea 
nesatisfăcătoare a ştiinţelor sociale teoretice (altele decât teoria economică), 
prezentarea pe care o fac acestor doctrine nu este cu siguranţă una 
imparţială. Dar am încercat din greu să adun toate argumentele posibile 
în favoarea istoricismului pentru a oferi motive criticii mele pe care urmează 
să o prezint. M-am străduit să prezint istoricismul ca o filosofie bine gândită 
şi diferenţiată. Şi nu am ezitat să construiesc argumente sprijinitoare care, 
după cunoştinţa mea, nu au mai fost niciodată aduse,nici chiar de istoriciştii 
însăşi. Sper ca, în acest fel, să fii reuşit să stabilesc un punct de vedere care 

să merite să fie atacat. Cu alte cuvinte, am încercat să perfecţionez o teorie 
care adeseori a fost pusă în faţă, dar poate niciodată într-o formă pe deplin 
dezvoltată. Acesta este motivul pentru care, deliberat, am ales termenul 
de „istoricism", deşi este oarecum nefamiliar. Propunând acest termen, 
sper că voi evita, câteva echivocuri verbale: pentru nimeni, sper, nu va 
exista tentaţia să se întrebe dacă vreunul din argumentele discutate aici 
aparţine în mod real, propriu sau esenţial, istoricismului, ori ce înseamnă, 
în mod real, propriu sau esenţial, cuvântul „istoricism". 


XXVI 



I 

DOCTRINELE ANTINATURALISTE 
ALE ISTORICISMULUI 


Istoricismul susţine, în contrast net cu tratarea sociologiei din 
perspectiva naturalismului metodologic, că unele dintre metodele 
caracteristice fizicii nu sunt aplicabile în ştiinţele sociale, deoarece între 
fizică şi sociologie există deosebiri profunde. Potrivit istoricismului, legile 
fizice sau „legile naturii" nu sunt valabile oricând şi oriunde pentru că 
lumea fizica este guvernată de un sistem de regularităţi fizice invariabile 
în spaţiu şi timp. Legile sociologice, sau ale vieţii sociale, în schimb, 
diferă în funcţie de spaţiu şi timp. Deşi istoricismul admite existenţa 
unei multitudini de condiţii sociale tipice a căror recurenţă poate fi lesne 
observată, el neagă caracterul comun al regularităţilor detectabile în 
viaţa socială şi al regularităţilor imuabile din lumea fizică, pentru că 
regularităţile din viaţa socială depind de dezvoltarea istorică şi de 

diferentele culturale. Ele sunt condiţionate de o anumită situaţie istorică. 

/ / / 

N-ar trebui, de exemplu, să se vorbească despre legi economice pur şi 
simplu, ci numai despre legi economice ale perioadei feudale sau ale 
perioadei industriale timpurii etc., precizând deci de fiecare dată 
perioada istorică în care legile în cauza se presupune că au prevalat. 

Istoricismul afirmă că relativitatea istorică a legilor sociale face ca 
majoritatea metodelor din fizică să fie inaplicabile în sociologie. 
Argumentele specifice istoricismului pe care se bazează această 
afirmaţie se leagă de problema generalizării, a experimentului, a 
complexităţii fenomenelor sociale, a dificultăţii predicţiilor exacte şi 
a semnificaţiei esenţialismului metodologic. Voi trata aceste argumente 
pe rând. 

1 .Generalizarea. Posibilitatea generalizării şi succesul 
ei în ştiinţele sociale se bazează, conform istoricismului, pe uniformităţile 
generale ale naturii: pe observaţia - mai bine zis, poate, decât presupoziţie 
- că în circumstanţe similare se întâmplă lucruri similare. Acest principiu, 
care este considerat valid indiferent de spaţiu şi timp, se spune că ar 
caracteriza metoda fizicii. 

Istoricismul susţine că acest principiu este în mod necesar inutil în 
sociologie. Circumstanţe similare apar doarîn timpul unei singure perioade 
istorice. Ele nu persistă de la o periadă la cealaltă. Ca urmare, în societate 
nu se pot distinge uniformităţi pe termen lung pe care să se poată baza 
generalizări pe termen lung - aceasta înseamnă că omitem regularităţi 
banale, de genul celor descrise prin truismul că fiinţele umane trăiesc 
întotdeauna în grupuri, sau rezerva de anumite lucruri este limită, în timp 
cede altele, cum arfi aerul, nelimitată, şi cădoarprimelepot avea valoare 
de piaţă ori de schimb. 

O metodă care ignoră aceste limitări şi încearcă o generalizare a 
uniformităţilor sociale, conform istoricismului, îşi va asuma implicit şi 
faptul că regularităţile în chestiune sunt nepieritoare. Aşa încât, o concepţie 
metodologică naivă - concepţia conform căreia metodele generalizării 
pot fi preluate din fizică de ştiinţele sociale - va produce o teorie 
sociologică falsă şi capabilă de a determina o serie de pericole. Va fi o 
teorie care va nega dezvoltarea societăţii; sau c^ea se schimbă în mod 
semnificativ; sau că dezvoltarea socială, dacă există, poate afecta 
regularităţile de bază ale vieţii sociale. 

Istoricismul susţine adeseori faptul că în spatele unor astfel de teorii 
false de obicei se ascunde o intenţie apologetică, iar în astfel de scopuri se 
poate lesne abuza de presupoziţia legilor sociale imuabile. Acest tip de 
abuz poate apăreaîn primul rândîn ideea că situaţiile neplăcute şi nedorite 
trebuie acceptate pentru că ele sunt determinate de legi invariabile ale 
naturii. „Legile imuabile" ale economiei, de exemplu, au fost invocate 
pentru a demonstra lipsa de sens a intervenţiilor legislative în negocierile 
salariale. Un al doilea mod de a abuza în sens apologetic de presupoziţia 
imuabilităţii legilor sociale este stimularea unui sentiment general al 
inevitabilului şi, ca urmare, îndurarea lui fără proteste. Situaţia actuală va 
rămâne neschimbată, iarîncercările de influenţare a mersului evenimentelor, 
chiar evaluarea lor sunt derizorii: raţiunea nu poate lupta cu legile naturii, 
iar încercarea de a le răsturna nu poate duce decât la dezastru. 

Acestea sunt, potrivit istoricistului, argumentele conservatoare, 
apologetice, chiar fataliste, corolarul inevitabil al pretenţiei de a adopta o 
metodă naturalistă în sociologie. 

Istoricistul le respinge afirmând că uniformităţile sociale sunt total 

diferite de cele descrise de ştiinţele naturii. Uniformitătile sociale se 

/ / / 

schimbă de la o epocă la alta, iar forţa care le modifică este activitatea 
umană. Uniformităţile sociale nu sunt legi ale naturii, ci sunt create de 
om. Chiar dacă se poate spune că ele sunt determinate de natura umană, 
aceasta doar datorită faptului că natura umană are puterea de a le modifica 
şi probabil de a le domina. Situaţiile sociale pot fi deci îmbunătăţite sau 
înrăutăţite: reformele active nu sunt lipsite de sens. 

Aceste tendinţe ale istoricismului se adresează oamenilor activi, dispuşi 
să intervină mai ales în problemele umane, oamenilor care refuză să 
accepte aceste situaţii ca inevitabile. înclinaţia spre activitate şi respingerea 
poziţiilor pasive de orice tip poate fi numită „activism". în secţiunile 1 7 
şi 1 8 voi detalia relaţiile istoricismului cu activismul, dar doresc să citez 
aici lozinca unui renumit gânditor istoricist, Marx, lozincă din care poziţia 
istoricistă iese foarte clar în evidenţă: „Filosofii doar au interpretat diferit 
lumea, importantă este însă schimbarea ei." 1 


2. Experimentul. în fizică este utilizată metoda experi¬ 
mental; aceasta înseamnă că este introdus controlul artificial, izolarea 
artificială, fiind astfel asigurată reproducerea condiţiilor experimentale 
similare şi producerea anumitor efecte care decurg de aici. Această metodă 
se bazează pe ideea că în circumstanţe similare se vor produce evenimente 
similare. Istoricistul susţine că această metodă este inaplicabilă pentru 
sociologie şi nu ar folosi, chiar dacă ar putea fi aplicată. Motivul este acesta: 
condiţiile experimentale similare apar de fiecare dată numai în cadrul unei 
singure epoci, iar rezultatul oricărui experiment nu va avea decât o 
importanţă foarte redusă. Mai mult chiar, o izolare artificială în sociologie 
elimină tocmai factorii de primă importanţă. Robinson Crusoe şi propria 


1 Vezi cea de-a unsprezecea Teză despre Feuerbach (1848); vezi de asemenea 
secţiunea 17. 

sa gospodărie izolată, nu va putea fi niciodată un model util pentru o 
economie ale cărei probleme se ivesc tocmai din interacţiunea economică 
a indivizilor şi grupurilor. 

în continuare se argumentează că experimente cu adevărat 
semnificative nu suntposibile. Experimentele la scară largă din sociologie 
nu sunt niciodată experimente în sensul fizicii. Ele nu sunt făcute pentru 
promovarea cunoaşterii ca atare, ci în scopul succesului politic. 
Experimentele nu se fac într-un laborator desprins de lumea din jur, mai 
mult chiar, faptul că se fac astfel de experimente modifică starea societăţii. 
Ele nu pot fi niciodată repetate în condiţii complet similare, pentru că în 
urma primului experiment condiţiile sociale au fost modificate. 


3. Noutatea. Ideea din paragraful precedent necesită o 
explicitare mai detaliată. Am spus că istoricismul neagă posibilitatea 
repetării experimentelor sociale la scară largă în condiţii pe deplin identice, 
pentru că aceste condiţii, ale celui de-al doilea experiment, sunt influenţate 
de faptul că experimentul a mai fost făcut. Acest argument se bazează pe 
ideea că societatea, asemenea unui organism, posedă un fel de memorie a 
ceea ce obişnuim să numim istoria sa. 

în biologie putem vorbi despre istoria vieţii unui organism, pentru că 
organismul este parţial condiţionat de evenimentele trecute. Dacă astfel 
de evenimente se repetă ele pierd pentru organismul care experimentează 
caracterul de noutate, devenind obişnuinţe. Tocmai de aceea însă 
experienţa unui eveniment repetat este diferită de experienţa 
evenimentului originar, şi de aceea experienţa unei repetiţii este ceva 
nou. Repetarea evenimentelor observate poate corespunde apariţiei noilor 
experienţe ale unui observator. Pentru că produce noi obişnuinţe, repetiţia 
creează noi condiţii habituale . De aceea, totalul condiţiilor interne şi 
externe în care repetăm un anumit experiment în acelaşi organism nu 
poate fi suficient de asemănătoare pentru a putea vorbi de o repetiţie 
autentică. Aceasta datorită faptului că şi în cazul unei repetări exacte a 
condiţiilor mediului, ele se vor combina cu condiţii interne noi ale 
organismului: organismul învaţă din experienţă. 

Potrivit istoricismului , aceeaşi stare de lucruri este prezentă şi în 
societate, pentru că şi societatea trece prin experienţe şi are o istorie 
proprie. S-ar putea ca ea să înveţe doar lent din repetiţiile (parţiale) ale 

istoriei sale, dar faptul că totuşi învaţă este incontestabil, atâta vreme cât 
societatea este parţial condiţionată de trecut. Tradiţiile şi loialităţile 
tradiţionale şi resentimentele, încrederea şi neîncrederea nu şi-ar putea 
altfel juca importantul rol în viaţa socială. De aceea, adevărata repetiţie 
trebuie să fie imposibilă în istoria socială şi aceasta înseamnă că trebuie 
să ne aşteptăm la apariţia unor evenimente cu caracter esenţial mente 
diferit. Probabil că istoria se repetă - dar niciodată nu se va repeta la 
acelaşi nivel, mai ales dacă evenimentele în cauză sunt de importanţă 
istorică şi dacă exercită o influenţă durabilă asupra societăţii. 

în lumea descrisă de fizică nu se poate petrece nimic cu adevărat şi 
esenţialmente nou. Poate fi inventată o nouă maşină, dar aceasta va putea 
fi întotdeauna analizată ca rearanjare a unor elemente care nu sunt noi. 
Noutatea în fizică este doar a organizării sau a combinărilor. Istoricismul 
subliniază că, în opoziţie directă cu aceasta, noutatea socială, asemenea 
celei biologice, este de tip intrinsec. Este o noutate reală, ireductibilă la 
cea a combinărilor, pentru că în viaţa socială aceeaşi vechi factori, intraţi 

într-o altă combinaţie nu vor mai fi niciodată cu adevărat vechii factori. 

/ 

Acolo unde nimic nu se poate repeta cu exactitate, adevărata noutate se 
reafirmă de fiecare dată. Istoricismul este de părere că acest fapt este rel¬ 
evant pentru analiza dezvoltării noilor stadii sau epoci istorice în esenţă 
distincte. 

Istoricismul susţine că nimic nu are mai mare importanţă decât 
începutul unei perioade cu adevărat noi. Acest aspect foarte important al 
vieţii sociale nu poate fi explicat pe calea pe care obişnuim să o străbatem 
când explicăm în cadrul fizicii noile fenomene ca reaşezări ale elementelor 
familiare. Chiar dacă metodele curente ale fizicii ar fi aplicabile societăţii, 
ele nu sunt aplicabile tocmai celor mai importante proprietăţi ale acestora: 
divizării în epoci istorice şi apariţiei noutăţii. De îndată ce am înţeles 
sensul noutăţilor sociale suntem nevoiţi să abandonăm ideea că apliarea 
metodelor fizicii ar putea contribui la înţelegerea problemelor dezvoltării 
sociale: 

Există şi un alt aspect al noutăţii din domeniul social. Am văzut că 
fiecare întâmplare socială, fiecare eveniment din viaţa socială poate fi 
desemnat ca nou. Poate fi clasificat laolaltă cu alte evenimente şi într-o 
anume privinţă le poate fi asemănător, totuşi rămâne în mod cert unic. 
Aceasta duce în sociologie la o stare de lucruri considerabil diferită de 
cea din fizică. Este lesne de conceput că analizând viaţa socială suntem 
capabili să descoperim şi să înţelegem în mod intuitiv cum şi de ce a 

avut loc un anumit eveniment; să înţelegem exact cauzele şi efectele 
sale - deci forţele care l-au produs şi influenţa sa asupra altor evenimente. 
Totuşi, probabil nu vom fi în situaţia de a formula legi generale care să 
poată servi ca descriere în termeni generali a unor astfel de relaţii 
cauzale. Aceasta pentru că este probabil ca doar o singură situaţie socială 
particulară şi nici o alta să poată fi explicată corect cu ajutorul forţelor 
particulare descoperite de noi. Este posibil, de asemenea, ca aceste forţe 
să fie unice, ca ele să intervină doar în această situaţie socială particulară 
şi să nu se repete. 


4. Complexitatea. Situaţia metodologică schiţată mai 

are o serie de alte aspecte. Unul dintre acestea, dezbătut foarte frecvent 
(pe care nu inteţionăm să-l discutăm aici), este rolul social al anumitor 
personalităţi unice. Un alt aspect îl constituie complexitatea fenomenelor 
sociale. în fizică avem de-a face cu obiecte mult mai simple şi simplificăm 
lucrurile şi mai mult prin metoda izolării experimentale. Pentru că această 
metodă este impracticabilă în sociologie aici ne aflăm în faţa unei duble 
complexităţi, care rezultă în primul rând din imposibilitatea izolării 
artificiale şi în al doilea rând din faptul că viaţa socială este un fenomen 
natural care presupune viaţa psihică a indivizilor, deci psihologia, aceasta 
la rândul ei presupune biologia şi ultima, chimia şi fizica. Faptul că 
sociologia se află pe ultimul loc al acestei ierarhii a ştiinţelor ne 
demonstrează formidabila complexitate a factorilor care determină viaţa 
socială. Chiar dacă în domeniul sociologiei ar exista uniformităţi imuabile 
ca în fizică, este foarte posibil să nu le putem descoperi datorită acestei 
duble complexităţi. Iar dacă nu le putem descoperi nu prea are sens să 
susţinem că ele totuşi există. 


5. Inexactitatea predicţiei. în discuţia despre 

doctrinele pronaturaliste ale istoricismului se va arăta că acesta este înclinat 
să scoată în evidenţă importanţa predicţiei, ca una dintre sarcinile ştiinţei, 
(în această privinţă sunt în deplin acord cu istoricismul, deşi nu cred că 
profeţiile istorice ar fi sarcina ştiinţelor sociale). Istoricismul subliniază 

totuşi, că prognozele sociale sunt foarte greu de realizat, nu numai datorită 
complexităţii structurilor sociale, ci şi datorită unei complexităţi rezultate 
din interacţiunea predicţiilor şi evenimentelor prezise. 

Ideea că o predicţie poate influenţa evenimentul prezis este foarte 
veche. Oedip, în legendă, îşi omoară tatăl pe care nu-l văzuse 
niciodată, acesta fiind rezultatul direct al profeţiei care îl determinase 
pe tatăl său să-l abandoneze. în acest sens propun numirea influenţei 
predicţiei asupra evenimentului prezis ( mai general, influenţa 
informaţiei asupra situaţiei la care se referă) „efectul Oedip", indiferent 
dacă această influenţă acţionează pentru sau împotriva evenimentului 
prezis. 

Istoriciştii au arătat recent că acest tip de influenţă poate fi relevantă 
pentru ştiinţele sociale şi că probabil măreşte greutatea realizării 
prognozelor exacte, periclitând obiectivitatea lor. Ei susţin punctul de 
vedere potrivit căruia consecinţele absurde ar decurge din presupoziţia 
că ştiinţele sociale pot fi dezvoltate oricând în aşa măsură încât să permită 
predicţii ştiinţifice exacte pentru toate tipurile de fapte şi evenimente 
sociale. Potrivit opiniei lor, această presupoziţie poate fi combătută logic. 
Pentru că, dacă cineva ar construi un astfel de calendar social ştiinţific de 
un tip cu totul nou, şi acesta ar fi cunoscut (pentru că principial poate fi 
redescoperit şi de altcineva, neputând fi ţinut mult timp secret), cu siguranţă 
ar determina acţiuni care i-ar anula prognozele. Să presupunem, de 
exemplu, că se prezice creşterea valorii acţiunilor pe o perioadă de trei 
zile iar apoi căderea lor. Evident că oricine se ocupă cu bursa de efecte 
ar vinde în a treia zi şi astfel ar avea loc o scădere bruscă a preţurilor în 
această zi, iar predicţia ar fi falsificată. Pe scurt, ideea unui calendar so¬ 
cial exact şi foarte detaliat este contradictorie în sine şi de aceea prognozele 
sociale ştiinţifice exacte şi detaliate sunt imposibile. 


6. Obiectivitate şi evaluare, subliniind 

dificultatea predicţiilor în ştiinţele sociale, istoricismul aduce argumente 
care se bazează pe analiza influenţei predicţiilor asupra evenimentelor 
prezise. Potrivit istoricismului această influenţă poate avea în anumite 
împrejurări repercursiuni importante asupra observatorului care face 
predicţiile. Consideraţii similare joacă un rol important chiar şi în fizică, 
unde fiecare observaţie se bazează pe un schimb de energie între observator 

şi ceea ce este observat. Aceasta conduce la o nesiguranţă de obicei 
neglijabilă a predicţiilor fizice, numită principiul „nedeterminării". Se poate 
spune că această incertitudine se datorează interacţiunii dintre obiectul 
observat şi subiectul care face observaţia, pentru că ambii aparţin aceleiaşi 
lumi fizice, aceleiaşi sfere de acţiune şi interacţiune. După cum a arătat 
Bohr, există analogii cu această situaţie şi în celelalte ştiinţe, în fizică şi în 
psihologie. Dar nicăieri faptul că omul de ştiinţă şi obiectul său aparţin 
aceleaşi lumi, nu are atât de mare însemnătate ca în ştiinţele sociale, în 
care conduce (aşa cum s-a arătat) la o incertitudine a predicţiilor, de mare 
importanţă practică uneori. 

în ştiinţele sociale ne aflăm în faţa unei interacţiuni largi şi complicate 
între observator şi ceea ce este observat, între subiect şi obiect. Conştiinţa 
faptului că există tendinţe care pot produce un eveniment viitor, cât şi 
conştiinţa că prognoza ar putea avea influenţă asupra evenimentelor 
prezise poate avea repercursiuni asupra conţinutului predicţiei, iar 
repercursiunile pot fi de aşa natură, încât datorită lor obiectivitatea 
predicţiilor şi a altor rezultate ale cercetării din ştiinţele exacte să fie 
puternic diminuată. 

Predicţia este un eveniment social care poate interacţiona cu alte 
evenimente sociale, printre altele şi cu acela pe care îl prezice. Poate, 
după cum s-a văzut, să precipite acest eveniment. Este clar însă că poate 
influenţa acest eveniment şi în alt mod. într-un caz extrem, predicţia poate 
chiar cauza evenimentul prezis: evenimentul probabil nici nu ar fi avut 
loc, dacă nu ar fi fost prezis. în celălalt caz limită, predicţia unui eveniment 
poate duce la prevenirea lui (astfel se poate spune că cercetătorul din 
ştiinţele sociale poate cauza evenimentul, omiţând în mod intenţionat 
sau întâmplător predicţia lui). Este evident că între aceste două extreme 
există o mulţime de alte posibilităţi. Atât predicţia, cât şi abţinerea de a 
prezice pot avea ca efect o gamă largă de consecinţe. 

Este evident că cercetătorii din ştiinţele sociale trebuie să devină cu 
timpul conştienţi de aceste posibilităţi. Un sociolog poate, de exemplu, 
să facă o predicţie şi’să prevadă totodată că prognoza sa va determina 
evenimentul. De asemene, el poate nega faptul că un anumit eveniment 
este iminent şi astfel îl poate împiedica. în ambele cazuri el se poate baza 
pe principiul care pare a asigura obiectivitatea ştiinţifică: a urmări doar 
adevărul. Dar deşi a căutat doar adevărul, nu putem susţine ( ă a respectat 
obiectivitea ştiinţifică, pentru că făcând predicţii (adeverite de evenimente) 
e posibil să fi influenţat aceste evenimente în sensul dorinţelor sale personale. 

Istoricistul va admite probabil că această imagine este schematică, 
dar el va insista asupra faptului că reliefează o problemă de care ne 
lovim în aproape orice capitol al ştiinţelor sociale. Interacţiunea dintre 
afirmaţiile cercetătorului şi viaţa socială creează aproape invariabil situaţii 
în care nu trebuie să luăm în considerare doar adevărul acestor afirmaţii, 
ci şi influenţa efectivă asupra evoluţiei ulterioare. Cercetătorul din ştiinţele 
sociale poate năzui spre adevăr, dar el exercită în acelaşi timp, în mod 
inevitabil, o influenţă clară asupra societăţii. Tocmai faptul că afirmaţiile 
sale exercită o influenţă, le distruge obiectivitatea. 

Până aici am presupus că sociologul nu urmăreşte decât adevărul şi 
nimic altceva, istoricistul va arăta însă că în situaţia descrisă de noi apar 
şi dificultăţile presupunerii noastre. Aceasta pentru că acolo unde 
predicţiile şi interesele au o asemenea influenţă asupra conţinutului 
teoriilor ştiinţifice, devine foarte îndoielnică posibilitatea de constatare 
şi evitare a partinităţii. De aceea, nu trebuie să ne surprindă faptul că în 
ştiinţele sociale găsim foarte puţine semne ale interesului obiectiv şi ideal 
pentru adevăr, spre deosebire de fizică. Trebuie să ne aşteptăm să găsim 
în ştiinţele sociale la fel de multe tendinţe ca în viaţa socială, la fel de 
multe puncte de vedere câte interese. Se poate pune întrebarea dacă 
această argumentare isoricistă nu conduce la acea formă extremă de 
relativism, care afirmă că obiectivitatea şi idealul adevărului nu au ce 
căuta în ştiinţele sociale şi că, în acest domeniu, doar succesul, succesul 
politic, poate fi hotărâtor. 

Pentru a ilustra aceste argumente, istoricistul poate arăta că de fiecare 
dată când există o anumită tendinţă inerentă într-o perioadă a dezvoltării 
sociale, ne putem aştepta să găsim teorii sociologice care influenţează 
această dezvoltare. Ştiinţa socială poate, deci, să joace rolul unei moaşe, 
care ajută la naşterea noilor epoci ale dezvoltării sociale; dar poate la fel 
de bine să servească, la dispoziţia intereselor conservatoare, la tergiversarea 
schimbărilor sociale iminente. 

O astfel de viziune poate inspira posibilitatea de a analiza şi explica 
diferenţele dintre diferitele’ doctrine şi şcoli sociologice făcând apel fie la 
conexiunea lor cu predicţiile şi interesele dominante într-o anumită 
perioadă istorică (acest punct de vedere este numit uneori „istorism" şi nu 
trebuie confundat cu ceea ce numesc eu „istoricism"), fie făcând apel la 
conexiunea lor cu interesele politice, economice sau de clasă (acest 
procedeu este numit uneori „sociologia cunoaşterii "). 


9 



KARL R. POPPER 


7. Holismul. Majoritatea istoriciştilor sunt de părere că există 
un temei mai adânc al inadecvării metodelor ştiinţelor naturii la ştiinţele 
sociale. Ei susţin că sociologia, asemenea tuturor ştiinţelor „biologice", 
deci toate ştiinţele care se ocupă de lumea vie, nu trebuie să procedeze 
în mod atomistic, ci după expresia folosită acum, în mod „holistic". Aceasta 
datorită faptului că obiectele sociologiei, grupurile sociale nu trebuie 
privite ca simple agregate de persoane. Grupul social este mai mult decât 
simpla sumă a membrilor şi este totodată mai mult decât simpla sumă a 
relaţiilor strict personale, care există în orice moment între oricare dintre 
membrii. Acest fapt este evident chiar şi luând ca exemplu un grup for¬ 
mat din trei indivizi. Un grup fondat de A şi B va avea un caracter diferit 
de grupul compus din aceiaşi indivizi, dar fondat de B şi C. Aici este 
ilustrat şi ceea ce se înţelege din expresia că un grup îşi are propria istorie 
şi prin faptul că structura grupului depinde în mare parte de propria-i 
istorie (vezi şi secţiunea 3 despre „Noutate"). Un gup îşi poate menţine 
intact caracterul dacă îşi pierde câţiva membri mai puţin importanţi. Se 
poate imagina că grupul îşi păstrează caracterul originar, chiar dacă toţi 
membrii originari sunt înlocuiţi de alţii. Dar aceiaşi indivizi care acum 
constituie grupul ar fi putut constitui un grup foarte diferit, dacă nu ar fi 
intrat pe rând în grupul originar, ci împreună ar fi format un grup nou. 
Personalitatea membrilor poate avea o influenţă considerabilă asupra 
istoriei şi structurii grupului, dar acest fapt nu împiedică grupul să aibă o 
istorie şi o structură proprie şi nu împiedică acest grup să exercite o 
influenţă puternică asupra personalităţii membrilor săi. 

Toate grupurile sociale au tradiţii, instituţii şi obiceiuri proprii. 
Istoricismul pretinde că trebuie studiată istoria grupului, tradiţiile şi 
instituţiile sale pentru a înţelege şi explica stadiul său actual şi pentru a-i 
înţelege dezvoltarea ulterioară şi eventual a i-o prevedea. 

Caracterul holist al grupurilor sociale, faptul că aceste grupuri nu 
pot fi explicate pe deplin dacă sunt privite ca simple agregate ale 
membrilor lor, aruncă o nouă lumină asupra distincţiei istoriciste dintre 
noutatea în fizică, care este doar o nouă combinare a elementelor şi 
factorilor, care nu sunt noi, şi noutatea din viaţa socială, care este reală 
şi ireductibilă la o simplă noutate a combinării. Pentru că, dacă structurile 
sociale nu pot fi explicitate ca şi combinări ale părţilor sau membrilor, 
atunci evident va fi imposibilă explicitarea noilor structuri sociale cu 
ajutorul acestei metode. 

Pe de altă parte, structurile fizice pot fi explicitate ca simple 
„constelaţii", susţine istoricismul, deci ca simplă sumă a părţilor împreună 
cu constelaţia lor geometrică. Să luăm ca exemplu sistemul solar; poate fi 
interesant studiul istoriei lui, iar cercetarea trecutului său poate conduce 
la înţelegerea stadiului său actual, dar ştim că într-un anume sens acest 
stadiu este indepedent de istoria sistemului. Structura sistemului, mişcările 
şi dezvoltările sale ulterioare sunt determinate în totalitate de constelaţia 
actuală a elementelor sale. Dacă poziţia relativă, masa şi impulsul 
elementelor sunt cunoscute pentru orice moment, atunci toate mişcările 
viitoare ale sistemului vor fi pe deplin determinate. Nu avem nevoie de o 
cunoaştere în plus privitoare la ce planetă este mai veche sau care a 
intrat în sistem din afară; istoria structurii, oricât ar fi de interesantă, nu 
contribuie la cunoaşterea noastră privind comportamentul, mecanismul 
şi dezvoltarea viitoare a structurii. Din această perspectivă este evident 
că structura fizică se deosebeşte foarte mult de structura socială. Ultima 
nu poate fi înţeleasă fără un studiu atent al istoriei sale, neputând fi nici 
obiectul vreunei predicţii, chiar în cazul în care am dispune de o 
cunoaştere deplină a „constelaţiei" sale momentane. 

Astfel de consideraţii sugerează cu pregnanţă că există o strânsă 
conexiune între istoricism şi aşa-numita teorie biologică sau organicistă a 
structurilor sociale, teorie care interpretează grupurile sociale în analogie 
cu organismele vii. într-adevăr, se spune că holismul trebuie să fie 
caracteristic fenomenelor biologice în general, iar punctul de vedere holist 
este socotit a fi indispensabil studiului despre modul cum istoria diferitelor 
organisme influenţează comportamentul lor. Argumentele holiste ale 
istoricismului au deci capacitatea de a scoate în evidenţă asemănarea 
dintre grupurile sociale şi organisme, chiar dacă istoricismul nu trebuie 
să conducă cu necesitate la acceptarea teoriei biologice a structurilor 
sociale. în mod similar, binecunoscuta teorie a existenţei unui spirit 
colectiv, ca purtător al tradiţiilor de grup, nu ţine neapărat de argumentul 
istoricist, înrudit fiind, totuşi, cu viziunea holistă. 


8. înţelegerea intuitivă. Până acum ne-am ocupat 

în special de anumite aspecte caracteristice ale vieţii sociale: noutatea, 
complexitatea, organicitatea, holismul şi de modul în care istoria vieţii 

sociale se împarte în epoci, aspecte care, potrivit istoricismului, fac 
inaplicabile în ştiinţele sociale anumite metode specifice fizicii. De aceea, 
în ştiinţele sociale este considerată necesară o metodă mai degrabă istorică. 
Ideea că înţelegerea diferitelor grupuri sociale trebuie să se desfăşoare în 

mod intuitiv tine de viziunea antinaturalistă a istoricismului. Această 

/ 

concepţie s-a dezvoltat uneori ca doctrină metodologică, în relaţie foarte 
strânsă cu istoricismul, chiar dacă nu apare în mod invariabil combinată 
cu acesta. 

Este vorba de doctrina potrivit căreia metoda specifică ştiinţelor sociale, 
spre deosebire de metoda ştiinţelor naturii, se bazează pe o înţelegere 
intimă a fenomenelor sociale. în legătură cu această doctrină sunt 
subliniate următoarele distincţii şi opoziţii: fizica tinde spre o explicitare 
cauzală, sociologia căutând să înţeleagă scopul şi sensul. în fizică 
evenimentele sunt explicate exact şi în mod cantitativ prin formule 
matematice. Sociologia încearcă să înţeleagă dezvoltările istorice mai 
multîn termeni calitativi, ca rezultat al tendinţelor şi scopurilor opuse, de 
exemplu, sau în termenii „caracterului naţional" sau ai „spiritului timpului". 
De aceea, fizica operează doar cu generalizări inductive, în timp ce 
sociologia poate opera doar empatic (Einfuhlung). Acesta este şi motivul 
pentru care fizica poate ajunge la uniformităţi valide universale şi explică 
evenimentele particulare ca şi cazuri ale unor astfel de uniformităţi, în 
timp ce sociologia trebuie să se mulţumească cu înţelegerea intuitivă a 
evenimentelor particulare şi a rolului pe care acestea îl au şi î i situaţii 
particulare; situaţii care, la rândul lor, apar în corelaţie cu conflictele de 
interese, tendinţe şi destine particulare. 

Propun distingerea a trei variante diferite de înţelegere intuitivă. Prima, 
afirmă că un eveniment social este înţeles atunci când este interpretat ca 
rezultat al forţelor care l-au declanşat, deci atunci când sunt cunoscuţi 
indivizii şi grupurile implicate, scopurile şi interesele acestora, cât şi 
puterea de care dispun. Acţiunile indivizilor sau grupurilor sunt înţelese 
în acest caz ca fiind în acord cu scopurile lor, ca promovând avantajul 
lor real sau cel puţin imaginar. Metoda sociologiei este gândită în acest 
caz ca o reconstrucţie bazată pe empatie a activităţilor raţionale sau 
iraţionale, îndreptate spre anumite scopuri. 

A doua variantă merge mai departe. Ea admite necesitatea unei astfel 
de analize, mai ales dacă dorim să înţelegem activităţile individuale sau 
ale grupurilor. Dar această variantă susţine că este necesar mai mult pentru 
înţelegerea vieţii sociale. Dacă dorim să înţelegem sensul unui eveniment 

social, de exemplu, al unei anumite acţiuni politice, nu este suficientă o 
înţelegere teleologică, cum şi de ce a apărut, trebuie să înţelegem mai 
mult; trebuie să-i ştim sensul, importanţa apariţiei sale. Ce se înţelege aici 
prin „sens" şi „importanţă"? Din punctul de vedere pe care eu îl numesc 
„a doua variantă", răspunsul este: un eveniment social nu exercită doar 
anumite influenţe, nu conduce în timp doar la alte evenimente, ci apariţia 

sa ca atare modifică valoarea contextuală a unei mulţimi de alte 

/ 

evenimente, creează o nouă situaţie care cere reorientarea şi 
reinterpretarea tuturor obiectelor şi acţiunilor din domeniul în cauză. 
Pentru înţelegerea unui eveniment, ca, de exemplu, crearea unei armate 
noi într-o anumită ţară, este necesară analiza intenţiilor, intereselor etc. 
Dar nu putem înţelege pe deplin sensul şi semificaţia acestei acţiuni fără 
a-i analiza valoarea contextuală; forţele acestei ţări, de exemplu, care 
fuseseră suficiente pentru protecţia sa au devenit probabil insuficiente în 
prezent. Pe scurt, întreaga situaţie socială probabil s-a modificat înainte 
să fi avut loc alte modificări fizice factuale sau chiar psihologice, situaţia 
e posibil să se fi modificat cu mult înainte ca cineva să o fi observat. 
Pentru a înţelege viaţa socială trebuie, deci, să depăşim simpla analiză a 
cauzelor şi efectelor factuale, analiza motivelor, intereselor şi reacţiilor 
cauzate de acţiuni: trebuie să înţelegem că fiecare eveniment joacă un 
anumit rol în cadrul întregului. Evenimentul îşi primeşte semnificaţia din 
influenţa exercitată asupra întregului, semnificaţia sa fiind, deci, 
determinată parţial de întreg. 

A treia variantă a doctrinei înţelegerii intiuitive merge şi mai departe, 
admiţând totodată tot ceea ce susţin primele două variante. Potrivit acestei 
concepţii, înţelegerea sensului sau semnificaţiei unui eveniment social 
necesită mai mult decât analiza genezei sale, efectelor şi valorii 
contextuale. Dincolo de această analiză trebuie cercetate tendinţele 
istorice fundamentale obiective, orientările şi tendinţele (de exemplu, 
ascensiunea sau declinul anumitor tradiţii sau forţe) care dominăîn epoca 
în cauză, trebuie cercetată contribuţia evenimentului la procesul istoric 
în care astfel de tendinţe se manifestă. înţelegerea deplină a afacerii 
Dreyfus, de exemplu, necesită dincolo de analiza genezei, efectelor şi 
valorii contextuale, înţelegerea că aceasta a reprezentat o manifestare a 
luptei dintre două tendinţe istorice din cadrul dezvoltării Republicii 
Franceze, democratice şi autocratice, progresiste şi reacţionare. 

Această a treia variantă a metodei intuitive de înţelegere care subliniază 
tendinţele istorice este o poziţie care cere în anumită măsură aplicarea 

inferenţei prin analogie de la o epocă istorică la alta. Aceasta pentru că, 
deşi a treia variantă recunoaşte fără reţineri că epocile istorice sunt diferite 
esenţialmente şi că nici un eveniment nu se poate repeta cu adevărat în altă 
epocă a dezvoltării sociale, această variantă admite totuşi că tendinţe analoge 
pot deveni dominante în diferite perioade foarte îndepărtate în timp. Astfel 
de analogii s-au făcut între Grecia înaintea lui Alexandru cel Mare şi Germania 
de Sud dinaintea lui Bismarck.în astfel de cazuri metoda înţelegerii intuitive 
recomandă evaluarea semnificaţiei anumitor evenimente prin compararea 
lor cu evenimente analoge din perioade mai timpurii şi utilizarea rezultatului 
ca instrument pentru predicţia dezvoltării următoare fără a uita că diferenţele 
inevitabile dintre două perioade trebuie luate în consideraţie. 

Observăm deci, că metoda capabilă să înţeleagă semnificaţia 
evenimentelor sociale trebuie să treacă dincolo de explicaţia cauzală. Ea 
trebuie să aibă caracter holist şi să urmărească determinarea rolului unui 
eveniment în cadrul unei structuri complexe, în cadrul unui întreg care nu 
cuprinde doar părţile existente simultan, ci şi stadiile succesive ale unei 
dezvoltări în timp. Aceasta ar putea fi explicaţia pentru tendinţa celei de a 
treia variante a metodei înţelegerii intuitive de a se întemeia pe analogia 
dintre organism şi grup şi de a opera cu concepţii cum ar fi spiritul timpului, 
care este sursa şi supraveghetorul tuturor acelor tendinţe sau orientări care 
joacă un rol atât de important în determinarea semnificaţiei evenimentelor 
sociale. 

Dar metoda înţelegerii intuitive nu se împacă doar cu ideile holiste atât 
de bine. Ea se împacă foarte bine şi cu părerea istoricistului despre 
importanţa noutăţii, pentru că noutatea nu poate fi explicată cauzal şi 
raţional, ci ea trebuie înţeleasă intuitiv. Seva putea vedea, în continuare, 
din discuţia privitoare la doctrinele pronaturaliste ale istoricismului, că 
există o conexiune strânsă între acestea şi „a treia variantă", cum am 
numit-o noi, a înţelegerii intuitive, datorită accentului pus pe tendinţele 
sau „orientările istorice". (Vezi, de exemplu, secţiunea 16). 


9. Metode cantitative. Dintre deosebirile şi opoziţiile 

care de obicei sunt scoase în evidenţă în legătura cu doctrina înţelegerii 
intuitive, următoarea este subliniată frecvent de istoricişti: în fizică, se spune, 
evenimentele sunt explicate riguros şi exact în termeni cantitativi şi cu 
ajutorul formulelor matematice. Sociologia, pe de altă parte, încearcă să 

înţeleagă dezvoltarea socială mai mult în termeni calitativi. De exemplu, 

în termenii tendinţelor sau obiectivelor conflictuale. 

/ 

Argumentul împotriva aplicabilităţii metodelor cantitative şi matematice 
nu aparţine doar istoriciştilor. Chiar autorii cu viziuni puternic antiistoriciste 
resping uneori aceste metode. Dar unele dintre cele mai persuasive argumente 
împotriva metodelor cantitative şi matematice scot în evidenţă punctul de 
vedere pe care eu îl numesc istoricism. Aceste argumente le voi discuta aici. 

Având în vedere rezistenţa faţă de utilizarea metodelor cantitative şi 
matematice în sociologie se iveşte de îndată o puternică obiecţie: această 
atitudine pare a fi în conflict cu faptul că metodele cantitative şi matematice 
au fost utilizate cu mare succes în ştiinţele sociale. Cum poate fi respinsă 
aplicabilitatea lor, având în vedere acest fapt? 

Ca răspuns la această obiecţie, respingerea metodelor cantitative şi 
matematice poate fi justificată cu ajutorul unor argumente caracteristice 
modului de gândire istoricist. 

Istoricistul poate răspunde că obiecţia este corectă, dar ar exista totuşi 
o deosebire foarte mare între metodele statistice ale ştiinţelor sociale şi 
metodele cantitativ - matematice ale fizicii. în ştiinţele sociale nu există 
nimic comparabil cu legile cauzale formulate matematic ale fizicii. 

Să luăm ca exemplu următoarea lege fizică: cu cât este mai mică 
deschiderea prin care trece o rază de lumină (indiferent de lungimea de 
undă dată), cu atât mai mare este unghidl de difracţie. O lege fizică de 
acest tip are următoarea formă: „Dacă în anumite condiţii mărimea A 
variază într-un anume mod, atunci şi mărimea B variază într-un mod 
determinat şi previzibil". Cu alte cuvinte, o astfel de lege exprimă 
dependenţa unei cantităţi măsurabile de o alta şi felul acesta în care o 
cantitate depinde de o alta va fi stabilit exact şi cantitativ. Fizica a reuşit 
să-şi exprime toate legile în această formă. Pentru a realiza acest lucru a 
trebuit să traducă în primul rând toate calităţile în termeni cantitativi. Ea a 
trebuit să înlocuiască, de exemplu, descrierea calitativă a unui anumit tip 
de lumină - cum ar fi o lumină deschisă, galben-verzuie - cu o descriere 
cantitativă: lumiria de o anumită lungime de undă şi intensitate. Un astfel 
de procedeu de descriere cantitativă a calităţilor care apar în natură este 
evident o premisă indispensabilă pentru formularea cantitativă a legilor 
cauzale fizice. Acestea ne permit să explicăm de ce a avut loc un 
eveniment. Dacă plecăm, de exemplu, de la legea despre relaţia dintre 
mărimea unei deschideri şi unghiul de difracţie, atunci vom putea explica 
cauzal mărirea unghiului de difracţie prin micşorarea deschiderii. 

Istoricistul afirmă că şi ştiinţele sociale trebuie să încerce să ofere 
explicaţii cauzale. Ele pot, de exemplu, să încerce să explice 
imperialismul prin expansiunea industrială. Dar dacă privim mai atent 
la acest exemplu, observăm imediat că este lipsită de speranţă încercarea 
de a exprima legi sociologice în termeni cantitativi. Să considerăm o 
formulare ca: „Tendinţa spre expansiune teritorială creşte odată cu 
intensitatea industrializării" (o formulare cel puţin inteligibilă, chiar dacă 
nu este o descriere adevărată a faptelor), vom descoperi îndată că nu 
dispunem de nici o metodă cu care să putem măsura tendinţa de 
expansiune sau gradul de industrializare. 

Motivele prezentate de istoricist pentru respingerea metodelor cantitativ 
- matematice pot fi rezumate astfel: sarcina sociologiei este să explice 
cauzal modificările intervenite în cursul istoriei cărora li se supun entităţi 
ca statele, sistemele economice, formele de guvernare. Pentru că nu este 
cunoscută nici o posibilitate de a exprima în termeni cantitativi aceste 
calităţi ale entităţilor, în ştiinţele sociale nu pot fi formulate legi cantitative. 
Astfel legile cauzale ale ştiinţelor sociale, presupunând că ele ar exista, 
trebuie să se deosebească în mod considerabil din punct de vedere al 
caracterului, de cele din fizică, pentru că au caracter calitativ, şi nu 
cantitativ - matematic. Dacă legile sociologice prezintă gradul a ceva, o 
vor face în termeni foarte vagi şi în cel mai bun caz vor permite 
introducerea unei gradaţii foarte grosiere. Calităţile, atât fizice cât şi cele 
nefizice, par că nu pot fi evaluate decât intuitiv. De aceea, argumentele 
discutate aici pot fi folosite pentru a le susţine pe cele care au fost deja 
oferite în favoarea înţelegerii metodei intuitive. 


10. Esentialism versus nominalism. 

Sublinierea caracterului calitativ al evenimentelor socialetrimite la problema 
naturii termenilor care desemnea-ză calităţi, la aşa-numita problemă a 
universaliilor, una dintre cele mai vechi şi fundamentale probleme ale 
filosofiei. 

Această temă, care în Evul Mediu a fost obiectul disputelor, îşi are 
originea în filosofia lui Platon şi Aristotel. De obicei este interpretată ca 
problemă metafizică pură, dar asemenea majorităţii problemelor metafizice 
poate fi reformulată astfel încât să devină o problemă a metodei ştiinţifice. 

In cazul de faţă ne vom ocupa doar de problema metodologică. Pentru 
început vom schiţa pe scurt problematica metafizică. 

Toate ştiinţele folosesc termeni numiţi universalii, ca de exemplu: 
„energie", „viteză", „carbon", „albitate", „dreptate", „stat", „umanitate". Acest 
tip de termeni se disting de alt tip, pe care îi numim termeni singulari sau 
concepte individuale, cum ar fi, de exemplu : „Alexandru cel Mare", „Cometa 
Halley", „Primul Război Mondial", ultimii termeni sunt nume proprii, etichete 
ataşate prin convenţie lucrurilor individuale denotate de ele. 

în jurul naturii universaliilor a avut loc o lungă şi uneori aprigă dispută 
între două tabere. Potrivit uneia dintre ele universaliile se deosebesc de 
numele proprii doar prin faptul că sunt atribuite elementelor unei mulţimi 
sau clase de indivizi, nu unui singur individ. Termenul universal „alb", 
de exemplu, este potrivit acestei concepţii, doar o etichetă ataşată unei 
clase constituite din mai mulţi indivizi diferiţi: fulgi de zăpadă, feţe de 
masă, lebede, de exemplu. Aceasta este doctrina nominalistă. Ei i se opune 
o doctrină numită în mod tradiţional „ realism ", denumire care induce în 
eroare, dacă ne gândim la faptul că această teorie „ realistă " a fost deja 
numită „idealistă". De aceea, propun redenumirea acestei teorii 
antinominaliste „esenţialism ". Esenţialiştii neagă faptul că mai întâi 
alcătuim un grup de obiecte singulare şi apoi le etichetăm „albe". Ei spun 
că mai degrabă numim fiecare obiect „alb" pentru că împărtăşeşte 
împreună cu alte obiecte albe o anumită însuşire esenţială: calitatea de a 
fi alb. Această proprietate, denotată de termenul universal, este privită ca 
un obiect care necesită investigaţie în aceeaşi măsură ca şi lucrurile 
individuale însăşi. (Denumirea „realism" derivă din aserţiunea că obiectele 
universale, de exemplu albitatea, există „cu adevărat" alături de lucrurile 
individuale şi mulţimi sau clase). Astfel se susţine că termenii universali 
desemnează obiectele universale în acelaşi mod în care termenii 
individuali desemnează obiectele individuale. Aceste obiecte universale 
(numite de Platon „Forme" sau „Idei") care sunt desemnate prin termeni 
universali, sunt numite „esenţe". 

Dar esenţialismul nu crede doar în existenţa universaliilor (deci a 
obiectelor universale), el subliniază şi importanţa acestora pentru 
ştiinţă. Esenţialismul observă că obiectele singulare scot la iveală multe 
trăsături accidentale, care nu prezintă interes pentru ştiinţă. Să luăm 
un exemplu din ştiinţele sociale: ştiinţele economice sunt interesate 
de bani şi credite, dar nu şi de forma exterioară a monedelor, 
bancnotelor şi cecurilor. Ştiinţa trebuie să facă abstracţie de acciden- 

tal pentru a penetra spre esenţa lucrurilor. Dar esenţa unui lucru este 
mereu ceva universal. 

Aceste ultime remarci indică o parte dintre implicaţiile metodologice 
ale acestei probleme metafizice. Problema metodologică pe care doresc 
să o discut în acest moment poate fi însă analizată independent de 
problematica metafizică. Voi analiza această problemă pe altă cale, o 
cale care ocoleşte întrebarea referitoare la existenţa obiectelor universale 
şi singulare şi la diferenţele dintre ele. Vom discuta doar despre scopurile 
şi sensul ştiinţei. 

Şcoala filosofică pentru care am propus denumirea de esenţialism 
metodologic a fost întemeiată de Aristotel, care afirmă că cercetarea 
ştiinţifică trebuie să penetreze până la esenţa lucrurilor pentru a le 
explica. Esenţialiştii metodologici sunt înclinaţi să formuleze întrebările 
ştiinţifice în termeni de tipul: „Ce este materia?" sau „Ce este forţa?" sau 
„Ce este justiţia?". Ei cred că răspunsul exact la astfel de întrebări, răspuns 
care relevă sensul real şi esenţial al acestor termeni şi astfel natura reală 
sau adevărată a esenţelor denotate de ei, constituie o premisă necesară 
pentru cercetarea ştiinţifică, fiind poate chiar sarcina lor principală. în 
opoziţie cu aceştia, nominaliştii metodologici formulează problemele 
în termeni de genul: „Cum se comportă această bucată de materie?", 
„Cum se mişcă în prezeţa altor corpuri?". Pentru nominaliştii 
metodologici sarcina ştiinţei ar consta doar în descrierea modului cum 
se comportă lucrurile, ea putând fi realizată prin introducerea liberă de 
noi termeni oriunde este necesar, sau prin redefinirea vechilor termeni, 
neglijând sensul lor originar. Aceasta pentru că ei socotesc cuvintele 
doar instrumente necesare descrierii. 

Majoritatea vor admite că nominalismul metodologic a învins în ştiinţele 
naturii. Fizica, de exemplu, nu cercetează esenţa atomilor sau a luminii, 
ci foloseşte aceşti termeni foarte liber pentru a explica şi descrie anumite 
observaţii fizice şi, de asemenea, ca nume pentru anumite structuri fizice 
importante şi complicate. Acelaşi lucru este valabil şi în biologie. Filosofii 
pot cere de la biologi soluţii la probleme de genul: „Ce este viaţa?" sau 
,,Ce este evoluţia?", iar pentru o perioadă de timp, biologii se pot simţi 
înclinaţi să răspundă la astfel de întrebări. Totuşi, biologia ştiinţifică se 
ocupă de probleme diferite, folosind metode explicative şi descriptive foarte 
asemănătoare celor din fizică. 

De aceea, ne-am aştepta ca în ştiinţele sociale naturaliştii 
metodologici să favorizeze nominalismul, iar antinaturaliştii 

esenţialismul. în realitate, esenţialismul pare să domine aici fără ca o 
opoziţie puternică să existe. în consecinţă s-a spus că metodele ştiinţelor 
naturii sunt în esenţă nominaliste , dar că în ştiinţele sociale trebuie să 
se adopte un esenţialism metodologic. 2 Argumentul adus este acela că 
sarcina ştiinţelor sociale este aceea de a înţelege şi explica entităţi sociale 
cum ar fi: statul, acţiunea economică, grupul social etc., şi că acest 
lucru este posibil doar prin penetrarea către esenţa lor. Orice entitate 
sociologică importantă presupune termeni universali pentru descrierea 
ei, şi nu ar avea sens introducerea liberă de noi termeni, cum, de altfel, 
s-a procedat cu succes în ştiinţele naturii. Sarcina sociologiei este să 
descrie astfel de termeni în mod clar şi adecvat, deci să distingă esenţialul 
de accidental, iar aceasta presupune cunoaşterea esenţei lor. Probleme 
cum ar fi: „Ce este statul?", „Ce este cetăţeanul?" (considerate de Aristotel 
probleme fundamentale ale Politicii sale) sau „Ce este creditul?", „Care 
este deosebirea dintre un membru al unei biserici şi un sectant? ( dintre 
biserică şi o sectă? )". Astfel de întrebări nu sunt numai pe deplin 
îndreptăţite, ci sunt tocmai acele întrebări de la care pornind, pentru a 
le răspunde, se dezvoltă teoriile sociologice. 

în ceea ce priveşte problema metafizică şi pe cea referitoare la ştiinţele 
naturii, istoriciştii pot avea păreri diferite, însă ca metodologi ai ştiinţelor 
sociale vor fi atraşi de esenţialism, şi deci împotriva nominalismului. De 
fapt, toţi istoriciştii pe care îi cunosc au această atitudine. Merită însă să 
cercetăm dacă numai tendinţa generală antinaturalistă a istoricismului 
este cauza, sau dacă nu cumva există argumente specific istoriciste în 
favoarea esenţialismului metodologic. 

în primul rând, este evident că respingerea metodelor cantitative în 
ştiinţele sociale este relevantă în această privinţă. Sublinierea caracterului 
calitativ al evenimentelor sociale şi accentuarea rolului înţelegerii intui¬ 
tive (în opoziţie cu simpla descriere), indică o atitudine strâns legată de 

esenţialism. 

/ 

Există însă şi alte argumente mai specifice istoricismului rezultate dintr- 
un mod de gândire care deja îi este familiar cititorului'. (Ele sunt practic 
aceleaşi care, potrivit lui Aristotel, l-ar fi condus pe Platon la formularea 
primei teorii a esenţelor). 


2 Vezi secţiunea VI a cap. 3 din Societatea deschisă şi duşmanii săi , mai ales nota 30 şi 
secţiunea II a capitolului 11. 


19 


KARL R. POPPER 


Istoricismul subliniază importanţa schimbării. El va susţine că în 
orice schimbare trebuie să existe un ceva anume care se schimbă. 
Chiar dacă nimic nu rămâne neschimbat, trebuie să putem identifica 
acel ceva care s-a schimbat, pentru a putea vorbi de schimbare. Acest 
lucru este relativ uşor în fizică. în mecanică, de exemplu, toate 
schimbările sunt mişcări, deci schimbări spaţio-temporale ale corpurilor 
fizice. Sociologia însă, care se ocupă în mod special de instituţiile 
sociale, se găseşte în faţa unor mari dificultăţi, pentru că aceste instituţii 
sunt greu de identificat după schimbare. în simplu sens descriptiv, o 
instituţie nu poate fi privită ca fiind aceeaşi înainte şi după schimbare, 
pentru că, din perspectivă descriptivă, ea poate fi total diferită. O 
descriere naturalistă a instituţiilor de guvernare contemporane din 
Marea Britanie, de exemplu, ar trebui să le prezinte pe acestea ca 
fiind complet diferite faţă de cum erau cu patru secole în urmă. Totuşi, 
putem spune că, în măsura în care există un guvern, acesta a rămas în 
mod esenţial identic cu sine, chiar dacă schimbările au fost 
considerabile. Funcţia acestuia în societatea modernă este analogă în 
mod esenţial funcţiei îndeplinite în trecut. Chiar dacă nici una din 
trăsăturile care pot fi descrise nu a rămas aceeaşi, identitatea esenţială 
a instituţiei a rămas şi ne permite să considerăm această instituţie o 
formă modificată a primeia. în ştiinţele sociale nu se poate vorbi de 
schimbări şi de dezvoltări fără a presupune o esenţă imuabilă şi, deci, 
fără a prelua esenţialismul metodologic. 

Este evident, desigur, că unii termeni sociologici cum ar fi: depresiune, 
inflaţie, deflaţie etc., iniţial au fost introduşi în mod pur nominalist. Totuşi, 
ei nu şi-au păstrat caracterul nominalist. De îndată ce condiţiile sociale 
se modifică, observăm că sociologii nu mai cad de acord asupra 
răspunsului la întrebarea dacă un anumit fenomen este inflaţie sau nu în 
realitate; de aceea, pentru exactitate poate,deveni necesară cercetarea 
naturii esenţiale (sau a semnificaţiei esenţiale) a inflaţiei. 

Astfel, despre orice entitate socială se poate spune că „în măsura în 
care interesează esenţa acesteia, ea poate fi prezentă în orice loc şi în 
orice formă, că se poate schimba, în fapt rămânând neschimbată, şi că 
s-ar putea modifica şi în alt mod decât a făcut-o în realitate" (Husserl). 
Sfera schimbărilor posibile nu poate fi delimitată a priori. Nu se poate 
preciza căror schimbări, supusă fiind, o entitate rămâne aceeaşi. Fenomene 
care din unele perspective sunt esenţialmente diferite, din alte perspec¬ 
tive pot fi esenţialmente identice. 

Din argumentele istoriciste prezentate mai sus decurge că este 
imposibilă o descriere simplă a dezvoltărilor sociale, sau, mai mult: că o 
descriere sociologică nu poate fi niciodată doar o descriere în sens nomi¬ 
nalist. Iar dacă o descriere sociologică nu se poate dispensa de esenţe, cu 
atât mai puţin o va putea face o teorie a dezvoltării sociale. Pentru că, 
cine ar putea nega faptul că probleme ca determinarea şi explicaţia 
trăsăturilor caracteristice unei anumite perioade de timp, împreună cu 
tensiunile, tendinţele şi orientările intrinseci s-ar putea sustrage tuturor 
metodelor nominaliste? 

Deci, esenţialismul metodologic poate fi întemeiat pe argumentul 
istoricist, care l-a condus pe Platon la esenţialismul său metafizic, şi 
anume pe teza lui Heraclit că lucrurile în schimbare se sustrag descrierii 
raţionale. Ştiinţa sau cunoaşterea presupun ceva care nu se schimbă, 
râmând identic cu sine, esenţa. Istoria, deci, descrierea schimbării, şi 
esenţa, deci, ceea ce rămâne neschimbat în cursul schimbării, apar 
aici ca şi concepte corelative. Dar această corelaţie are şi o altă faţă: 
într-un anumit sens esenţa presupune şi schimbarea, iar prin aceasta, 
istoria. Aceasta pentru că, dacă acel principiu al unui lucru care rămâne 

identic sau neschimbat atunci când lucrul se schimbă este esenţa lui 

/ 

(sau ideea, sau forma, sau natura, sau substanţa), atunci schimbările 
cărora le este supus lucrul aduc la lumină posibilităţi diferite ale 
lucrului, şi, deci, ale esenţei lui. De aceea, esenţa poate fi interpretată 
ca sumă a potenţialităţilor inerente lucrului, iar schimbările (sau 
mişcările) pot fi interpretate ca realizare sau actualizare a 
potenţialităţilor ascunse ale esenţei lui. (Această teorie provine de la 
Aristotel). De aici rezultă că un lucru, deci, esenţa sa imuabilă, poate 
fi cunoscut doar prin schimbările sale. De exemplu, atunci când vrem 
să aflăm dacă un lucru este din aur, trebuie să-l lovim cu ciocanul sau 
să-l testăm chimic, deci schimbându-l, şi astfel îi scoatem la iveală 
unele din potenţialităţile ascunse. Pe aceeaşi cale, esenţa unui om, 
personalitatea sa, poate fi cunoscută din modul în care se desfăşoară 
biografia sa. Dacă aplicăm acest principiu sociologiei, vom ajunge la’ 
concluzia că esenţa sau caracterul real al unui grup social se poate 
revela şi poate fi cunoscut doar din istoria sa. Dar dacă grupurile sociale 
pot fi cunoscute doar prin intermediul istoriei lor, atunci conceptele 
folosite pentru descriere trebuie să fie concepte istorice; şi într-adevăr 
concepte sociologice cum ar fi: statul japonez, sau naţiunea italiană, 
sau rasa ariană, doar cu greu ar putea fi interpretate în alt fel decât ca 

şi concepte istorice bazate pe studiul istoriei. Acelaşi lucru este valabil 
pentru clasele sociale: burghezia, de exemplu, poate fi definită doar cu 
ajutorul istoriei ei: clasa care a ajuns la putere prin revoluţia industrială, 
care i-a îndepărtat pe moşieri, care a luptat împotriva şi împotriva căreia 
luptă proletariatul etc. 

Este posibil ca esenţialismul să fi fost introdus pentru a ne permite să 
descoperim în lucrurile schimbătoare o identitate, dar el furnizează la 
rândul său unul dintre cele mai puternice argumenteîn susţinerea doctrinei 
că ştiinţele sociale trebuie să adopte o metodă istorică, deci un argument 

în susţinerea istoricismului. 

/ 

Deşi istoricismul este în mod fundamental antinaturalist, nu se opune 

nicicum ideii că între metodele ştiinţelor naturii si cele ale ştiinţelor sociale 

/ / / / / 

există un element comun. Aceasta se poate datora faptului că istoriciştii 
adoptă de regulă punctul de vedere (pe care şi eu îl împărtăşesc pe deplin) 
că sociologia, asemeni fizicii, este un mănunchi de cunoştinţe care tind să 
fie în acelaşi timp teoretice cât şi empirice. 

Spunând că este o disciplină teoretică înţelegem că sociologia trebuie 
să explice şi să prezică evenimente cu ajutorul teoriilor sau legilor 
universale (pe care încearcă să le descopere). Descriind sociologia ca 
fiind empirică, ceea ce vrem să spunem este că se bazează pe experienţă, 
că evenimentele pe care le explică şi pe care le prezice sunt fapte 
observabile, iar pe observaţie se bazează acceptarea sau respingerea 
oricărei teorii propuse. Când vorbim despre succes în fizică ne gândim la 
succesul predicţiilor sale. Iar succesul predicţiilor se poate spune că este 
echivalent cu coroborarea legilor fizicii. Când comparăm succesul 
sociologiei cu succesul fizicii, atunci presupunem că succesul în sociologie 
ar consta mai degrabă, de fapt, în coroborarea predicţiilor. De aici rezultă 
că anumite metode - predicţia cu ajutorul legilor şi testarea legilor prin 
observaţie - trebuie să fie comune atât fizicii cât şi sociologiei. 

Sunt în întregime de acord cu această perspectivă, în ciuda faptului că 
o consider una din presupoziţiile de bază ale istoricismului. Dar nu sunt 
de acord cu dezvoltarea mai detaliată a acestei perspective care conduce 
la o serie de idei pe care le voi descrie în continuare. în primă instanţă 
aceste idei ar putea apărea drept consecinţe aproape în line directă ale 
perspectivei generale pe care tocmai am expus-o. Dar de fapt, ele implică 
alte presupoziţii, şi anume doctrinele antinaturaliste ale istoricismului şi în 
mod special doctrina despre legile şi tendinţele istorice. 

11. Comparaţie cu astronomia. Prog¬ 
noze pe termen lung şi la scară largă. 1 

Istoriciştii moderni au fost puternic impresionaţi de succesul teoriei 
newtoniene şi mai ales de capacitatea sade predicţie a poziţiei planetelor 
într-un viitor îndepărtat. Posibilitatea unor astfel de prognoze pe termen 
lung , pretind istoriciştii, este, prin urmare, demonstrată arătând că vechea 
năzuinţă privind capacitatea de a prezice viitorul îndepărat nu depăşeşte 
limitele a ceea ce poate fi atins de mintea omenească. Ştiinţele sociale 
trebuie să năzuiască la fel de sus. Dacă astonomia poate prezice eclipse 
de soare, atunci de ce nu ar putea sociologia prezice revoluţii? 

Istoricistul sublinează că, chiar dacă năzuim atât de departe, nu trebuie 
să uităm că ştiinţele sociale nu pot spera şi nu trebuie să încerce să atingă 
precizia prognozelor astronomice. Un calendar ştiinţific exact al 
evenimentelor sociale comparabil, să spunem, cu Almanahul Nautic, este 
logic imposibil, după cum s-a arătat (în secţiunile 5 şi 6). Chiar dacă revoluţiile 
ar putea fi prezise de ştiinţele sociale, nici o astfel de predicţie nu poate fi 
exactă. Trebuie să existe o marjă de incertitudine asupra detaliilor şi a datării. 

Chiar da£ă recunosc şi chiar sublinează deficienţele predicţiilor sociologice 
în legătură cu informaţiile detaliate şi precizia, istoriciştii susţin că întinderea 
şi semnificaţia unor astfel de prognoze ar putea compensa aceste neajunsuri. 
Deficienţele provin mai ales din complexitatea evenimentelor sociale, din 
interconexiunile lor şi din caracterul calitativ al termenilor sociologici. Dar, 
deşi sociologia suferă din aceste cauze de imprecizie, termenii ei calitativi îi 
conferă o semnificaţie de o bogăţie şi comprehensivitate specifice. Exemple 
de asemenea termeni sunt „conflictul între culturi", „prosperitate", 
„solidaritate", „urbanizare", „utilitate". Predicţii de genul celor descrise, adică 
predicţii pe termen lung al căror caracter vag este contrabalansat de scopul 
şi semnificaţia lor, propun să le numim predicţii la scară largă sau prognoze 
la scară largă. Potrivit istoriciştilor, acesta este tipul de predicţii spre care 
trebuie să tindă sociologia. 

Este cu siguranţă adevărat că astfel de prognoze la scafă largă - prognoze 
pe termen lung pe un larg domeniu şi oarecum vagi - pot fi obţinute în 
unele ştiinţe. Exemple de predicţii la scară largă se pot întâlni în domeniul 
astronomiei, cum ar fi predicţia activităţii petelor solare pe baza unor legi 


1 Primele două paragrafe ale acestei secţiuni sunt acum inserate pentru a înlocui un 
pasaj mai lung omis în 1944 din cauza lipsei de hârtie. 

periodice (semnificative pentru variaţiile climaterice), cât şi schimbările 
zilnice şi sezoniere în ionizarea atmosferei în straturile înalte (importantă 
pentru comunicaţiile radio). Aceste predicţii, aseamănătoare predicţiilor 
eclipselor în măsura în care se referă la evenimente dintr-un viitor relativ 
îndepărtat, se deosebesc însă de acestea prin faptul că deseori sunt doar 
statistice şi în orice caz sunt mai puţin exacte în detalii, în datarea în timp 
şi în alte caracteristici. Observăm că prognozele la scară largă nu sunt 
impracticabile în sine şi dacă se pot face prognoze pe termen lung în 
ştiinţele sociale atunci ele nu pot fi decât prognoze la scară largă descrise 
mai sus. Pe de altă parte, din expunerea doctrinelor antinaturaliste ale 
istoricismului rezultă că predicţiile pe termen scurt din ştiinţele sociale 
trebuie să aibă mari dezavantaje. Lipsa de exactitate trebuie să le afecteze 
considerabil, pentru că prin însăşi natura lor ele pot opera doar cu detalii, 
cu trăsături mai mărunte ale vieţii sociale, de vreme ce se rezumă la 
perioade scurte de timp. Dar o predicţie asupra detaliilor care este inexactă 
în însăşi detaliile ei este de-a dreptul nefolositoare. Deci, dacă suntem 
interesaţi de predicţiile sociale, prognozele la scară largă (care sunt totodată 
prognoze pe termen lung) rămân, conform istoricismului, nu doar cele 
mai fascinante, cât şi singurele care merită căutate. 


12. Baza observatională. O bază observatională 

f ' 

nonexperimentală pentru o ştiinţă are întotdeauna un caracter „istoric", în 
sensul propriu al termenului. Lucrurile stau astfel chiar şi în ce priveşte 
baza observaţională a astronomiei. Faptele pe care se bazează astronomia 
sunt cuprinse în notele astronomului. Note care ne informează, de exemplu, 
că la data cutare (oră, secundă) planeta Mercur a fost observată de Domnul 
X într-o anumită poziţie. Pe scurt, ele ne oferă „un registru al evenimentelor 
ordonate în timp", sau o cronică a observaţiilor. 

în mod similar, baza observaţională a sociologiei poate fi dată doar sub 
forma unor cronici de evenimente, şi anume al unor întâmplări politice sau 
sociale. Această cronică a celor întâmplate în viaţa socială şi care au importanţă 
din punct de vedere politic sau de altă natură este cea care în mod obişnuit 
se numeşte „istorie". Istoria în acest sens strict este baza sociologiei. 

Ar fi ridicolă negarea importanţei istoriei în acest sens st.ict, ca bază 
pentru ştiinţele sociale. Dar una din afirmaţiile caractristice ale 
istoricismului care este strâns legată de respingerea aplicării metodei 

experimentale este că istoria, politică sau socială, ar fi singurasursă empirică 
a sociologiei. Astfel, istoricistul vede sociologia ca o disciplină teoretică şi 
empirică a cărei bază empirică este formată doar de o cronică a faptelor 
istorice şi a cărei scop este de fc face prognoze, preferabil prognoze la 
scară largă. Este evident că aceste prognoze trebuie să aibă şi un caracter 
istoric, de vreme ce testarea lor prin experienţă, verificare sau respingere 
a lor trebuie lăsată pe seama istoriei viitoare. Astfel, potrivit istoricismului, 
sarcina sociologiei este elaborarea de prognoze la scară largă. Pe scurt, 
istoricistul pretinde că sociologia este istorie teoretică. 


13. Dinamica socială. Analogia dintre ştiinţele sociale 

şi astronomie poate fi dezvoltată în continuare. Partea astronomiei pe care 
istoriciştii o iau în considerare, mecanica celestă, se bazează pe dinamică, 
pe teoria mişcării determinate de forţe. Autori istoricişti au pretins adesea 
ca sociologia să se bazeze în mod similar pe dinamica socială, pe teoria 
mişcării sociale determinate de forţele sociale (sau istorice). 

Fizicianul ştie că statica este doar o abstracţiune a dinamicii. Ea este 

/ f 

de fapt teoria despre cum, din ce cauză şi în ce circumstanţe nu se întâmplă 
nimic, adică de ce schimbarea nu apare. Şi explică aceasta prin egalitatea 
forţelor de respingere. Dinamica, pe de altă parte, se ocupă de cazul 
general, deci de forţe egale sau inegale, şi poate fi descrisă ca teoria despre 
modul cum şi de ce se întâmplă ceva. De aceea, doar dinamica ne poate 
da legile reale, universal valabile ale mecanicii. Pentru că natura este un 
proces; ea se mişcă, se modifică, se schimbă, se dezvoltă - chiar dacă 
uneori foarte încet astfel încât unele transformări sunt greu de observat. 

Analogia acestei perspective asupra dinamicii cu cea istoricistă asupra 
sociologiei este evidentă şi nu are nevoie de alte comentarii. Dar, istoricistul 
ar putea pretinde că analogia este mai adâncă. El poate pretinde că, de 
exemplu, sociologia, conform istoricismului, este înrudită cu dinamica 
deoarece este în esenţă o teorie cauzală. Pentru că explicaţia cauzală este. 
în general, o explicaţie despre cum şi de ce survin anumite lucruri. O astfel 
de explicaţie trebuie să cuprină întotdeauna în ultima instanţă un element 
istoric. Dacă întrebi pe cineva care şi-a rupt piciorul cum şi de ce s-a 
întâmplat, te aştepţi să-ţi povestească istoria accidentului. Dar chiar şi la 
nivelul gândirii teoretice şi mai ales la nivelul teoriilor care permit predicţii, 
este necesară o analiză istorică a cauzelor unui eveniment. Un exemplu 

tipic pentru necesitatea unei analize istorice a cauzelor este, după cum va 
afirma istoricistul, problema originii, sau a cauzelor esenţiale ale războiului. 

în fizică, o astfel de analiză se obţine prin determinarea forţelor care 
interacţionează, deci cu ajutorul dinamicii, iar istoricistul pretinde că 
sociologia trebuie să încerce acelaşi lucru. Trebuie să analizeze forţele 
care produc schimbările sociale şi fac istoria omenirii. Dinamica ne învaţă 
cum forţele care interacţionează constituie noi forţe şi invers, prin analizarea 
forţelor, în componentele lor, suntem capabili să descoperim cauzele mai 
adânci ale evenimentelor în discuţie. în mod similar, istoricismul revendică 
recunoaşterea importanţei fundamentale a forţelor istorice, fie ele spirituale 
sau materiale. De exemplu, idei religioase şi etice, ori de interes eco¬ 
nomic. Analizarea, descâlcirea acestui desiş de tendinţe şi forţe aflate în 
conflic între ele şi pătrunderea până la rădăcină, la forţele şi legile directoare 
ale schimbării sociale - acesta este scopul ştiinţelor sociale, în viziunea 
istoricismului. Numai pe această cale putem dezvolta o ştiinţă teoretică 
pe care se pot întemeia acele predicţii la scară largă, a căror confirmare ar 
însemna succesul teoriei sociale. 


14. Legi istorice. Am văzut că pentru istoricist, sociologia 

este istorie teoretică. Predicţiile ei ştiinţifice trebuie să se bazeze pe legi şi, 
deoarece ele sunt predicţii istorice, predicţii ale schimbării sociale, trebuie 
să se bazeze pe legi istorice. 

Totodată, istoricistul susţine că metoda generalizării este inaplicabilă 
în ştiinţele sociale şi că nu trebuie să presupunem uniformităţile vieţii sociale 
ca fiind valabile în mod invariabil în spaţiu şi timp, deoarece valabilitatea 
lor este redusă doar pentru o anumită perioadă culturală sau istorică. Astfel 
de legi sociale - dacă există cu adevărat legi sociale - trebuie să aibă o 
structură oarecum diferită de cea a generalizărilor obişnuite bazate pe 
uniformităţi. Legile sociale reale ar trebuie să fie „general" valabile. Dar acest 
lucru poateînsemna doar că ele sunt valabile pentru întreaga istorie a omenirii, 
pentru toate timpurile, nu doar pentru unele. Dar nu pot exista uniformităţi 
sociale care să fie valabile dincolo de fiecare perioadă în parte. Astfel, singurele 
legi universal valabile ale societăţii trebuie să fie legile care leagă perioadele 
istorice succesive. Trebuie să fie legi ale dezvoltării istorice care determină 
trecerea de la o perioadă la alta. La acest lucru se referă istoriciştii când spun 
că singurele legi adevărate ale sociologiei sunt legile istorice. 

15. Profeţie istorică versus inginerie 

I I w 9 ® 

SOCl«llcl. După cum am arătat, aceste legi istorice (dacă ele pot fi 


descoperite) ar permite chiar predicţia unor evenimete aflate la mare 
distanţă, chiar dacă nu cu cea mai mare exactitate a detaliilor. Astfel, 
doctrina că legile sociale adevărate sunt legi istorice (o doctrină derivată 
din valabilitatea limitată a uniformităţilor sociale) duce înapoi, independent 
de orice încercare de a imita astronomia, la ideea „predicţiilor la scară 
largă". Astfel, această ideea este concretizată, pentru că se arată că aceste 
predicţii au caracterul profeţiei istorice. 

Sociologia devine astfel pentru istoricist o încercare de a rezolva vechea 
problemă a prezicerii viitorului; nu atât de mult viitorul individului cât cel 
al grupurilor de indivizi şi al întregii omeniri. Ea este ştiinţa despre viitor, 
despre dezvoltarea iminentă. Dacă demersul de a ne oferi previziuni 
politice cu validitate ştiinţifică ar avea succes, atunci sociologia ar fi de 
cea mai mare importanţă pentru politicieni, mai ales pentru aceia a căror 
viziune se extinde dincolo de experienţa prezentului, pentru politcienii cu 

un sens al destinului istoric. Este adevărat că unii istoricisti se mulţumesc 

/ / 

cu prezicerea doar a următorului stadiu al pelerinajului umanităţii, şi acesta 
doar în termeni foarte precauţi. Dar tot istoriciştii au următoarea idee 
comună: că studiul sociologic ar trebui să contribuie la revelarea viitorului 
politic şi prin aceasta ar putea să devină cel mai important instrument al 
unei politici practice îndreptate mult spre viitor. 

Din punctul de vedere al valorii practice a ştiinţei, semnificaţia 
predicţiilor ştiinţifice este destul de clară. Nu s-a observat întotdeauna că 
în ştiinţă pot fi distinse două tipuri diferite de predicţii şi, de aici, două 
tipuri diferite de a fi practic. Putem prezice (a) venirea unui taifun, o 
predicţie care poate avea cea mai mare valoare practică pentru că datorită 
ei oamenii îşi pot găsi un adăpost la timp; putem însă prezice (b) că un 
adăpost care să reziste taifunului trebuie construit într-un anume fel, de 
exemplu, trebuie să aibă stâlpii de susţinere din fier-beton pe latura nordică. 
Evident, aceste două tipuri de predicţii sunt foarte diferite, deşi ambele 
îndeplinesc năzuinţe vechi ale omului. în primul caz, aflăm ceva despre 
un eveniment pe care nu îl putem împiedica în nici un chip. Voi numi o 
astfel de predicţie o „profeţie". Valoarea practică a ei constă în prevenirea 
noastră în legătură cu evenimentul prezis, astfel încât îl putem evita sau 
confrunta pregătiţi (probabil cu ajutorul unor predicţii de alt tip). 

Opuse acestora sunt prognozele de al doilea tip, pe care le putem descrie 
ca prognoze tehnologicepentru că predicţii le de acest tip formează un element 

de bază al ingineriei. Ele sunt, casă spunem aşa, constructive şi ne comunică 
măsurile pe care trebuie să le putem lua dacă dorim să ajungem la anumite 
rezultate. Cea mai mare parte a fizicii (aproape întregul domeniu al ştiinţei 
cu excepţia astronomiei şi meteorologiei) face predicţii care pot fi considerate, 
datorită formei lor din punct de vedere practic, prognoze tehnologice. 
Deosebirea între aceste două tipuri de predicţii corespunde cu aproximaţie 
semnificaţiei mai mari sau mai mici atribuite în ştiinţe experimentului 
planificat, în opoziţie cu simpla observaţie. Ştiinţele experimentale tipice 
sunt capabile să facă predicţii tehnologice, în timp ce acele discipline în 
care sunt utilizate observaţiile experimentale produc profeţii. 

Nu vreau să spun prin aceasta că toate ştiinţele, nici măcar toate 
prognozele ştiinţifice, sunt în mod fundamental practice, că sunt în mod 
necesar sau profetice, sau tehnologice, neputând fi de un alt tip. Vreau 
doar să atrag atenţia asupra unei distincţii între două tipuri de predicţii şi 
ştiinţele care le corespund. Prin faptul că folosesc expresii ca „profetice" 
sau „tehnologice" doresc să scot în evidenţă o trăsătură care devine vizibilă 
din perspectivă practică. Dar utilizarea acestei terminologii nu vrea să 
însemne nici că punctul de vedere practic este în mod necesar superior 
celorlalte şi nici că interesul ştiinţific este limitat la profeţii importante din 
punct de vedere practic şi la predicţii cu caracter tehnologic. Dacă luăm 
în considerare, de exemplu, astronomia ar trebui să admitem că rezultatele 
ei sunt în primul rând interesante teoretic, chiar dacă nici din punct de 
vedere practic nu sunt lipsite de valoare. Dar „profeţii" sunt toate predicţiile 
astronomice înrudite cu cele din meteorologie a căror valoare pentru 
activităţile practice este evidentă. 

Trebuie evidenţiat faptul că distincţia dintre ştiinţele profetice şi cele 
tehnologice nu corespunde distincţiei dintre predicţii pe termen lung şi 
cele pe termen scurt. Deşi majoritatea prognozelor tehnologice sunt pe 
termen scurt, există şi prognoze tehnologice pe termen lung, de exemplu 
acelea referitoare la durata de funcţionare a unei maşini. Pe de altă parte, 
profeţiile astronomice pot fi pe termen lung sau scurt, iar majoritatea 
profeţiilor meteorologice sunt pe termen relativ scurt. 

Distincţia dintre aceste două ţeluri practice - profetice şi inginereşti - şi 
diferenţa care le corespunde în structura teoriilor ştiinţifice relevante, este, 
cum se va vedea mai târziu, unul din momentele principale ale analizei 
noastre metodologice. Acum vreau doar să arăt că istoriciştii, în acord cu 
convingerea lor că experimentele sociale sunt nefolositoare şi imposibile, 
vor să vadă în profeţiile istorice - profeţiile dezvoltărilor sociale, practice 
şi instituţionale - ţelul practic al ştiinţelor sociale şi nu ingineria socială. 

Ideea ingineriei sociale, deci planificarea şi construcţia instituţiilor care ar 
putea avea scopul de a împiedica, conduce sau accelera dezvoltările 
sociale iminente, ar fi posibilă, după unii istoricişti. Pentru alţii, aceasta ar 
fi o întreprindere aproape imposibilă, ar fi o încercare care trece cu vederea 
faptul că planificarea politică, ca orice activitate socială, trebuie să stea 

sub influenta dominantă a forţelor istorice. 

/ / 


16. Teoria dezvoltării istorice. Aceste 

consideraţii ne-au condus în centrul argumentului pe care ne-am propus 
să-l denumim istoricism şi ele justifică această denumire. Ştiinţa socială 
nu este altceva decât istorie - aceasta este teza. Bineînţeles că nu istoria 
în sensul tradiţional, ca simplă enumerare în ordine cronologică, de fapte 
istorice. Tipul de istorie cu care istoriciştii vor să identifice sociologia nu 
priveşte doar înapoi, spre trecut, ci şi înainte, spre viitor. Este studiul 
forţelor operative şi în primul rând al legilor dezvoltării sociale. Astfel, în 
acord cu acestea, ar putea fi descrisă ca teorie istorică sau ca istorie 
teoretică, de vreme ce singurele legi sociale cu validitate universală au 
fost identificate ca legi istorice. Acestea trebuie să fie legile procesului, 
schimbării, dezvoltării - nu pseudolegi ale constantelor şi uniformităţilor 
aparente. Potrivit istoriciştilor, sociologii trebuie să încerce să-şi procure 
o idee generală asupra marilor tendinţe, în funcţie de care se schimbă 
structurile sociale. Dar dincolo de acestea ei trebuie să încerce să înţeleagă 
cauzele acestui proces, efectul acestor forţe responsabile de schimbare. Ei 
trebuie să încerce să formuleze ipoteze asupra acelor orientări generale 
care stau la baza dezvoltării sociale, pentru ca oamenii să se poată adapta 
la schimbări iminente prin deducerea profeţiilor din aceste legi. 

Noţiunea istoricistă asupra sociologiei poate fi clarificată în continuare 
urmând distincţia tratată de mine între cele două tipuri de prognoze şi 
distincţia corespunzătoare între cele două clase de ştiinţe. în opoziţie cu 
metodologia istoricistă, putem imagina o metodologia al cărui scop este 
o ştiinţă socială tehnologică. O astfel de metodologie ar conduce la studiul 
legilor generale ale vieţii sociale cu scopul de a afla şi depista toate 
acele fapte care ar fi indispensabile ca bază de lucru pentru orice 
reformator al instituţiilor sociale. Cu siguranţă, nu există dubiu că astfel 
de fapte există. Cunoaştem, de exemplu, multe sisteme utopice pur şi 
simplu impracticabile datorită faptului că nu iau suficient în considerare 

astfel de fapte. Metodologia tehnologică pe care o avem în vedere n-ar 
presupune furnizarea de mijloace de testarea a unor astfel de construcţii 
nerealiste. Ea ar fi antiistoricistă, dar nu si antiistorică. Experienţa istorică 
i-ar servi ca principală sursă de inspiraţie. Dar, în loc să caute legile 
dezvoltării sociale, ar căuta diferite legi care limitează construcţia instituţiilor 
sociale, sau alte uniformităţi (contrar convingerii istoriciste că ele nu există). 

în afara contraargumentului deja discutat, istoricistul se poate întreba 
asupra posibilităţii şi utilităţii unei 'astfel de tehnologii sociale. Să 
presupunem, ar putea spune, că un inginer social, bazându-se pe tipul de 
sociologie descris, ar construi un plan pentru o nouă structură socială. 
Presupunem că acest plan este atât practic cât şi realist în sensul că nu 
vine în conflict cu faptele ştiute şi cu legile vieţii sociale. Şi chiar putem 
presupune că planul se bazează pe un viitor plan practicabil în aceeaşi 
măsură de transformare a societăţii prezente într-o nouă structură. Totuşi, 
argumente istoriciste pot arăta că un astfel de plan nu ar merita să fie luat 
în serios. Ar rămâne totuşi un vis nerealist şi utopic tocmai pentru că nu ia 
în considerare legile dezvoltării istorice. Revoluţiile sociale nu sunt 
declanşate de planuri raţionale, ci de forţe sociale, de exemplu, de 
conflictele de interese. Vechea idee a filosotului-rege care pune în practică 
planuri gândite cu atenţie a fost un basm inventat în interesul unei aristocraţii 
formată din proprietari de pământuri. Echivalentul democratic al acestui 
basm este superstiţia că prin argumente raţionale un număr suficient de 
mare de oameni bine intenţionaţi pot fi convinşi să acţioneze după un 
plan dinainte stabilit. Istoria arată că realitatea vieţii sociale este diferită. 

Cursul dezvoltării istorice nu este determinat niciodată de construcţii 

• * 

teoretice, oricât ar fi de bune, chiar dacă astfel de scheme pot exercita o 
anumită influenţă alături de alţi factori mai puţin raţionali (chiar iraţionali). 
Chiar dacă un astfel de plan coincide cu interesele grupurilor puternice 
nu va fi realizat niciodată în forma în care a fost conceput, chiar dacă 
lupta pentru realizarea lui va deveni ulterior un factor major în procesul 

istoric. Rezultatul final va fi întotdeauna diferit de construcţia raţională. 

/ / 

Va fi întotdeauna rezultatul constelaţiei momentane al forţelor contestatare. 
în plus, rezulatul planificării raţionale nu poate deveni în nici o 
circumstanţă, o structură stabilă, pentru că echilibrul forţelor este în 
schimbare. Orice tehnică socială, oricât s-ar axa pe realismul său şi pe 
caracterul său ştiinţific este condamnată să rămână un vis utopic. 

Până aici, ar continua istoricistul, argumentul s-a îndreptat împotriva 
posibilităţii practice a ingineriei sociale care se bazează pe o ştiinţă socială 

teoretică şi nu împotriva ideii unei astfel de ştiinţe în sine. Argumentul poate 
fi extins cu uşurinţă, astfel încât să demonstreze imposibilitatea oricărei ştiinţe 
sociale de acest tip tehnologic. Am văzut că în practică încercările ingineriei 
sociale sunt condamnate să eşueze datorită faptelor şi a legilor sociologice 
foarte importante. Aceasta implică nu numai faptul că o astfel de întreprindere 
nu are valoare practică, ci şi că, teoretic, este slabă pentru că trece cu vederea 
legile sociale, singurele cu adevărat importante, şi anume legile de dezvoltare. 
„Ştiinţa" pe care s-a bazat această întreprindere, trebuie să fi trecut şi ea cu 
vederea aceste legi, altfel nu ar fi putut oferi baza unor astfel de construcţii 
nerealiste. Orice structură socială care nu susţine imposibilitatea construcţiilor 
sociale raţionale, este cu totul oarbă la cele mai importante fapte ale vieţii 
sociale şi trebuie să treacă cu vederea singurele legi sociale cu adevărat 
valabile şi de reală importanţă. Ştiinţele sociale care vor să ofere un funda¬ 
ment pentru ingineria socială nu pot fi, deci, descrieri adecvate ale faptelor 
sociale. Ele sunt imposibile în sine. 

Istoricistul va susţine că pe lângă această critică decisivă, există şi alte 
motive pentru care trebuie respinse sociologii le tehnologice. Unul dintre 
aceste motive ar fi, de exemplu, că ele ignoră aspecte ale dezvoltării sociale, 
cum ar fi apariţia noilor fenomene. Ideea că putem construi noi structuri 
sociale în mod raţional şi ştiinţific, implică afirmaţia că se poate duce la 
apariţia unei noi epoci sociale mai mult sau mai puţin apropiate de modul 
în care am plănuit-o. Dar dacă planul se bazează pe o ştiinţă care se 
referă la fapte sociale, atunci nu poate cuprinde fenomene esenţial noi, ci 
numai noutatea combinărilor (vezi secţiunea 3). Dar noi ştim că o epocă 
nouă va avea noutatea ei intrinsecă - un argument care arată că orice 
planificare în detaliu este lipsită de sens şi că orice ştiinţă pe care se bazează 
devine neadevărată. 

Aceste consideraţii istoriciste pot fi aplicate tuturor ştiinţelor sociale, 
inclusiv economice. De aceea, economia nu ne poate oferi nici o 
informaţie valabilă privitoare la reforma socială. Doar o pseudoeconomie 
poate propune să ofere o bază pentru planificarea economică raţională. 
O economie cu adevărat ştiinţifică poate doar ajuta la descoperirea forţelor 
determinante ale dezvoltării economice în diferitele epoci istorice. Ea ne 
poate ajuta în mod esenţial să prevedem epocile viitoare în liniile lor mari, 
dar nu poate contribui la dezvoltarea şi regizarea unui plan detaliat pentru 
o epocă viitoare. Ceea ce este valabil pentru celelalte ştiinţe sociale, trebuie 
să fie valabil şi pentru economie. Ţelul ei ultim poate fi doar „să descopere 
legea de mişcare economică a societăţii umane" (Marx). 

17. Interpretare versus planificarea 

schimbării sociale. Perspectiva istoricistă asupra 
dezvoltării sociale nu implică fatalismul, nici nu conduce cu necesitate la 
pasivitate, din contra. Majoritatea istoricişti lor au tendinţe evidente spre 
„activism" ( vezi secţiunea I). Istoricismul recunoaşte fără reţineri că 
dorinţele şi gândurile noastre, raţionalitatea noastră, temerile şi cunoaşterea 
noastră, interesele şi energiile noastre sunt toate forţe care coacţionează 
în dezvoltarea societăţii. Istoricismul nu susţine că nimic nu poate fi dobândit, 
el doar prezice că nici ceea ce gândim, nici ceea ce dorim nu poate fi realizat 
în conformitate cu un plan. Numai acele planuri care se integrează în cursul 
istoriei pot fi eficiente. Putem constata deja cefei de activităţi vor fi recunoscute 
de istoricişti ca fiind rezonabile. Numai acele activităţi sunt rezonabile care 
se adapteză schimbărilor iminente şi le propulsează. Moşirea socială este 
singura activitate pe deplin rezonabilă de care suntem capabili, singura 
activitate care poate fi întemeiată pe o predicţie ştiinţifică. 

Chiar dacă nici o teorie ştiinţifică ca atare nu poate încuraja direct 
activitatea (ea ar putea doar descuraja anumite activităţi pentru că le 
consideră nerealiste), ea poate, prin implicaţie, să-i încurajeze pe aceia 
care cred că trebuie să înfăptuiască ceva. Istoricismul oferă un astfel de tip 
de încurajare. El recunoşte chiar faptul că raţiunea umană joacă un anumit 
rol, pentru că raţiunea ştiinţifică, ştiinţa socială istoricistă este singura care 
ne poate arăta direcţia pe care trebuie să o urmeze orice activitate raţională 
dacă vrea să fie în acord cu sensul schimbărilor sociale iminente. 

De aceea, profeţia istorică şi interpretarea istoriei trebuie să devină 
fundamentul oricărei activităţi sociale raţionale şi realiste. în consecinţă, 
interpretarea istoriei trebuie să devină sarcina centrală a gândirii istoriciste 
şi, de fapt, a şi devenit. Scopul întregii gândiri şi activităţi istoriciste este 
interpretarea trecutului pentru a putea prezice viitorul. 

Istoricismul poate oferi speranţe sau încurajări acelora care doresc o 
lume mai bună? O astfel de speranţă poate oferi doar un istoricist care are 
o perspectivă optimistă asupra dezvoltării sociale, care crede că aceasta 
este „bună" sau „raţională", în sensul că se îndreaptă intrinsec spre o stare 
de lucruri mai bună, mai raţională. Dar această perspectivă s-ar asemăna 
cu credinţa în miracole sociale şi politice, pentru că/7 refuză raţiunii umane 
capacitatea de a construi o lume mai raţională. Unii autori istoricişti 
influienţi au prezis chiar că va yeni un regat al libertăţii în care va fi posibilă 
o planificare raţională a vieţii umane. Aceeaşi autori spun că trecerea de 

la regatul necesităţii, în care omenirea lâncezeşte acum, la regatul libertăţii 
şi al raţiunii nu poate fi făcută prin raţiune - în mod miraculos -, ci doar 
printr-o necesitate dură, prin legile oarbe, inexorabile ale dezvoltării sociale, 
cărora trebuie să ne supunem potivit sfaturilor acestor istoricişti. 

Pe aceia care doresc să exercite o influenţă puternică asupra vieţii 
sociale, istoricismul îi sfătuieşte să studieze şi să interpreteze istoria, pentru 
a-i descoperi legile de dezvoltare. Dacă dintr-o astfel de interpretare rezultă 
că schimbările care corespund dorinţelor lor sunt în curs de desfăşurare, 
atunci aceste dorinţe sunt raţionale, pentru că ele coincid cu predicţiile 
ştiinţifice. Dacă însă dezvoltarea care se anunţă tinde spre altă direcţie, 
rezultă că dorinţa de a face lumea mai raţională este o dorinţă complet 
iraţională. Pentru istoricist această dorinţă nu este decât un vis utopic. 
Activismul poate fi justificat doar atâta vreme cât se acomodează cu 

schimbările inerente si le susţine. 

/ / 

Am arătat deja că metoda naturalistă implică potivit concepţiei istoriciste 
o anumită teorie sociologică, şi anume teoria că societatea nu se dezvoltă 
sau schimbă în mod semnificativ. Constatăm acum că metoda istoricistă 
implică o teorie sociologică similară, şi anume teoria că societatea se va 
schimba în mod necesar, dar pe o linie predeterminată, care la rândul ei nu 
se poate schimba, trecând prin stadii predeterminate de o necesitate 
inexorabilă. Chiar dacă o societate a descoperit legea naturală care determină 
mişcarea ei, nu poate sări peste fazele naturale ale evoluţiei sale şi nici nu le 
poate şterge. Dar poate scurta şi ameliora « durerile naşterii ». Această 
formulare, care îi aparţine lui Marx 2 redă foarte exact poziţia istoricistă. 
Istoricismul nu propovăduieşte nici inactivitatea, nici adevăratul fatalism, 
dar propovăduieşte inutilitatea oricărei încercări de împotrivire, de a se opune 
schimbărilor iminente; un tip ciudat de fatalism, un fatalism legat de tendinţele 
istoriei. Să admitem că lozinca activistă: „Filosofii doar au interpretat lumea 
în moduri diferite, importantă este schimbarea ei ", 3 poate găsi multă simpatie 
la istoricişti (având în vedere că „lumea" înseamnă aici dezvoltarea societăţii 
umane) pentru că subliniază momentul schimbării. Dar aceasta este în con¬ 
flict cu doctrinele cele mai semnificative ale istoricismului. Pentru că, după 
cum se poate vedea acum , putem spune: „istoricistul poate doar interpreta 
dezvoltarea socială şi o poate influenţa în moduri diferite, dar teza lui 
fundamentală este că nimeni nu o poate schimba 


2 Prefaţa la Capitalul. 

3 Acest îndemn îi aparţine tot lui Marx (Tezele despre Feuerbach). Vezi, mai sus, sfârşitul 
secţiunii 1. 

18. Concluziile analizei. S-ar putea naşte impresia 

că în ultimele mele formulări am deviat de la intenţia iniţială de a prezenta 
poziţia istoricistă pe cât de clar şi convingător posibil, înainte de a o critica. 

Pentru că în aceste formulări încerc să arăt că înclinaţia unor istoricisti 

/ / 

spre optimism sau activism devine imposibilă datorită rezultatului analizei 
istoriciste însăşi. Aceasta pare să implice reproşul că istoricismul este in¬ 
consistent, s-ar putea obiecta că nu este corect să permiţi criticii şi ironiei 
să se strecoare într-o expunere. 

Nu consider acest reproş ca fiind justificat. Doar aceia care sunt în 
primul rând optimişti sau activişti şi abia în al doilea rând istoricisti pot 
considera remarcile mele o critică negativă. (Aceia care gândesc astfel 
vor fi mulţi: cei care datorită înclinaţiei lor spre optimism sau activism 
au fost atraşi de istoricism). Pentru aceia însă, care în primul rând sunt 
istoricişti, remarcile mele nu vor apărea ca o critică a doctrinelor lor 
istoriciste, ci doar ca o critică a încercărilor de a le împleti pe acestea cu 
optimismul sau activismul. O astfel de critică nu prezintă toate formele 
activismului ca fiind incompatibile cu istoricismul, ci doar unele dintre 
formele sale extravagante. Spre deosebire de metoda naturalistă, un 
istoricist ar argumenta că istoricismul încurajează activitatea pentru că 
pune accentul pe schimbare, proces, dinamică. Totuşi, nu poate fi de 
acord cu înfăţişarea tuturor tipurilor de activităţi ca fiind rezonabile din 
punct de vedere ştiinţific. Multe activităţi posibile sunt nerealiste, iar 
eşecul lor poate fi prevăzut de ştiinţă. Istoricistul va spune că aceasta 
este cauza pentru care limitează ceea ce poate fi recunoscut ca activitate 
utilă şi cauza pentru care orice analiză a istoricismului trebuie să 
sublinieze aceste limite. Şi istoricistul poate susţine că cele două citate 
din Marx, din secţiunea precedentă, nu se contrazic, ci sunt comple¬ 
mentare, că al doilea (mai vechi) luat în sine poate părea „activist", dar 
că limitele adecvate îi sunt date de primul citat. Şi că, dacă al doilea i-a 
atras pe activiştii foarte radicali şi i-a determinat să îmbrăţişeze istoricismul, 
atunci primul va trebui să indice limitele oricărei activităţi, chiar dacă 
istoricismul riscă să-i piardă pe aceşti simpatizanţi. 

Din aceste motive prezentarea pe care am făcut-o nu mi se pare a fi 
nedreaptă, ci doar o clarificare a activismului. De asemenea, nu cred că 
remarcile mele din secţiunea precedentă, şi anume că optimismul istoricist 
nu se poate baza decât pe credinţă, nu trebuie considerate o critică negativă 
a istoricismului. Poate fi considerată o critică negativă doar a acelora care 
sunt în primul rând optimişti sau raţionalişti. Dar istoricistul va vedea în această 

analiză doar un avertisment util, privitor la caracterul romantic şi utopic atât 
al optimismului şi al pesimismului în formele lor uzuale, câtşi al raţionalismului. 
El va sublinia că un istoricism cu adevărat ştiinţific trebuie să fie independent 
de astfel de elemente, că trebuie pur şi simplu să ne supunem legilor de 
dezvoltare existente, la fel cum ne supunem legii gravitaţiei. 

Istoricistul poate merge chiar mai departe. El poate adăuga că atitudinea 
cea mai rezonabilă este modificarea sistemului de valori în aşa fel încât să 
fie conform schimbărilor iminente. Prin aceasta se ajunge fa o formă de 
optimism care poate fi întemeiată. Pentru că orice modificare va fi în acest 
caz o modificare spre mai bine, dacă este evaluată pornind de la sistemul 
de valori existent. 

Istoriciştii au susţinut idei de acest tip, ele participând chiar la realizarea 
destul de sistematică (şi populară) a unei teorii morale: binele din punct 
de vedere moral este identic cu progresul moral. Aceasta înseamnă că 
este bine din punct de vedere moral, ceea ce premerge timpului prezent, 
corespunzând unităţilor de măsură ale valorii pe care epoca viitoare le 

atribuie activităţii umane. 

/ 

Această teorie morală istoricistă, denumită „modernism moral" sau 
„futurism moral" (are corespondentul în modernismul sau futurismul 
estetic), se potriveşte foarte bine cu atitudinea anticonservatoare a 
istoricismului şi poate fi privită ca răspuns la anumite întrebări referitoare 
la problema valorilor (vezi secţiunea 6 „Obiectivitate şi evaluare"). Ele 
pot fi privite ca indicaţii asupra faptului că istoricismul - examinat temeinic 
în acest studiu doar ca metodologie - poate fi extins şi dezvoltat ca sistem 
filosofic complet. Altfel spus: este posibil ca metoda istoricistă să fi apărut 
ca parte a unei interpretări filosofice generale a lumii. Aceasta pentru că 
metodologiile sunt, de obicei, produse secundare ale viziunilor filozofice, 
dar nu din punct de vedere logic, ci istoric. Voi examina aceste filosofii 
istoriciste în altă parte. 4 Aici intenţionez să critic doar doctrinele 
metodologice istoriciste pe care le-am prezentat înainte. 


4 De când au fost scrise acestea, s-a publicat Societatea deschisă şi duşmanii săi 
(Londra, 1945; ediţii revăzute, Princeton, 1950; Londra, 1952,1957; ediţia a patra, Londra, 
1961). Fac referire aici mai ales la capitolul 22 al acestei cărţi, intitulat Teoria morală a 
istoricismului. 

19. Scopuri practice ale acestei 

critici. Dacă adevăratul motivai investigaţiei ştiinţifice este dorinţa 

de a cunoaşte, ceea ce este, să spunem aşa, o dorinţă pur teoretică sau o 
curiozitate „de prisos", ori dacă ar trebui să înţelegem ştiinţa ca un in¬ 
strument pentru rezolvarea problemelor practice care apar în lupta pentru 
existenţă, este o întrebare care nu trebuie tranşată aici. Trebuie însă admis 
faptul că apărătorii dreptului cercetării „pure" sau „fundamentale" merită 
orice sprijin în lupta lorîmpotriva viziunii limitate, din păcate din nou la 
modă, conform căreia cercetarea ştiinţifică este justificată doarîn măsura 
în care presupune o investiţie financiară solidă. 1 Dar până şi poziţia 
aceasta, oarecum extremă (spre care eu personal înclin), conform căreia 
ştiinţa este una din cele mai semnificative aventuri spirituale pe care 
le-a cunoscut fiinţa umană până acum, poate fi combinată cu 
recunoaşterea importanţei problemelor practice pentru progresul ştiinţei, 
fie aplicate, fie teoretice. Nu trebuie subscris pragmatismului pentru a 
aprecia cele spuse de Kant: „A ceda oricărui capriciu de curiozitate şi a 
accepta ca pasiunea pentru investigaţie să nu fie constrânsă de nimic 
altceva decât de limitele neputinţei noastre fireşti, arată un zel al gândirii 
nepotrivit pentru cercetare. Dar înţelepciunea este cea care are meritul 
selecţiei din numeroasele probleme prezente pe acelea a căror rezolvare 
este cu adevărat importantă pentru umanitate." 2 


1 Problema este una foarte vechie. Chiar şi Platon atacă uneori cercetarea „pură". 
Pentru apărarea acestei poziţii, vezi T. H. Huxley, Science and Culture, (1882), p.19 f., şi 
M. Polanyi, „Economica", N. S., voi. VIII, (1941), pp. 428 ff. (în completare la cărţile 
citate, vezi şi Veblen, The Place of Science in Modern Civilisation, pp. 7 ff). 

2 Kant, Traume ei nes Geistersehers, partea a doua, cap. III ( Werke , ed. de E. Cassirer, 
voi. II, p. 385). 

Este clară aplicarea acestei concepţii ştiinţelor biologice şi, mai mult chiar, 
ştiinţelor sociale. Reforma ştiinţelor biologice realizată de Pasteur a fost dusă 
la bun sfârşit sub stimulul importantelor probleme practice, în parte de natură 
industrială şi agrară. Cercetarea socială actuală are o urgenţă practică ce 
depăşeşte până şi cercetarea problemelor cancerului. După cum spune 
profesorul Hayek, „analiza economică nu a fost niciodată produsul curiozităţii 
intelectuale detaşate în legătură cu de ce-ul fenomenlor sociale, ci a fost 
rezultatul unei dorinţe intense de reconstrucţie a unei lumi care dăduse naştere 
la insatisfacţii profunde". 3 Pentru unele ştiinţe sociale, altele decât economia, 
care încă nu au adoptat această perspectivă, ariditatea rezultatelor arată cât 
de urgent trebuie ca speculaţiile lor să fie ţinute în frâul practicii. 

Nevoia de stimulare prin probleme practice apare la fel de clar şi când 
avem în vedere investigaţia asupra metodelor cercetării ştiinţifice şi mai 
exact, asupra metodelor de generalizare sau a ştiinţelor sociale teoretice 
de care ne ocupăm aici. Cele mai fructoase dezbateri despre metoda 
cercetării ştiinţifice sunt inspirate întotdeauna de anumite probleme prac¬ 
tice cu care se confruntă cercetătorul. Şi aproape toate dezbaterile despre 
metodă, care nu sunt prea inspirate, sunt caracterizate printr-o atmosferă 
de subtilitate nefolositoare care a adus metodologiei o proastă reputaţie 
comparativ cu activitatea practică a cercetătorului. Trebuie realizat faptul 
că dezbaterile metodologice pe teme cât mai practice sunt nu numai utile, 
ci chiar necesare. în procesul de dezvoltare şi îmbunătăţire a metodei, ca 
şi a ştiinţei propriu-zise, învăţăm doar prin încercare şi eroare şi avem 
nevoie de critica altora pentru a găsi propriile noastre greşeli. Această 
critică este cu atât mai importantă cu cât introducerea de metode noi 
poate însemna o schimbare de un caracter fundamental şi revoluţionar. 
Toate aceste pot fi arătate prin exemple precum introducerea metodelor 
matematice în economie, ori a aşa-numitelor metode „subiective" sau 
„psihologice" în teoria valorii. Un exemplu mai recent este combinarea 
metodelor acestei teorii cu metodele statistice („analiza cererii"). Această 
ultimă revoluţie a metodei a fost în parte rezultatul dezbaterilor critice 
prelungite şi ample, situaţie care în mod cert nu poate decât să-i încurajeze 
pe apologeţii studiilor despre metodă. 

O abordare practică atât a studiului ştiinţelor sociale cât şi a metodei 
lor este împărtăşită de numeroşi susţinători ai istoricismului care speră că 
vor fi în stare să transforme ştiinţele sociale, utilizând metode istoriciste, 


3 Vezi „Economica", voi XIII, (1933), p. 122. 

într-un instrument puternic în mâinile politicianului. Această recunoaştere 
a sarcinii practice a ştiinţelor sociale este ceea ce determină existenţa a 
ceva ca o bază comună de discuţii între istoricişti şi unii dintre oponenţii 
lor. Eu sunt pregătit să-mi însuşesc această bază comună de discuţii pentru 
a critica istoricismul, considerându-l o metodă modestă, incapabilă să dea 
rezultatele promise. 


20. Sociologia abordată tehnologic. 

Cu toate că în acest studiu subiectul meu este mai degrabă istoricismul, o 
metodologie pe care o resping, decât acele metode care au avut succes şi a 
căror dezvoltare conştientă o recomand pe viitor, va fi util să mă ocup, pe 
scurt, mai întâi de metodele de succes pentru a-i face cunoscute cititorului 
propriile mele păreri şi pentru a clarifica punctul de vedere care susţine critica 
mea. Pentru simplificare, voi denumi aceste metode „tehnologie 
graduală"(piecemeal tehnology). Termenul de „tehnologie socială" (şi chiar 
mai mult termenul de „inginerie socială" 4 care va fi introdus în următoarea 
secţiune) este predispus să trezească suspiciuni şi trebuie respinse acelea care 
amintesc de „planificarea socială" a colectiviştilor sau mai degrabă a 
„tehnocraţilor". Realizez acest pericol şi tocmai de aceea am adăugat cuvântul 
„graduală", atât pentru a împiedica asociaţiile nedorite cât şi pentru a-mi exprima 
propria convingere că acest "bricolaj" (cum este denumit uneori), combinat cu 
analiza critică, este principala cale de a obţine rezultate practice atât în ştiinţele 
sociale cât şi în cele ale naturii. Ştiinţele sociale s-au dezvoltat foarte mult prin 
critica propunerilor de perfecţionare socială sau, mai exact, prin încercări de a 
stabili dacă o anumită acţiune economică sau politică este capabilă să producă 
un rezultat aşteptat sau dorit. 5 La această abordare, care cu adevărat poate fi 
considerată cea clasică, mă gândesc atunci când mă refer la abordarea 
tehnologică din ştiinţele sociale, sau la „tehnologia socială graduală". 

Problemele tehnologice din domeniul ştiinţelor sociale pot avea un 
caracter „privat" sau „public". De exemplu, investigaţiile în legătură cu 
tehnica administrării afacerilor sau cele despre efectele înbunătăţirii 


4 în favoarea susţinerii acestui termen vezi nota 10 p. 55, jos 

5 Cf. F.A.von Hayek, „Economica", voi. XIII (1933), p.123. „...economia politică s-a 
dezvoltat în special ca rezultat al investigaţiilor şi al respingerii unor propuneri utopice 
succesive..." 

condiţiilor de muncă asupra creşterii producţiei, aparţin primei categorii. 
Investigaţiile asupra reformei sistemului penitenciar sau a asigurării 
asistenţei medicale generale, a stabilizării preţurilor prin mijloace legisla¬ 
tive sau a introducerii unor noi taxe de import etc. pentru, să spunem, 
egalizarea veniturilor, aparţin celei de-a doua categorii. Tot din această 
categorie fac parte unele dintre cele mai urgente probleme practice 
cotidiene, cum ar fi posibilitatea de a ţine sub control ciclurile comerciale, 
sau cele legate de întrebarea dacă „planificarea" centralizată, în sensul 
administrării producţiei de către stat, este compatibilă cu controlul demo¬ 
cratic efectiv asupra structurilor administrative; sau chestiunea legată de 
modul în care poate fi exportată democraţia în Orientul Mijlociu. 

Acest accent pus pe abordarea tehnologică practică nu presupune că 
oricare problemă teoretică ce poate apărea din analiza problemelor prac¬ 
tice ar trebui să fie exclusă. Dimpotrivă, una din tezele mele principale 
este că abordarea tehnologică este capabilă să dea naştere la probleme 
semnificative cu caracter pur teoretic. Dar pe lângă ajutorul acordat în 
realizarea sarcinii fundamentale, adică selectarea de probleme, abordarea 
tehnologică impune o disciplinare a înclinaţiilor noastre speculative (care, 
mai ales în domeniul sociologiei propriu-zise, sunt pasibile să ne conducă 
în regiunea metafizicii). Pentru aceasta ne obligă să supunem teoriile noastre 
unor standarde definite, cum sunt standardele de claritate şi al testabilităţii 
practice. Punctul meu de vedere în legătură cu abordarea tehnologică ar 
putea fi constituit din afirmaţia că sociologia (şi probabil ştiinţele sociale 
în general) ar trebui să-şi caute nu atât „un Newton sau un Darwin 6 al ei", 
ci mai degrabă un Gali lei sau un Pasteur. 

Această afirmaţie, precum şi referinţele mele anterioare legate de o 
analogie între metodele ştiinţelor sociale şi cele ale naturii, sunt capabile 
să provoace tot atât de multă opoziţie cât şi alegerea unor termeni ca 
„tehnologie socială" şi „inginerie socială" (aceasta fără a ţine cont de 
rezerva exprimată prin expresia „graduală"). Astfel încât este util să subliniez 
că apreciez în întregime importanţa luptei împotriva naturalismului 
metodologic dogmatic sau „scientismului" (ca să folosim termenul 
profesorului Hayek). Totuşi, nu văd de ce să nu utilizăm această analogie 
atât timp cât dă rezultate, chiar dacă recunoaştem că a fost întrebuinţată 


6 Vezi M. Ginsberg, în „Human Affairs" (editat de R. B. Cattell şi alţii), p.180. Trebuie 
admis de altfel că succesul economiei matematice arată că cel puţin o ştiinţă socială a 
trecut prin propria ei revoluţie newtoniană. 

abuziv şi cu denaturări grave în anumite cercuri. în plus, împotriva 
naturaliştilor dogmatici putem cu greu oferi un argument mai puternic 
decât cel care arată că unele dintre metodele pe care ei le atacă sunt 
perfect identice cu metodele utilizate în ştiinţele naturii. 

O obiecţie prima facie împotriva a ceea ce numim abordarea 
tehnologică este că ea implică adoptarea unei atitudini „activiste" faţă de 
ordinea socială (vezi secţiunea I) şi că este, din această cauză, răspunzătoare 
de prejudecata noastră împotriva viziunii antiintervenţioniste sau 
„pasiviste", aşadar, împotriva acelei viziuni care susţine că suntem 
nemulţumiţi cu ordinea socială sau economică existentă pentru că nu 
înţelegem cum funcţionează aceasta şi de aceea intervenţia activă poate 
face doar ca lucrurile să meargă mai rău. Trebuie să admit că nu am nici 
o simpatie faţă de această viziune „paşivistă" şi că cred într-adevăr că o 
politică de antiintervenţionism absolute ste discutabilă chiar şi din motive 
pur logice, de vreme ce suporterii ei se simt obligaţi să recomande 
intervenţia politică în vederea prevenirii intervenţionismului. Totuşi, 
abordarea tehnologică în sociologie ca atare este neutră (şi aşa trebuie să 
rămână) şi în nici un caz nu este incompatibilă cu antiintervenţionismul. 
Dimpotrivă, cred că antiintervenţionismul implică o abordare tehnologică. 
Când se afirmă că intervenţionismul poate doar să înrăutăţească situaţia 
existentă, atunci se susţine de fapt că anumite activităţi de natură politică 
nu ar putea avea anumite efecte, şi anume cele dorite. Este una din sarcinile 
oricărei tehnologii de a indica ceea ce nu se poate obţine. 

Acest punct de vedere merită să fie cercetat mai îndeaproape. Aşa cum 
am arătat în altă parte, 7 orice lege a naturii poate fi exprimată prin afirmaţia 
că un lucru sau altul nu se poate produce. Cum ar spune proverbul 
englezesc: „Nu poţi duce apă în ciur" (You can't carry water in a sieve). 
De exemplu, legea conservării energiei poate fi exprimată astfel: „Nu se 
poate construi un perpetuum mobile", iar cea a entropiei „Nu se poate 

construi o mar ină cu un randament de sută la sută". Această modalitate de 

/ 

a formula legi ale naturii face evidentă semnificaţia lor tehnologică şi, de 
aceea, poate fi denumită „forma tehnologică'*a legilor naturii. Dacă luăm 
acum antiintervenţionismul în considerare din această perspectivă, atunci 
vedem imediat că poate fi, de asemenea, cu uşurinţă expus sub forma 


7 Vezi lucrarea mea Logic of Scientific Discovery, (1959), secţiunea 15 (Propoziţiile 
existenţiale negate). Teoria poate fi comparată, prin contrast, cu cea a lui J. S. Mill, din 
Logic , Cartea V, cap.V, secţiunea 2. 

unor propoziţii de această factură: „Nu se poate obţine cutare rezultat", 
sau, poate, „Nu se pot obţine cutare rezultate finale fără cutare efecte 
concomitente". Dar aceasta demonstrează că antiintervenţionismul poate 
fi considerat o doctrină tehnologică tipică. 

Nu este, desigur, singura doctrină din domeniul ştiinţelor sociale. 
Dimpotrivă, importanţa analizei noastre constă în faptul că atrage atenţia 
asupra similitudinii cu adevărat fundamentale între ştiinţele sociale şi cele 
ale naturii. Am în minte existenţa legilor şi ipotezelor sociologiei care sunt 
analoage legilor şi ipotezelor din ştiinţele naturii. Deoarece existenţa unor 
astfel de legi ori ipoteze ale sociologiei (altele decât aşa-numitele „I egi ale 
istoriei") au fost deseori puse sub semnul întrebării, 8 voi da un număr de 
exemple ale unor astfel de legi: „Nu se pot introduce tarife pentru 
produsele agricole şi în acelaşi timp reduce preţul de cost al vieţii", „Nu 
se poate ca într-o societate industrială grupurile de presiune formate din 
consumatori să fie mai bine organizate decât anumite grupuri de presiune 
formate din producători", „Nu se poate avea o societate planificată 
centralizat şi totodată un sistem de preţuri care să îndeplinească funcţiile 
principale ale regulilor libere de fixare a preţurilor", „Nu se poate avea o 
absorbţie completă a forţei de muncă fără inflaţie". Un alt grup de exemple 
poatefi luat din domeniul politicii puterii: „Nu sepoate introduce o reformă 
politică fără a cauza repercursiuni nedorite faţă de rezultatul final urmărit" 
(prin urmare, trebuie avute în vedere aceste repercursiuni). - „Nu se poate 
introduce o reformă politică fără să se producă întărirea forţelor de opoziţie 
până la un nivel aproximativ egal cu cel atins de amploarea reformei", 
(acesta se poate considera ca fiind corolarul tehnologic al afirmaţiei „Există 
întotdeauna interese legate de menţinerea status quo-ului") - „Nu se poate 
face o revoluţie fără să se provoace o contrareacţie". La aceste exemple 
mai putem adăuga încă două care pot fi denumite „Legea revoluţiilor lui 
Platon" (din carte a VIII a Republicii) şi, respectiv, „Lege corupţiei politice 
a lordului Acton": „Nu poate avea succes o revoluţie dacă clasa 
conducătoare nu este slăbită prin disensiuni interne sau înfrântă în război", 

- „Nu se poate da putere politică unui om asupra altor oameni fără ca el să 
nu fie tentat să nu abuzeze de ea; o tentaţie care creşte aproximativ con¬ 
stant cu puterea acumulată ilegal şi căreia foarte puţini îi sunt în stare să-i 


8 Vezi, de exemplu, M. R. Cohen, Reason and Nature, pp. 366 ff. Exemplele din text 
par să respingă această perspectivă antinaturalistă. 

reziste". 9 Nu luăm în considerare puterea evidenţelor disponibile în favoarea 
acestor teze, a căror formulare lasă cu siguranţă mult loc îmbunătăţirilor. 
Ele sunt numai exemplificări ale tipului de afirmaţii pe care tehnologia 
graduală încearcă să îl pună în discuţie şi să-l exprime. 


21. Inginerie graduală versus ingi¬ 
nerie utopică. în ciuda asociaţiilor dezagreabile care se 
ataşează termenului de „inginerie" 10 , voi folosi termenul de „inginerie 

9 O formulare asemănătoare a acestei „legi a corupţiei" este discutată de C. J. Friedrich 
în foarte interesanta sa lucrare, în parte tehnologică, Constituţional Government and Poli- 
tics (1937). El spune despre această lege că „nici o ştiinţă a naturii nu se poate lăuda cu o 
singură „ipoteză" de aceeaşi importanţă pentru omenire" (p.7). Nu pun la îndoială importanţa 
ei, dar cred că putem găsi alte nenumărate legi de aceeaşi importanţă în ştiinţele naturii, 
chiar dacă le căutăm printe cele mai triviale şi nu neapărat printre cele mai abstracte. (Se 
iau în considerare legi de genul celor că omul nu poate trăi fără hrană, sau că vertebratele 
au două sexe). Profesorul Friedrich insistă pe teza antinaturalistă că „ştiinţele sociale nu pot 
beneficia de aplicarea metodelor ştiinţelor naturii la acest domeniu" (ibidem, p.4). Dar el 
încearcă, pe de altă parte, să se bazeze în teoria sa politică pe un număr de ipoteze despre 
a căror caracteristică pasajul următor poate oferi o sugestie: „Consimţământul şi 
constrângerea sunt ambele forţe vii, generatoare de putere"; împreună determină „intensitatea 
unei situaţii politice". Iar când „această intensitate este determinată de cantitatea absolută 
fie a consimţământului, fie a constrângerii, fie a ambelor, cel mai potrivit este reprezentată 
probabil de diagonala paralelogramului format din aceste două forţe - consimţământul şi 
constrângerea. în acest caz, valoarea numerică a intensităţii va fi rădăcina pătrată a sumei 
dintre valorile numerice la pătrat ale consimţământului şi constrângerii." Această încercare 
de a aplica Teorema lui Pitagora la un „paralelogram" (nu ni se spune de ce ar trebui să fie 
rectangular) de „forţe" care sunt prea vagi pentru a fi măsurate, îmi pare un exemplu nu de 
antinaturalism, ci chiar de acel tip de naturalism sau „scientism" de care consider că „ştiinţele 
Sociale nu pot să beneficieze". Ar trebui să se ţină cont de faptul că aceste „ipâteze" pot fi 
cu greu exprimate într-o formă tehnologică, în timp ce „legea corupţiei", de exemplu, a 
cărei importanţă a fost pe bună dreptate subliniată de Friedrich, poate fi astfel exprimată. 

Pentru fundalul istoric al perspectivei „scientiste" care consideră că problemele teoriei 
politice pot fi înţelese în termenii „paralelogramului de forţe", vezi cartea mea, Societatea 
deschisă şi duşmanii săi , (trad. rom.), nota 2, capitolul 7 (voi II). 

10 împotriva utilizării termenului de „inginerie socială" (în sensul dat de „tehnologia 
graduală") s-a pronunţat profesorul Hayek considerând că activitatea tipic inginerească 
implică centralizarea tuturor cunoştinţelor relevante într-un singur cap, în timp ce 

socială graduală" pentru a descrie aplicaţia practică a rezultatelor 
tehnologiei graduale. Termenul este folositor atât timp cât este nevoie de 
un termen care să acopere activităţi sociale, private cât şi publice, care 
pentru a împlini anumite scopuri sau rezultate, utilizează în mod conştient 
toate cunoştinţele tehnologice disponibile. 11 Ingineria socială graduală 
seamănă cu ingineria fizică în ce priveşte rezultatele finale aflate dincolo 
de sfera de activitate a tehnologiei. (Tot ce poate spune tehnologia despre 
rezultate finale este dacă sunt sau nu realizabile ori compatibile între ele). 
Prin aceasta diferă de istoricism, care priveşte rezultatele finale ale 
activităţilor umane în dependenţă de forţe istorice şi rămâne astfel în limitele 
propriului cadru. 

Aşa cum scopul principal al ingineriei fizice este să proiecteze maşini, 
să le construiască şi să le menţină funcţionale, scopul ingineriei sociale 
graduale este să proiecteze instituţii sociale, să le reconstruiască şi să le 
conducă pe cele deja existente. Termenul de „instituţii sociale" este folosit 
aici într-un sens foarte larg pentru a include unităţi cu caracter atât public, 
cât şi privat. Astfel, îl voi folosi pentru a descrie o afacere, fie că este un 
mic magazin, fie că este companie de asigurări, o şcoală sau un „sistem 
educaţional", o forţă de poliţie, o biserică ori un tribunal. Tehnologul sau 
inginerul gradualist recunoşte că doar o minoritate a instituţiilor sociale 
este planificată să apară în mod conştient în timp ce , în marea lor majoritate, 
ele „au crescut" de la sine, fiind rezultatul neplanificat al activităţilor 
umane u . Dar oricât l-ar fi impresionat de tare acest fapt foarte important, ca 
tehnolog sau inginer se va raporta la instituţii dintr-o perspectivă „funcţională" 


caracteristic pentru toate problemele sociale adevărate este faptul că cunoştinţele necesare 
nu pot fi centralizate în acest fel. (Vezi Hayek, Collectivist Economic Planning, 1935, p. 
210). Admit că acest lucru este de importanţă fundamentală. Poate fi formulat printr-o ipoteză 
tehnologică: „Nu se pot centraliza într-o autoritate planificatoare cunoştinţele relevante pentru 
un scop cum ar fi satisfacerea nevoilor personale, sau utilizarea unei abilităţi ori unei priceperi 
speciale". (O ipoteză similară poate fi propusă în ceea ce priveşte imposibilitatea iniţiativei 
centralizate în legătură cu sarcini similare). Utilizarea termenului de „inginerie socială" poate 
fi acum apărată arătând faptul că inginerul trebuie să folosească cunoştinţele tehnologice 
reprezentate de aceste ipoteze care îi fac cunoscute limitele propriilor sale iniţiative precum 
şi a propriilor sale cunoştinţe. Vezi, de asemenea, nota 43, jos. 

11 Incluzând, dacă acestea pot fi obţinute, cunoştinţe referitoare la limitele cunoaşterii, 
cum am arătat în nota precedentă. 

12 Cele două perspective - instituţiile sociale sunt fie „planificate", fie „au crescut" de 
la sine - corespund celor ale teoreticienilor contractului social şi criticilor lor, de exemplu, 
Hume. Dar Hume nu renunţă la perspectiva „fucţională" sau „instrumentală" asupra 
instituţiilor sociale, pentru că el spune că oamenii nu pot trăi fără aceste instituţii. Această 

sau „instrumentală". 13 El le va considera drept mijloace pentru a atinge 
anumite rezultate finale, drept obiecte care pot fi puse în slujba obţinerii 
anumitor rezultate finale, drept maşini şi nu drept organisme. Aceasta nu 
înseamnă, desigur, că va trece cu vederea diferenţele fundamentale care 
există între instituţii şi instrumente fizice. Dimpotrivă, tehnologul ar trebui 
să studieze atât diferenţele cât şi asemănările existente, expunând rezultatele 
sub forma ipotezelor. Şi desigur, nu este dificil de formulat ipoteze despre 
instituţii sub formă tehnologică după cum se vede din următoarele exemple: 
„Nu se pot construi instituţii simplu de manevrat, ceea ce înseamnă instituţii 
a căror funcţionare să nu depindă în mod semnificativ de persoane: în cel 
mai bun caz, instituţiile pot reduce gradul de incertitudine al elementului 
personal, prin ajutorul acordat celor ce lucrează pentru aceleaşi scopuri 
pentru care au fost destinate instituţiile şi de a căror iniţiative, personale şi 
cunoştinţe, depindeîn mare măsură succesul. (Instituţiile sunt precum fortăre¬ 
ţele. Ele trebuie să fie bine proiectate şi bine dotate cu personal uman)". 14 

Abordarea caracteristică a inginerului gradualist este aceasta. Chiar 
dacă ar putea nutri unele idealuri care ar considera societatea „ca un 
întreg" - idealul ar fi, probabil, bunăstarea ei generală - nu ar crede în 
metoda reproiectării ei ca întreg. Oricare ar fi rezultatele finale pe care le 
vizează, el încearcă să le atingă pas cu pas prin mici ajustări şi reajustări 
cărora le pot fi aduse îmbunătăţiri în continuare. Rezultatele finale vizate 


poziţie poate fi dezvoltată într-o explicaţie darvinistă a caracterului instrumental al instituţiilor 
neplanificate (cum ar fi limba): dacă nu au funcţii utile, nu au şanse de supravieţuire. 
Conform acestei perspective, instituţii sociale neplanificate pot apărea drept consecinţe 
neintenţionate ale unor acţiuni raţionale, aşa cum un drum se poate forma fără să existe o 
astfel de intenţie de oameni care găsesc convenabil să folosească o cărare deja existentă 
(după cum observa Descartes). Cu toate acestea, nu este nevoie să fie subliniat faptul că 
abordarea tehnologică este pe de-a-ntregul independentă de toate întrebările referitoare la 
„origine". 

13 Pentru abordarea „funcţională", vezi B. Malinowski, de exemplu, Antropologia ca 
bază a ştiinţelor sociale, în „Human Affairs" (ed. Cattell), în special pp. 206 ff. şi 239 ff. 

14 Acest exemplu car£ subliniază că eficienţa „maşinilor" instituţionale este limitată şi 
că funcţionarea instituţiilor depinde de dotarea lor corespunzătoare cu personal, poate fi 
comparat cu principiile termodinamicii, de genul legii conservării energiei (în forma în 
care exclude posibilitatea unui perpetuum mobile). Astfel, poate contrasta cu alte tentative 
„scientiste" care au încercat să arate o analogie între conceptul de energie din fizică şi 
unele concepte sociologice cum ar fi cel de putere. Vezi, de exemplu, Bertrand Russell, 
Power (1938), p.10 f., unde se face acest gen de încercare scientistă. Nu cred că teza 
principală a lui Russell-varietatea „formelor de putere", cum ar fi bogăţie, putere de propagandă, 
forţă oarbă, pot fi uneori „convertite" una în alta - poate fi exprimată în formă tehnologică. 

pot fi diverse, de exemplu, acumularea bogăţiei şi puterii de.către anumiţi 
indivizi, sau de anumite grupuri; ori distribuirea bogăţiei şi puterii; sau 
protecţia anumitor „drepturi" individuale sau de grup etc. Acest tip de 
iginerie socială publică sau politică poate avea tendinţe dintre cele mai 
diverse, totalitare sau, la fel de bine, liberale. (Exemple de vaste programe 
liberale de reformă graduală au fost date de W. Lippmann, sub titlul 
„Ordinea de zi a liberalismului" 15 ). Inginerul gradualist ştie, precum 
Socrate, cât de puţin ştie. Ştie că putem învăţa doar din greşellc noastre. 
Prin urmare, îşi va urma drumul pas cu pas, comparând cu grijă rezultatele 
aşteptate cu rezultatele obţinute şi va fi întotdeauna atent la neaşteptatele 
consecinţe nedorite ale oricărei reforme. Şi va evita să dea curs unor reforme 
de o complexitate şi de o amploare care l-ar împiedica să deosebească 
cauzele şi efectele şi să ştie ce face cu adevărat. 

„Bricolajul gradual" nu este în acord cu temperamentul politic al 
multor „activişti". Programele lor, care şi ele au fost descrise ca programe 
de „inginerie socială", pot fi numite „holiste" sau „inginerie utopică". 

Opusă ingineriei sociale graduale, ingineria socială sau utopică, nu 
are niciodată un caracter „privat", ci doar unul „public". Urmăreşte 
remodelarea „societăţii ca întreg" conform unei schiţe sau unui plan definit: 
urmăreşte, totodată, „acapararea poziţiilor cheie" 16 şi extinderea „puterii 
statului...până când Statul devine aproape identic cu societatea" 17 şi mai 
urmăreşte să conducă din „poziţiile cheie deţinute" forţele istodce care 
modelează viitorul societăţilor în dezvoltare, fie prin anihila.eci acestei 
dezvoltări, fie prin prevederea acestui curs şi adaptând societatea. 

Se poate pune întrebarea dacă abordările graduală şi holistă descrise 
aici sunt fundamental diferite, ţinând cont de faptul că nu am limitat sfera 
de acţiune a abordării graduale. Astfel, o reformă constituţională cade în 
sfera de acţiune a acestei abordări, după cum este înţeleasă aici. Totodată, 
nu doresc nici să exclud posibilitatea ca o serie de reforme graduale să 
poată fi inspirate de o tendinţă generală, de exemplu, o tendinţă care se 


15 W. Lippmann, The Good Society, (1937), cap. XI, pp. 203 ff. Vezi şi W. Hutt, Plan 
for Reconstruction, (1943). 

16 Expresia este adeseori utilizată de K. Mannheim, în Man and Society in Age of 
Reconstruction. Vezi indexul şi, pentru confirmare, p. 269, 295, 320, 381. Cartea cuprinde 
cea mai elaborată prezentare a unui program hol ist şi istoricist pe care o cunosc şi de aceea 
o voi critica foarte mult. 

17 Vezi Mannheim, ibidem , 337. Pasajul va fi citat aproape complet în secţiunea 23, 
unde este şi criticat (Vezi nota 32, mai jos). 

îndreaptă spre egalizarea veniturilor. în acest fel, metodele graduale pot duce 
la schimbări în ceea ce se numeşte în mod obişnuit „structura de clasă a 
societăţii". Se poate atunci întreba: există vreo deosebire între acest tip mai 
ambiţios de inginerie graduală şi abordarea utopică sau holistă? Această 
întrebare poate deveni şi mai justificată dacă ţinem cont de faptul că tehnologul 
gradualist trebuie să facă tot ce-i stă în putinţă pentru a estima efectele oricărei 
măsuri adoptate asupra „întregului" societăţii, atunci când încearcă să 
evalueze consecinţele favorabile ale unor reforme propuse. 

Pentru a răspunde la această întrebare, nu voi încerca să conturez o 
linie precisă de demarcaţie între cele două metode, dar voi încerca să scot 
în evidenţă perspectivele diferite pe care tehnologul holist şi cel gradualist 
le au asupra sarcini reformării societăţii. Holiştii resping abordarea graduală 
considerând-o prea modestă. Această respingere nu se chiar potriveşte cu 
ceea ce se întâmplă în practică: în practică, se întorc întotdeauna spre o 
aplicaţie oarecum haotică şi stângace, pe deasupra ambiţioasă şi lipsită de 
menajamente, care este de fapt o metodă graduală fără precauţiile şi 
caracterul autocritic al acesteia. Motivul este că, în practică, metoda holistă 
se dovedeşte imposibil de aplicat. Cu cât sunt mai mari transformările 
preconizate, cu atât sunt mai mari şi repercusiunile neintenţionate şi 
neaşteptate, obligându-l pe inginerul holist să recurgă la improvizaţii 
graduale. De fapt, aceasta caracterizează mai ales planificarea centralizată 
şi colectivistă decât mult mai modestele şi atentele intervenţii graduale. Şi 
îl determină pe inginerul utopist să facă anumite lucruri pe care nu avea 
intenţia să le facă şi, ca să spunem aşa, îl conduce spre fenomenul notoriu 
al planificării neplanificate. Astfel, diferenţa între ingineria utopică şi cea 
graduală se dovedeşte în practică o diferenţă nu atât de grad şi de domeniu 
de aplicaţie cât una de precauţie şi de pregătire împotriva surprizelor 
nedorite. S-ar mai putea spune că, în practică, între cele două metode 
diferenţele sunt altele decât cele de grad sau de domeniu, spre deosebire 
de ceea ce ne-am aştepta dacă am compara cele două doctrine referitoare 
la metodele cele mai bune pentru o reformă socială raţională. Dintre aceste 
două doctrine una susţin că este adevărată, iar cealaltă falsă şi capabilă să 
conducă spre greşeli grave dar şi evitabile. Dintre cele două metode, una 
susţine că este posibilă, în timp ce cealaltă pur şi simplu nu există: este 
imposibilă. 

în consecinţă, una din diferenţele existente între abordare utopică sau 
holistă şi abordarea graduală poate fi formulată astfel: în timp ce inginerul 
gradualist îşi poate ataca problema având o largă paletă de opţiuni, holistul 

nu poate face asta pentru că a trebuit să decidă mai înainte că este posibilă 
şi necesară o reconstrucţie completă. Acest lucru are largi consecinţe. De 
aici rezultă diferite prejudecăţi ale utopiştilor împotriva anumitor ipoteze 
sociologice care susţin existenţa unor limite legate de posibilitatea 
controlului instituţional. De exemplu, aceea menţionată mai sus în această 
secţiune, referitoare la gradul de incertitudine datorat prezenţei elementului 
personal, „factorului uman". Prin respingerea a priori a unor astfel de 
ipoteze, abordarea utopică încalcă principiul metodei ştiinţifice. Pe de 
altă parte, problemele legate de gradul de incertitudine dat de factorul 
uman trebuie să-l forţeze pe utopist, fie că îi place sau nu, să încerce să 
controleze factorul uman prin măsuri instituţionale şi să extindă programul 
său astfel încât să cuprindă nu numai transformarea societăţii conform 
planului, ci şi transformarea omului. 18 „Problema politică, în consecinţă, 
est e organizarea impulsurilor umane astfel încât oamenii să-şi direcţioneze 
energia spre punctele strategice potrivite pentru a îndrepta procesul de 
dezvoltare în direcţia dorită." Se pare că utopistului bine intenţionat îi 
scapă faptul că programul său implică recunoaşterea eşecului, chiar înainte 
de a fi lansat. Pentru că el presupune înlocuirea pretenţiilor sale utopice 
referitoare la construirea unei noi societăţi în care pot trăi bărbaţi şi femei, 
cu pretenţia de „a-i modela" pe aceşti bărbaţi şi femei pentru a se potrivi 
noii sale societăţi. Aceasta înlătură cu certitudine orice posibilitate de 
testare a succesului ori a eşecului noii societăţi. Pentru cei care nu doresc 
să trăiască în noua societate nu este admis altceva decât faptul că ei nu 
sunt încă pregătiţi să trăiască în ea: că „impulsurile lor umane" au nevoie 
pe mai departe de „organizare". Dar fără posibilitatea testelor, se evaporă 
orice pretenţie care ar susţine că este folosită o metodă „ştiinţifică". 
Abordarea holistă este incompatibilă cu o atitudine cu adevărat ştiinţifică. 

Ingineria utopică nu este o temă centrală a acestui studiu, dar sunt 
două motive pentru care va fi luată în considerare alături de istoricism, în 
următoarele trei secţiuni. Mai întâi, pentru că sub denumirea de planificare 
colectivistă (sau centralizată), apare ca o doctrină foarte elegantă de care 
trebuie clar distinse „tehnologia graduală" şi „ingineria'graduală". Apoi, 
pentru că utopismul nu numai că seamănă cu istoricismul în ostilitatea sa 
împotriva abordării graduale, dar şi în mod frecvent îşi uneşte forţele cu 
ideologia istoricistă. 


18 „Problema transformării omului" este titlul unui capitol al cărţii lui K. Mannheim, 
Man and Society. Următoarele citate sunt din acest capitol, p.199 f. 

22 O alianţă deloc sfântă cu uto¬ 
pismul. Faptul că există o opoziţie între cele două abordări 

metodologice pe care le-am denumit „tehnologie graduală" şi „istoricism" 
a fost recunoscut foarte limpede de Mill. „Există două tipuri de cercetare 
sociologică", scria el 19 . „Pentru primul tip, problema care se pune este,...de 
exemplu, care ar fi efectul...introducerii votului universal, în starea actuală 
a societăţii?...Dar există încă un mod de abordare... Pentru acesta... 
întrebarea nu este care ar fi efectul unei anumite cauze asupra unei anumite 
stări a societăţii, ci care sunt cauzele care produc... aceste stări ale 
societăţii, în general?" Considerând că „stările societăţii" la care se referă 
Mill corespund cu totul la ceea ce noi numim „perioade istorice", este 
clar că distincţia sa între cele două „tipuri de cercetare sociologică" 
corespunde distincţiei noastre între abordarea tehnologiei graduale şi cea 
istoricistă. Aceasta devine şi mai evident dacă urmărim mai îndeaproape 
descrierea lui Mill despre „cel de-al doilea tip de cercetare sociologică" 
pe care (sub influenţa lui Comte) el îl consideră superior primului şi care 
este descris ca folosind ceea ce el numeşte „metoda istorică". 

Cum s-a arătat mai sus (în partea I, 17 şi 18), istoricismul nu se opune 
„activismului". O sociologie „istoricistă" poate fi interpretată ca un tip de 
tehnologie ce poate ajuta, după cum arăta Marx, să „scurteze şi să uşureze 
chinurile naşterii" unei noi perioade istorice. Şi, într-adevăr, în descrierea 
metodei istorice făcute de Mill putem găsi această idee formulată într-o 
manieră izbitor de aserriănător cu Marx 20 : „Metoda caracterizată acum este 
cea prin care... trebuie descoperite... legile progresului social. Cu ajutorul 
acestei metode poate vom reuşi nu numai să privim adânc în viitorul speciei 
umane, ci şi să găsim mijloacele artificiale care pot fi utilizate...pentru 
accelerarea progresului natural atât cât ar fi folositor 21 ... Astfel de instrucţiuni 
practice, formate pe cele mai înalte culmi ale sociologiei speculative, vor 
constitui cea mai nobilă şi cea mai folositoare parte a Artei Politice." 


19 Vezi J. S. Mill, Logic , Cartea VI, cap. X, partea 1. 

20 Logic, Cartea VI, cap. X, partea 8. Pasajul asemănător al lui Marx (citat mai sus, în 
partea 1 7) este luat din prefaţa la prima ediţie a Capitalului. 

21 Această remarcă arată că utilitarismul l-a protejat pe Mill să nu definească „folositor" 
ca fiind sinonim cu „progresist"; aceasta înseamnă că, în ciuda progresismului său, nu a 
susţinut o teorie morală istoricistă (cf. părţii 19) aşa cum avem la Spencer sau Engels (şi în 
zilele noastre la C. H. Waddington în Science and Ethics, 1942). 

După cum arată acest pasaj, deosebirea între abordarea mea şi cea 
istoricistă nu constă atât de mult în faptul că abordarea mea este o tehnologie, 
ci în faptul că este o tehnologie graduală. în măsura în care istoricismul 
poate fi abordat tehnologic, această abordare nu este graduală , ci „holistă". 

Faptul că abordarea lui Mill este holistă, iese foarte clar în evidenţă 
atunci când el explică ceea ce înţelege prin „starea societăţii" (sau perioada 
istorică): „Ceea ce se numeşte stare a societăţii, scria el, este starea 
simultană a tuturor factorilor sau fenomenelor sociale însemante." Exemple 
ale acestor factori sunt, inter alia: „stare industriei, a bogăţiei şi distribuţiei 
ei"; „divizarea societăţii în clase şi relaţiile acestor clase între ele; 
convingerile pe care le împărtăşesc în comun...; forma lor de guvernământ 
şi cele mai importante legi şi obiceiuri ale ei." Rezumând, Mill 
caracterizează stările societăţii astfel: „Stările societăţii sunt precum... 
vârstele diferite ale corpului natural; ele nu sunt stările unuia sau altuia 
dintre organe sau funcţiuni, ci ale întregului organism". 22 

Acest holism este ceea ce distinge istoricismul în mod radical de orice 
tehnologie graduală şi care face posibile alianţele sale cu anumite tipuri 
de inginerie socială holistă sau utopică. 

Este, în mod cert, o alianţă cumva stranie. După cum am arătat 
(paragraful 15), există o foarte clară contradicţie între abordarea istoricistă 
şi ingineria socială a tehnologului, înţelegând prin inginerie socială 
construcţia instituţiilor sociale conform unui plan. Din punctul de vedere 
istoricist, această abordare este radical opusă oricărui tip de inginerie 
socială, după cum abordarea meteorologului diferă de cea a magicianului 
care aduce ploaia. în consecinţă, istoricismul a acuzat ingineria socială 
(chiar şi abordarea graduală) de utopism. 23 în ciuda acestui fapt, găsim 
istoricismul deseori în alianţă mai ales cu acele idei caracteristice ingineriei 
sociale holiste sau utopice, cum ar fi ideea „proiectării unei noi ordini" 
sau a „planificării centralizate". 

Doi reprezentanţi caracteristici acestei alianţe sunt Platon şi Marx. Platon, 
un pesimist, credea că orice schimbare- sau aproape orice schimbare - este 
un declin: aceasta ar fi legea dezvoltării istorice. în consecinţă, proiectele 
sale utopice aveau ca scop blocarea tuturor schimbărilor: este ceea ce astăzi 


22 J. S. Mill, Op. cit., partea 2 (sublinierile îmi aparţin). 

23 Vezi secţiunile 15 până al 17; vezi, mai ales Fr. Engels, Socialismul, de la utopie la 
ştiinţă. 

s-ar numi „proiect static". In schimb, Marx a fost un optimist şi un posibil 
adept (ca şi Spencer) al unei teorii morale istoriciste. în consecinţă, proiectul 
său utopic viza mai degrabă o societate în dezvoltare ori „dinamică" decât 
una încremenită. El a prezis şi a încercat în mod activ să promoveze o 
dezvoltare a societăţii care să culmineze cu o utopie ideală care să nu mai 
admită vreo corecţie economică sau politică: statul să fiedat deoparte, fiecare 
persoană să contribuie după puterile sale la cooperarea reciprocă şi toate 
nevoile să fie satisfăcute. 

Elementul de legătură cel mai puternic al alianţei dintre istoricism şi 
utopism este, indubitabil, abordarea holistă comună ambelor orientări. 
Istoricismul nu este interesat în dezvoltarea unor aspecte ale vieţii sociale, 
ci al „societăţii ca întreg", iar ingineria utopică este în mod identic holistă. 
Ambele orientări neglijează un lucru important- care va fi confirmat în 
următoarea secţiune - şi anume că „întregul" în acest sens nu poate fi 
niciodată obiectul unei cercetări ştiinţifice. Ambele nu sunt mulţumite de 
„bricolajul gradual" şi de „repararea pe aici pe acolo (muddling through)" 
şi doresc să adopte metode mai radicale. Şi ambii, istoricistul şi utopistul, 
par a fi impresionaţi, uneori de-a dreptul marcaţi, de experienţa schimbării 
mediului social (o experinţă care este deseori înfricoşătoare şi care este 
deseori descrisă ca o „prăbuşire socială"). Din aceste motive, amândouă 
abordările încearcă să raţionalizeze aceste schimbări, istoricismul prin 
încercarea de a face profeţii asupra cursului schimbărilor sociale, iar utopismul 
insistând ca schimbările sociale să fie cu stricteţe şi complet controlate, ori 
chiar blocate în totalitate. Controlul trebuie să fie complet pentru că în fiecare 
domeniu al vieţii sociale care nu este pe deplin controlat, pot sta la pândă 
forţe periculoase care ar determina schimbări neprevăzute. 

O altă legătură între istoricism şi utopism este că ambele orientări cred 
că scopurile sau rezultatele lor nu sunt nişte chestiuni pentru care optezi 
sau te decizi din considerente morale. Istoricistul şi utopistul consideră că 
au descoperit ştiinţific aceste scopuri în cadrul domeniilor lor de cercetare. 
(Prin aceasta- diferă de tehnologul şi de inginerul gradualist în aceeaşi 
măsură în care diferă şi de inginerul care prelucrează datele oferite de 
lumea fizică). Atât istoricistul cât şi utopistul cred că pot să descopere care 
sunt adevăratele ţeluri sau scopuri finale ale „societăţii". De exemplu, 
prin determinarea tendinţelor sale istorice, ori prin diagnosticarea 
„pretenţiilor timpului". Prin aceasta, sunt apţi să adopte un anume tip de 
teorie morală istorcistă (vezi secţiunea 18). Nu este o întâmplare că mulţi 
autori care sprijină „planificarea" utopică susţin că planificarea este pur şi 

simplu inevitabilă, ea fiind la baza direcţiei în care înaintează istoria; şi pe 
aceasta trebuie s-o planificăm, fie că ne place sau nu. 24 

în acelaşi stil istoricist, aceşti autori îşi dojenesc oponenţii pentru 
mentalitatea lor învechită şi cred că este principala lor datorie „ să rupă 
vechile obiceiuri ale gândirii şi să descopere drumuri noi pentru înţelegera 
lumii în schimbare". 25 Ei susţin că asupra tendinţelor de schimbare socială 
„nu se pot manifesta influenţe care să dea rezultat sau cel puţin să le 
devieze" până când nu vom renunţa la abordarea graduală, ori „la genul 
de «reparare pe aici pe acolo»". Se poate însă pune la îndoială dacă noua 
„gândire asupra gradului de planificare" 26 este atât de nouă pe cât se 
presupune, pentru că holism exista se pare de la Platon şi este, deci, o 
caracteristică destul de veche a gândirii. Eu personal cred că se poate 
susţine pe bună dreptate că modul de gândire holist (fie despre „societate", 
fie despre „natură"), departe de a reprezenta un nivel înalt ori un stadiu 
târziu de dezvoltare al gândirii, este caracteristic unui stadiu preştiinţific. 


23. Critica holismului. După ce am arătat care 

este propria mea părere şi după ce am schiţat perspectiva pe care se susţine 
critica mea precum şi opoziţia dintre abordarea graduală, pe de o parte, şi 
istoricismul şi utopismul, pe de altă parte, voi trece la sarcina principală, 
examinarea doctrinei istoriciste. Voi începe cu o critică succintă a 
holismului, de vreme ce acesta s-a transformat într-un element crucial al 
teoriei pe care doresc să o atac. 


24 Vezi, de exmplu, K. Mannheim, Man and Society, p. 6 (şi multe alte locuri), unde ni 
se spune că: „Nu mai există o opţiune între «a planifica şi a nu planifica», ci doar între «a 
planifica bine şi a planifica rău»"; sau F. Zweig, The Planning of Free Societies, (1942), p. 
30, care răspunde la întrebarea de ce o societate planificată este preferabilă unei societăţi 
neplanificate, susţinând că această întrebare nu s-ar mai pune de când, pentru noi, a fost 
rezolvată prin direcţia luată de dezvoltarea istorică actuală. 

25 K. Mannheim, ibidem., p 33; următoarele citate sunt de la p. 7. 

20 K. Mannheim, spre deosebire de Comte, distinge trei „nivele" în dezvoltarea gândirii: 
1. încercare şi eroare ori şansa descoperiri, 2. invenţia, 3. planificare (ibidem.,p. 150 f.). Sunt 
departe de a fi de acord cu doctrina sa pentru că metoda încercării şi erorii îmi pare că se 
aproprie mai mult de metoda ştiinţei decât toate celelalte „nivele". Un motiv în plus pentru a 
considera abordarea holistă a ştiinţelor sociale ca o metodă preştiinţifică este că ea conţine 
un element de perfecţionism. Odată ce realizăm că, totuşi, nu putem aduce raiul pe pământ, 
ci putem doar să îmbunătăţimpu/znlucrurile, realizăm şifaptul că putem doar să le îmbunătăţim 
puţin câte puţin. 

Există o ambiguitate fundamentală în folosirea termenului de „întreg" în 
literatura holistă recentă. Este folosit pentru a desemna: (a) totalitatea 
propietăţilor sau aspectelor unui lucru, şi, mai ales, toate relaţiile existente 
între părţile sale componente şi (b) anumite propietăţi sau aspecte ale acelui 
lucru, şi anume acelea care îl fac să apară ca o structură organizată mai 
degrabă decât ca „o simplă aglomerare". întregurile în sensul (b) au devenit 
obiectele studiului sţiinţific, mai ales aşa-numitei şcoli de psihologie 
„Gesfa/f"-istă (configuraţionistă). Şi, într-adevăr, nu există nici un motiv pentru 
care nu ar trebui să studiem astfel de aspecte precum regularităţile de structură 
(de exemplu, simetria) care pot fi găsite în anumite obiecte sau lucruri cum 
sunt organismele, câmpurile electrice, ori maşinile. Despre obiecte sau lucruri 
care posedă o astfel de structură se poate spune, după afirmaţia teoriei 
Cestalt- iste, că sunt mai mult decât agregate- „mai mult decât suma părţilor". 

Orice exemplu al teoriei Gesfa/f-iste poate fi folosit pentru a arăta că 
întregul în sensul (b) este cu totul diferit de cel din sensul (a). Dacă 
considerăm, împreună cu teoria Gesfa/f-istă, că o melodie este mai mult 
decât o simplă colecţie de succesiuni şi sunete muzicale simple, atunci 
alegem unul din aspectele acestei succesiuni de sunete pentru a-l evalua. 
Este un aspect care poate fi distins cu claritate de altele, aşa cum se distinge 
înălţimea absolută a primului sunet, sau intensitatea medie absolută a 
sunetelor. Sunt şi alte aspecte gesfa/f-iste mult mai abstracte decât acestea 
ale melodiei. Dacă ne oprim, de exemplu, la ritm, neglijăm până şi 
înălţimea relativă a sunetelor, care este importantă pentru melodie. Prin 
această selectivitate se distinge studiul unui Cestalt (unei configuraţii) de 
studiul totalităţii, şi, prin aceasta, orice studiu asupra întregului înţeles în 
sensul (b), se deosebeşte de întregul înţeles în sensul (a). 

Faptul că întregul înţeles în sensul lui (b) poate fi studiat ştiinţific nu 
trebuie să constituie un argument pentru a justifica pretenţia complet diferită 
de a studia ştiinţific şi întregul în sens (a). Pretenţia ulterioară trebuie să fie 
respinsă. Dacă vrem să studiem un lucru, suntem constrânşi să selectăm 
anumite aspecte ale lui. Nu este posibil pentru noi să observăm sau să 
descriem o întreagă parte a lumii ori o întreagă parte a naturii; de fapt, nici 
cea mai măruntă parte întreagă nu poate fi descrisă în felul acesta, de 
vreme ce orice descriere este în mod necesar selectivă. 27 Se poate chiar 


27 H. Gomperz, Weltanschauungslehre, ll/l, (1908), p. 63, scoate în evidenţă faptul că 
o parte a lumii, cum ar fi o vrabie care dă agitată din aripi, poate fi descrisă prin următoarele 
propoziţii radical diferite, fiecare corespunzând unui anumit aspect al ei: „Această pasăre 

spune că întregul în sensul (a) nu poate fi niciodată obiectul vreunei activităţi 
ştiinţifice sau de orice alt fel. Dacă luăm un organism şi îl transportăm 
într-un alt loc, atunci ne raportăm la el ca la un corp fizic, neglijând multe 
alte din aspectele sale. Dacă îl omoram, atunci distrugem cu siguranţă 
anumite propietăţi ale sale, dar niciodată toate. De fapt, nu se poate distruge 
totalitatea propietăţilor sale şi a interrelaţiilor componentelor sale, chiar 
dacă îl zdrobim sau îl ardem. 

Dar faptul că întregul în sens de totalitate nu poate fi obiectul studiului 
ştiinţific sau a oricărei alte activităţi, cum ar fi controlul sau reconstrucţia, 
a scăpat se pare holiştilor, chiar şi acelora care admit regula că ştiinţa este 
selectivă 28 . Ei nu se îndoiesc de posibilitatea unui control ştiinţific asupra 
întregului social (în sensul de totalitate) pentru că se bazează pe precedentul 
oferit de psihologia „Cestalf'- istă. Ei cred că diferenţa între abordarea 
„Gestalf- istă şi tratarea întregului social în sensul lui (a), cuprinzând aşadar 
„structura tuturor evenimentelor sociale şi istorice ale unei epoci", constă 
doar în faptul că prima poate fi controlată printr-o percepţie intuitivă directă, 
în timp ce întregul social este „prea complicat pentru a fi înţeles dintr-o 
privire", aşa încât „poate fi cuprins de-abia gradual, după un proces de 
gândire îndelungat care să ţină cont de toate elementele, să le compare şi 
să le combine". 29 Pe scurt, holistul nu consideră că percepţia „Gesfa/f" 
nu are nimic de-a face cu întregul în sens (a), că toate cunoştinţele, fie 
intuitive, fie discursive, trebuie să fie despre aspecte abstracte şi că nu 
putem niciodată cuprinde „structura concretă a realităţii sociale în sine". 30 
Trecând cu vederea aceste lucru, ei continuă să susţină că studiului asupra 
„detaliului mărunt" trebuie completat printr-o metodă „integristă" ori 
„sintetică" ce tinde să reconstruiască „întregul proces". Ei mai susţin că 


zboară!"- „Acolo este o vrabie" Uite, aici este un animal!"- „Ceva se mişcă aici" -„Energia 
se transformă aici"- „Acesta nu este un caz de perpetuum mobile" -„Săracul animal, se 
sperie!". Este limpede că sarcina ştiinţei nu poate fi să încerce să completeze o astfel de 
listă, care este în mod nece'sar infinită. F. A. von Hayek, în „Ethics", voi. LIV, (1943), 
schiţează o critică la adresa holismului care este foarte asemănătoare cu cea propusă aici. 

28 K. Mannheim descrie (Op. cit., p. 167) ştiinţa abstractă ori selectivă ca „un stadiu 
prin care trebuie să treacă toate ştiinţele care tind spre precizie". 

29 Pentru următoarele trei citate compară, Mannheim, ibidem, p. 184; vezi de asemenea 
p. 170, note, şi p. 230. 

30 Ibidem, p. 230. Doctrina conform căreia putem obţine un tip de cunoaştere concretă 
a „realităţii în sine" este foarte cunoscută ca parte a ceea ce poate fi descris tehnic drept 
misticism. La fel este şi în cazul scandalului produs pentru „întreg". 

„sociologia va continua să ignore întrebarea esenţială atât timp cât 
specialiştii refuză să vadă problemele lor ca un întreg". 11 Dar această 
metodă holistă rămâne în mod necesar un simplu program. Nu a fost 
vreodată citat vreun exemplu de descriere ştiinţifică a unui întreg. Şi nici 
nu poate fi citat, de vreme ce pentru fiecare astfel de caz va fi întotdeauna 
uşor de a scoate în evidenţă aspecte care au fost neglijate şi careîn anumite 
contexte pot fi deosebit de importante. 

Dar holiştii nu-şi planifică doar să studieze întreaga societate printr-o 
metodă imposibilă, ci ei îşi planifică de asemenea să controleze şi să 
restructureze societatea noastră „ca’un întreg". Profeţia lor este că „puterea 
statului trebuie să crească până când statul devine aproape identic cu 
societatea" 32 . Este foarte clar ce imagine intuitivă este exprimată de acest 
pasaj: cea a statului totalitar. 33 Dar ce, în afara transmiteri acestei imagini, 
mai vrea să însemne profeţia? Termenul „societate" cuprinde toate relaţiile 
sociale inclusiv pe cele personale; cuprinde relaţia mamei cu copiii ei, 
dar la fel de bine şi cea dintre cei doi şi asistentul social. Din motive 
variate, este de-a dreptul imposibil să controlezi toate aceste relaţiile, sau 
„aproape" toate, chiar şi numai datorită faptului că prin orice nouă încercare 
de control al relaţiilor sociale creăm o mulţime de noi relaţii sociale care 

/ r . / 

trebuie să fie controlate. Pe scurt, este vorba de o imposibilitate logică. 34 
(încercarea conduce către un regres infinit; situaţia este similară cu 
încercarea de a studia întregul societăţii - care ar trebui să includă şi acest 
studiu). Dar nu există nici un dubiu că planul utopic, cu siguranţă, încearcă 
imposibilul, pentru că ni se spune, printre altele, că ar fi posibil chiar „să 
pună relaţiile personale pe baze mai realiste". 35 (Nimeni nu se îndoieşte, 


31 Vezi ibidem, de exemplu, pp. 26 şi 32. Critica pe care o fac holismului nu presupune 
că mă opun dezvoltării colaborării dintre diferite ramuri ale ştiinţei. Nimănui nu i-ar trece 
prin gând să se opună, mai ales când ne confruntăm cu o problemă graduală definită care 
ar pute conduce spre o astfel de colaborare. Dar aceasta este o chestiune foarte diferită de 
planul controlării de întreguri concrete prin metode sintetic sistematice, sau altceva de 
genul acesta. 

32 Vezi ibidem , p.337 şi nota 17, sus. 

33 Forma citată în text este aproape identică cu cea a lui C. Schmitt. 

34 Holiştii speră probabil că trebuie să există o ieşire din această dificultate prin 
respingerea validităţii logicii care, cred ei, a fost suprimată de dialectică. Am încercat să 
mă opun aceastei încercări de ieşire în Ce este dialectica ?, „Mind", voi. 49 N. S., pp. 403 ff. 

35 Vezi K. Mannheim, Op. cit., p. 202. Ar trebui menţionat că un holism psihologic este 
în prezent foarte la modă în teoriile educaţionale. 

desigur, că întregul în sensul lui (b) poate fi propus, controlat sau chiar 
creat ca opus al întregului în sensul lui (a). Putem crea o melodie, de 
exemplu, dar aceasta nu are nimic de-a face cu visurile utopice despre 
controlul total). 

Destul despre utopism. în ceea ce priveşte istoricismul, poziţia sa «este 
în mod similar lipsită de speranţă. Istoricismul holist susţine deseori, în 
mod implicit, că metoda istorică este adecvată pentru abordarea întregului 
în sensul de totalitate. 36 Dar această afirmaţie se bazează pe o neînţelegere 
care rezultă datorită combinării credinţei concrete că istoria, în opoziţie 
cu ştiinţele teoretice, este interesată de evenimente individuale concrete 
şi de persoane individuale mai degrabă decât de legi generale abstracte, 
cu credinţa greşită că individualele „concrete" de care se ocupă istoria 
pot fi identificate cu întregul „concret" în sensul lui (a). Dar nu se poate. 
Pentru că istoria, ca de altfel orice alt tip de cercetare, se poate ocupa 
doar de aspecte selectate ale obiectului care a stârnit interesul. Este greşită 
credinţa conform căreia poate exista o istorie în sens holist, o istorie a 
„stărilor societăţii" care să reprezinte „întregul organismului social" sau 
„totalul evenimentelor sociale sau istorice ale unei epoci". Această idee 
derivă dintr-o perspectivă intuitivă asupra „istoriei umanităţii" văzută ca 
un curent de dezvoltare vast şi cuprinzător. Dar o astfel de istorie nu poate 
fi scrisă. Orice istorie scrisă este o istorie a unui anumit aspect limitat al 
acestei „dezvoltări" totale şi este inevitabil o istorie foarte incompletă până 
şi a acelui aspect particular incomplet deja ales. 

Tendinţele holiste ale utopismului şi ale istoricismului sunt unite prin 
următoarea afirmaţie caracteristică: „Nu am fost obligaţi niciodată să 
formăm sau să coordonăm întregul sistem al naturii, aşa cum suntem forţaţi 
astăzi cu societatea noastră şi, din acestă cauză, nu a trebuit niciodată să 
intervenim în istoria şi structura individualelor ce compun lumea naturii. 
Umanitatea are tendinţa ...să regleze întreaga sa viaţă socială chiar dacă nu 
a încercat niciodată să creeze o natură secundară...". 37 Această afirmaţie 

f 

ilustrează credinţa greşită că dacă dorim, cum fac holiştii, să tratăm „complet 
întregul sistem al naturii" ar fi folositor să adoptăm o metodă istorică. Dar 


36 Doctrina conform căreia istoria se ocupă cu „întreguri concret individuale", care pot 
fi persoane, evenimente sau epoci, a fost promovată mai ales de Troeltsch. Acest adevăr 
este asumat constant de Mannheim. 

37 K. Mannheim, ibidem, p. 175 f. (sublinierea îmi aparţine). 


56 


CRITICA DOCTRINELOR ANTINATURALISTE 


ştiinţele naturii, cum ar fi geologia, care au adoptat această metodă sunt 
departe de a controla „întregul sistem" al subiectului lor de studiu. Afirmaţia 
mai ilustrează perspectiva incorectă conform căreia este posibil „să formăm", 
să „coordonăm", să „reglăm", sau să „creăm" întregul în sensul lui (a). Faptul 
că „nu am fost obligaţi niciodată să formăm sau să coordonăm întregul sistem 
al naturii", este cu siguranţă adevărat, pur şi simplu deoarece nu poate fi 
coordonată sau condusă „în totalitate" nici măcar c singură piesă a unui 
aparat fizic. Aşa ceva este imposibil. Sunt visuri utopice, sau neînţelegeri. Şi 
să ni se spună că suntem forţaţi astăzi să facem un lucru care este logic 
imposibil, şi anume să formăm şi să coordonăm în totalitate sistemul societăţii 
şi să reglăm întregul vieţii sociale, este pur şi simplu o încercare tipică de a 
ne ameninţa cu „forţele istorice" şi cu „dezvoltările iminente" care ar face ca 
planificarea utopică să fie „inevitabilă". 

întâmplător, afirmaţia citată este interesată ca o recunoaştere a unui fapt 
foarte semnificativ şi anume că nu există în domeniul ştiinţelor naturii şi al 
celor fizice aplicate nimic analog ingineriei holiste sau corespondentelor ei 
„ştiinţifice". Urmărirea analogiei între ştiinţele naturii şi cele sociale este, 
prin urmare, cu certitudine folositoare pentru clarificarea acestei chestiuni. 

Acesta este aşadar statutul logic al holismului, stânca pe care suntem 
încurajaţi să construim o lume nouă. 

Trebuie adăugată şi o remarcă critică la adresa întregului înţeles în 
sensul lui (b), întreg căruia i-am admis un statut ştiinţific. Fără să retractez 
ceva din ce am spus, trebuie să scot în evidenţă faptul că banalitatea şi 
caracterul vag al afirmaţiei că întregul este mai mult decât suma părţilor 
pare că sunt rareori conştientizate. Chiar şi trei mere pe un platou sunt mai 
mult decât o „simplă sumă", atât timp cât trebuie să existe anumite relaţii 
între ele (cel mai mare poate să fie sau să nu fie între celelalte etc.): relaţii 
care nu rezultă din simplul fapt că acolo sunt trei mere si care pot fi studiate 
ştiinţific. Totodată, atât de cunoscuta opoziţie între abordarea „atomistă" 
şi cea ,,Gesfa/f"-istă este în întregime fără nici o susţinere, cel puţin în 
privinţa fizicii atomice, pentru că aceasta nu „însumează" doar particulele 
ei elementare, ci studiază sisteme de particule dintr-o perspectivă clar 
interesată asupra întregului înţeles în sensul lui (b). 38 


38 Vezi, de exemplu, principiul de excluziune al lui Pauli. Pentru cercetătorul din ştiinţele 
sociale, astfel de idei precum competiţia sau diviziunea muncii ar trebui să facă limpede 
ideea că o abordare „atomistă" sau „individualistă" nu ne previne de recunoaşterea faptului 
că fiecare individ interacţionează cu toţi ceilalţi. 

Ceea ce aparent doresc teoreticienii abordării „Gestalt "-iste să arate 
este existenţa a două tipuri de obiecte sau lucruri, unele „grămezi", unde 
nu se poate discerne vreo ordine şi „întreguri", unde se poate găsi o ordine, 
o simetrie, o regularitate, un sistem ori un plan structurat. Astfel, o propoziţie 
precum: „Organismele sunt întreguri" se reduce la o banalitate care susţine 
că într-un organism putem discerne o ordine. Pe lângă aceasta, aşa-numitele 
„grămezi", au ca regulă de asemenea un aspect de „Gestalf (configura- 
ţionist), în aceeaşi măsură ca şi câmpul electric, adesea citat ca exemplu 
elocvent. (A se lua în considerare modul regulat în care creşte presiunea 
înăuntrul unei îngrămădiri de pietre). Astfel, distincţia nu este numai banală, 
ci şi extrem de vagă ceea ce o face inaplicabilă diferitelor tipuri de obiecte 
sau lucruri, dar mai ales aspectelor diferite ale aceluiaşi lucru*. 


24. Teoria holistă a experimentelor 

sociale. Gândirea holistă este dăunătoare în special prin influenţa 

sa asupra teoriei istoriciste a experimentelor sociale (care a fost prezentate 
în secţiunea 2). De asemenea, tehnologul gradualist va fi de acord cu 
perspectiva istoricistă că experimentele sociale la scară largă sau holiste, 
dacă ar fi posibile, sunt extrem de improprii scopului ştiinţei. Dar va nega 
cu tărie teza comună atât istoricismului cât şi utopismului conform căreia 
experimentele sociale, pentru a fi reale, trebuie să aibă caracteristica 
încercărilor utopice de remodelare a întregului societăţii. 

Este convenabil să începem critica noastră cu discutarea unei obiecţii 
foarte uşor de înţeles la adresa programului utopist, şi anume aceea că nu 
posedăm cunoaşterea experimentală necesară pentru o astfel de abordare. 
Planurile inginerului care foloseşte datele oferite de natură se bazează pe 
tehnologie experimentală. Toate principiile care susţin activitatea sa, sunt 
testate prin experimente practice. în schimb, planurile inginerului social 
nu se bazează pe o exerienţă practică comparabilă în vreun fel. Astfel, 
pretinsa analogie între ingineria fizico-naturalistă şi ingineria socială holistă 
nu se mai susţine. Planificarea holistă este pe drept descrisă ca fiind 
„utopică", de vreme ce o bază ştiinţifică pentru această planificare este 
pur şi simplu de negăsit. 

în faţa acestei critici, inginerul utopic se vede nevoit să admită că sunt 
necesare experienţe practice şi o tehnologie experimentală. Dar va pretinde 

că nu vom şti niciodată nimic despre aceste lucruri dacă ne limităm doaS 
la experimente sociale, ori la inginerie holistă, ceea ce pentru el este unul 
şi acelaşi lucru. Trebuie să începem odată şi-odată, va susţine el, şi să 
folosim cunoaşterea pe care o posedăm deja, fie ea puţină sau multă. 
Dacă avem ceva cunoştinţe astăzi în domeniu! construcţiei aviatice, aceasta 
se datorează doar faptului că unii pionieri ai aviaticii care nu posedau 
aceste cunoştinţe au îndrăznit să construiască aparate de zbor şi să le 
probeze. Astfel, utopistul poate chiar susţine că metoda holistă pe care o 
apără, nu este altceva decât metoda experimentală aplicată sociologiei. 
Pentru că, împreună cu istoricistul, utopistul este de părere că experimentele 
la scară mică, cum ar fi un experiment în socialism realizat într-o fabrică, 
într-un sat sau chiar într-un district sunt total neconcludente. Experimente 
izolate de tip „Robinson Crusoe" nu pot spune nimic despre viaţa socială 
modernă din „Marea Societate". Ele chiar merită să fie numite în reproş 
„utopice", în sensul maxist al termenului care presupune neglijarea 
tendinţelor istorice. (Reproşul în acest caz ar fi că a fost neglijată tendinţa 
în creştere de interdependenţă a vieţii sociale). 

Vedem că utopismul şi istoricismul sunt de acord asupra perspectivei 
conform căreia un experiment social (dacă există aşa ceva) poate fi doar 
atunci valabil dacă se desfăşoară la scară holistă. Această prejudecată larg 
răspândită implică credinţa că suntem rareori în situaţia de a desfăşura 
„experimente planificate" în domeniul social şi că trebuie să ne îndreptăm 
spre istorie pentru a extrage informaţiile provenite din „experimentele 
întâmplătoare" care au avut loc până acum în acest domeniu. 39 

Am două obiecţii împotriva acestei perspective: (a) se trece cu vederea 
acele experimente graduale care sunt fundamentale pentru toată 
cunoaşterea din domeniu social, preştiinţifică dar şi ştiinţifică; (b) 
experimentele holiste nu contribuie prea mult la cunoaşterea noastră 
experimentală şi pot fi numite „experimente" numai în sensul în care acest 
termen este considerat sinonim cu o acţiune al cărei rezultat este incert, 
dar nu şi în sensul în care acest termen este folosit pentru a denumi un 
mijloc al cunoaştrii dobândite prin care se compară rezultatele obţinute 
cu rezultatele aşteptate. 


39 Aceasta a fost şi perspectiva lui Mill când a afirmat despre experimentele sociale că 
„nu suntem niciodată în situaţia concretă să putem să probăm vreunul. Putem doar observa 
cele produse de natură,...succesiunea fenomen lor înregistrate de istorie" (vezi Logic, Cartea 
VI, cap. VII, partea 2). 


59 


KARL R. POPPER 


în legătură cu (a) se poate evidenţia că perspectiva holistă asupra 
experimentelor sociale lasă neexplicat faptul că posedăm o cantitate foarte 
mare de cunoştinţe experimentale despre viaţa socială. Există o diferenţă 
între un om de afaceri, un organizator, un politician sau un general cu 
experienţă şi unul fără experienţă. Diferenţa constă în experienţa lor socială 
şi în experienţa câştigată nu numai prin observaţie sau prin reflecţie asupra 
celor observate, ci şi prin efortul de a dobândi câte un scop practic. Trebuie 
admis că cunoştinţele obţinute în aceste fel sunt în general de tip preştiinţific 
şi din această cauză seamănă mai mult cu cunoştinţele obţinute prin 
observaţii cauzale decât prin experimente ştiinţifice atent proiectate. Dar 
acesta nu este un motiv pentru respingerea faptului că cunoaşterea în 
chestiune se bazează mai degrabă pe experimente decât pe simple 
observaţii. Un negustor de alimente care deschide un nou magazin 
realizează un experiment social şi chiar un om care stă la coadă în faţa 
caseî de bilete a unui teatru, realizează un experiment social, pentru că 
câştigă cunoştinţe experimentale tehnologice, pe care le poate utiliza când 
îşi va rezerva data viitoare biletul din vreme. Şi nu trebuie uitat că pe 
vânzătorii şi cumporătorii de pe piaţă doar experimentele practice i-au 
învăţat lecţia că preţurile au tendinţa să scadă la fiecare creştere a ofertei 
şi să crească la fiecare creştere a cererii. 

Exemple de experimente graduale pe o scară ceva mai largă ar fi decizia 
unui monopolist să schimbe preţurile produsului său; sau introducerea de 
către o societate de asigurări privată sau de stat a unui nou tip de asigurare 
de sănătate ori de şomaj; sau introducerea unui nou impozit pe vânzări, 
ori a unei politici care să combată ciclurile comerciale. Toate aceste 
experimente se desfăşoară urmărind mai degrabă un scop practic decât 
unul ştiinţific. Mari firme pun la cale experimente în mod deliberat care 
au mai degrabă drept scop creşterea cunoştinţelor lor despre piaţă (desigur, 
pentru creşterea ulterioare a profiturilor la scară largă) decât creşterea 
imediată a profiturilor. 40 Situaţia este foarte asemănătoare cu cea a 


40 Sidney şi Beatrice Webb, Metods of Social Study, (1932), pp 221 ff., dau exemple 
similare de experimente sociale. Ei însă nu fac distincţie între cele două tipuri de experimente 
pe care le-am numit aici „graduale" şi „holiste", iar critica lor la adresa metodei experimentale 
(vezi p. 266, „efecte amestecate") este convingătoare mai ales pentru experimentele holiste 
(pe care ei par a le admira). Pe deasupra, critica lor este combinată cu „argumentul 
valabilităţii" pe care eu îl consider invalid. Vezi partea 25, jos. 

inginerului fizico-naturalist şi a metodelor preştiinţifice prin care au fost 
dobândite mai întâi cunoştiinţele tehnologice în materie, cum ar fi 
construirea unui vapor ori arta de a naviga. S-ar părea că nu există nici un 
motiv pentru care aceste metode să nu fie depăşite şi, în final, înlocuite 
printr-o tehnologie orientată mai mult spre ştiinţă, deci printr-o abordare 
mai sistematică, orientată în aceeaşi direcţie şi bazată în aceeaşi măsură 
atât pe o gândire critică cât şi pe experimente. 

Conform acestei perspective graduale, nu există o demarcaţie clară 
între abordările experimentale ştiinţifice şi cel^ preştiinţifice, chiar dacă 
este de mare importanţă aplicarea conştientă şi din ce în ce mai frecventă 
a metodei ştiinţifice, adică critice. Ambele abordări pot fi descrise ca 
utilizând metoda încercării şi erorii. încercăm; aceasta însemnă că nu 
înregistrăm pur şi simplu observaţii, ci facem şi încercări active de a rezolva 
probleme mai multe sau mai puţin practice şi bine delimitate. Facem 
progrese dacă şi numai dacă suntem pregătiţi să învăţăm din greşelile 
noastre: să ne recunoaştem greşelile şi să le utilizăm critic în loc să 
perseverăm dogmatic în greşeli. Chiar dacă această analiză sună oarecum 
banal, ea descrie, cred, metoda tuturor ştiinţelor empirice. Această metodă 
îşi asumă un caractertot mai ştiinţific cu cât ne asumăm mai mult riscul de 
a greşi, în mod liber şi conştient şi cu cât privim mai critic greşelile pe care 
le facem în permanenţă. Şi această formulă cuprinde nu numai metoda 
experimentală, ci şi relaţiile existent între teorie şi experiment. Toate teoriile 
sunt încercări, sunt ipoteze provizorii, puse la încercare dacă se confirmă 
sau nu. Şi orice confirmare experimentală este pur şi simplu rezultatul 
unor teste trecute într-o manieră critică, în încercarea de a descoperi unde 
greşesc teoriile noastre. 41 

Pentru inginerul sau tehnologul gradualist această perspectivă înseamnă 
că dacă doreşte să introducă metode ştiinţifice în studiul societăţii şi în 
politică, de ceea ce are nevoie este adoptarea unei atitudini critice şi 
înţelegerea faptului că nu numai încercarea, ci şi eroarea este necesară. 
Trebuie să înveţe nu numai să se aştepte la greşeli, ba chiar să le caute. Cu 


41 O analiză mai completă a medodei fizicii moderne pe direcţiile schiţate aici poate fi 
găsită în cartea mea, Logic of Scientific Discovery, vezi şi Ce este dialectica ?, „Mind", 
voi. 49, pp.403 ff. Vezi, de asemenea, de exemplu, Timbergen, Statistical testing of Busi¬ 
ness Cycle Theories, voi. II, p. 21: „Construcţia unui model...este...o chestiune de încercare 
şi eroare". 

toţii avem o slăbiciune neştiinţifică pentru a avea dreptate întotdeauna şi 
această slăbiciune pare a fi foarte răspândită atât printre politicienii amatori 
cât şi printre cei profesionişti. Dar singurul mod de a aplica ceva de genul 
unei metode ştiinţifice în politică este de a pleca de la presupunerea că nu 
poate exista acţiune politică fără neajunsuri sau consecinţe nedorite. A 
căuta aceste greşeli, a le găsi, a le face cunoscute, a le analiza şi a învăţa 
de pe urma lor, este ceea ce poate face un politician să procedeze con¬ 
form metodelor ştiinţifice precum şi o ştiinţă a politicii. Metoda ştiinţifică 
în politică presupune ca marea artă de a ne autoconvinge că nu am făcut 
nici o greşeală, de a ne ignora greşelile, de a le ascunde şi de a-i condamna 
pe alţii pentru ele, să fie înlocuită de arta şi mai mare de a accepta 
responsabilitatea pentru aceste greşeli, de a încerca să învăţam de pe urma 
lor şi de a aplica cunoştinţe dobândite astfel încât să putem evita aceleaşi 
greşeli pe viitor. 

Ne întoarcem acum la punctul (b), la critica perspectivei pe care o 
putem desprinde din experimentele holiste sau, mai exact, din măsurile 
executate pe o scară care să aproximeze visul holist (pentru că 
experimentele holiste în sens strict, care vor să schimbe „întregul 
socităţii", sunt logic imposibile, după cum am arătat în secţiunea 
precedentă). Teza noastră principală este foarte simplă: este destul de 
dificil să fii critic faţă de propriile tale greşeli, dar este aproape imposibil 
să persişti într-o atitudine critică faţă de acele acţiuni care au implicaţii 
asupra vieţii multor oameni. Altfel spus: este foarte dificil de învăţat 
din greşeli foarte mari. 

Cauza acestei situaţii este dublă, tehnică şi morală. Când multe sunt 
făcute deodată, este imposibil de stabilit care măsură anume este 
responsabilă de un anumit rezultat; dacă atribuim un anumit rezultat unei 
anumite măsuri, o putem face doar din motive teoretice dobândite ante¬ 
rior şi nu ca urmare a experimentului holist în discuţie. Acest experiment 
nu ne ajută să atribuim anumite rezultate anumitor măsuri. Tot ce putem 
face este să le atribuim „întregul rezultat". Şi ce s-ar putea înţelege prin 
acest „întreg rezultat" este cu siguranţă dificil de spus. Chiar şi cel mai 
mare efort de a obţine un enunţ bine informat, independent şi critic asupra 
acestui rezuitat este departe de a avea succes. Dar şansele să se facă astfel 
de eforturi sunt neglijabile. Mai degrabă sunt toate şansele ca discuţiile 
libere despre planul holist şi consecinţele sale să nu fie tolerate. Motivul 
este că orice încercare de planificare la scară foarte largă este o întreprindere 
care trebuie să cauzeze inconveniente considerabile multor oameni - asta 
blând spus - pentru o perioadă considerabilă de timp. Ca urmare, va exista 

întotdeauna tendinţă de opoziţie împotriva planului şi plângeri împotriva 
lui. Pentru multe din aceste plângeri inginerul utopist va trebui să fie surd 
dacă vrea să ajungă undeva cu planul său. De fapt, suprimarea obiecţiilor 
care i se aduc va face parte din munca sa obişnuită. Dar odată cu acestea 
va fi nevoit să suprime şi criticile rezonabile care i se aduc. Şi simplul fapt 
că expresia insatisfacţiei va trebui să fie oprită, face ca să devină 
nesemnificativă până şi cea mai entuziastă expresie de satisfacţie. Astfel, 
devine dificil de a discerne faptele, aceasta determinând repercursiuni la 
nivelul cetăţeanului ca individ. Şi fără aceşti factori critica ştiinţifică este 
imposibilă. 

Dar dificultatea combinării planificării holiste cu metodele ştiinţifice 
este mult mai importantă decât am arătat până acum. Planificatorul holist 
trece cu vedera faptul că este simplu să centralizezi puterea dar este 
imposibil să centralizezi toate cunoştinţele care sunt distribuite în multe 
minţi individuale şi a căror centralizare ar fi necesară pentru ca puterea 
centralizată să realizeze o stăpânire înţeleaptă. 42 Acest lucru are consecinţe 
care ajung foarte departe. Incapabil de a preciza ce gândesc mulţi indivizi, 
se vede nevoit să-şi simplifice problema eliminând diferenţele dintre 
indivizi. Este nevoit sa controleze şi să transforme în stereotipuri interesele 
şi credinţele individuale prin educaţie şi propagandă. 4i Dar această 
încercare de exercitare a puterii asupra minţilor distruge cu siguranţă şi 
ultima posibilitate de a şti ce gândesc de fapt oamenii, pentru că este 
absolut incompatibilă cu exprimarea liberă a gândirii, şi mai ales a gândirii 
critice. în final va distruge cunoaşterea şi cu cât puterea deţinută este mai 
mare, cu atât mai multă cunoaştere va fi pierdută. (Puterea politică şi 
cunoaşterea socială ar putea să fie descoperite ca fiind „complementare" 


42 Observaţia că este imposibil să deţii toate cunoştinţele necesare planificării „con¬ 
centrate cumva într-un singur cap" a fost făcută de Hayek. Vezi Collectivist Economic 
Planfiing, p. 210. (Vezi şi nota 10, sus). 

43 Una din tezele cele mai importante a!e teoriei politice a lui Spinoza este 
imposibilitatea de a şti şi de a controla ce gândesc alţi oameni. El defineşte „tirania" ca o 
încercare de a obţine imposibilul şi de exercitare a unei puteri care nu poate fi exercitată. 
Spinoza, trebuie reamintit, nu a fost chiar un liberal; nu credea în controjul instituţional al 
puterii, dar în schimb, credea că un principe are dreptul să-şi exercite puterea atât cât îi 
permit limitele ei în fapt. Ce numeşte aşadar Spinoza „tiranie" şi pe care o declară a fi în 
conflict cu raţiunea este tratat aproape inocent de către planificatorii holişti ca fiind o 
problemă „ştiinţifică", „problema transformării omului". 

în sensul dat de Bohr acestui termen. Şi s-ar putea ca aceasta să fie singura 
ifustrare clară a acestui termen atât de aluziv, dar atât de îndrăgit). 44 

Toate aceste remarci sunt conţinute de problematica metodei ştiinţifice. 
Ele aprobă tacit presupoziţia revoltătoare că nu avem nevoie să punem 
sub semnul întrebării bunăvoinţa fundamentală a inginerului planificator 
utopic, investit cu o autoritate care în final devine aproape dictatorială. 
Tawney încheie o convorbire a lui Luther despre timpul său cu cuvintele: 
„Sceptic faţă de existenţa unicornului şi salamandrelor, timpul lui 
Machiavelli şi Henry al Vlll-lea a găsit hrană pentru credulitatea sa în 
adorarea unui monstru fabulos, Prinţul-temător-de-Dumnezeu". 45 Să se 
înlocuiască aici cuvintele „unicorn şi salamandre" prin „Prinţul-te- 
mător-de-Dumnezeu", cele două nume prin acelea ale unor corespondente 
moderne mai evidente, iar expresia „Prinţ-temător-de-Dumnezeu" prin 
„autoritatea planificatoare binevoi-toare" şi vom avea o descriere a 
credulităţii timpului nostru. Această credulitate nu va fi pusă aici sub semnul 
întrebării. Acum va trebui remarcat că, chiar şi presupunând bunăvoinţa 
planificatorilor atotputernici nemărginită şi invariabilă, analiza noastră 
demonstrează că le este imposibil să descopere vreodată dacă rezultatul 

măsurilor lor coincide bunelor intenţii. 

/ 

Nu cred că metodei graduale i se poate aplica vreo critică 
asemănătoare celei ale noastre. Se poate susţine că folosind această 
metodă se poate căuta şi lupta împotriva celor mai mari şi mai urgente 
neajunsuri ale societăţii, mai bine decât să se caute un bine suprem şi să 
se lupte pentru împlinirea lui (cum sunt înclinaţi holiştii să facă). Dar o 
luptă sistematică împotriva unor neajunsuri bine definite, împotriva unor 
forme concrete de injustiţie sau exploatare şi împotriva unor suferinţe 
evitabile ca mizeria sau şomajul este un lucru foarte diferit de încercarea 
de a realiza un proiect distant de societate ideală. Succesul sau eşecul 
sunt mult mai uşor de stabilit şi nu există motive inerente pentru care 
metoda graduală ar putea conduce la o acumulare de putere şi la 


44 Niels Bohr numeşte două atitudini „complementare" dacă sunt (a) complementare 
în sens uzual şi (b) dacă sunt exclusive între ele, adică cu cât avem mai mult dintr-una, cu 
atât mai puţin rămâne din cealaltă. Deşi eu mă refer în text în special la cunoaştere socială, 
s-ar putea pretinde că acumularea (şi concentrarea) puterii politice este „complementară" 
progresului ştiinţific în general. Pentru că progresul ştiinţei în general depinde de libera 
competiţie a gândiri, deci de libertatea gândirii, şi deci, în final, de libertatea politică. 

45 R. H. Tawney, Religion and the Rise of Capitalism, cap.II, sfârşitul părţii II. 

suprimarea criticii. Totodată, o astfel de luptă împotriva unori neajunsuri 
şi pericole concrete poate obţine mult mai probabil sprijinul unei mari 
majorităţi decât lupta pentru împlinirea unei utopii, a unui ideal, cum ar 
apărea planificatorilor. Aceasta ar putea arunca o lumină asupra faptului 
că în ţările democratice apărarea împotriva agresiunii din afară găseşte 
suficient sprijin pentru vastele măsuri necesare (care ar putea chiar lua 
aspectul planificării holiste) fără suprimarea criticii publice, în timp ce în 
ţările care se pregătesc penti u un atac sau se agită pentru un război agresiv, 
ca regulă, critica publică trebuie suprimată pentru ca sprijinul public să 
se poată mobiliza, prin prezentarea agresiunii drept apărare. 

Ne putem întoarce acum la pretenţia utopistului că metoda sa este 
adevărata metodă experimentală aplicată în domeniul sociologiei. Cred 
că această pretenţie este risipită prin critica noastră. Aceasta poate fi 
ilustrată pe mai departe prin analogia între ingineria fizică şi cea holistă. 
Se poate admite că maşinile fizice pot fi planificate cu succes prin 
proiectare şi, odată cu ele, o întreagă fabrică pentru producţie ş. a. m. 
d. Dar toate acestea sunt posibile doar datorită faptului că au fost 
efectuate înainte multe experimente graduale. Fiecare model trebuie să 
fie „dezvoltat" prin metoda încercării şi erorii, prin acumularea unor 
mici ajustări. Acelaşi lucru este valabil şi pentru planificarea unei fabrici. 
Planul în aparenţă holist poate avea succes doardacă am făcut deja tot 
soiul de mici greşeli. Altfel, există toate motivele pentru a duce la mari 
greşeli. 

Astfel, analogia între ingineria fizică şi cea socială, dacă o privim 
mai de aproape, se întoarce împotriva holistului şi în favoarea ingineriei 
sociale graduale. Expresia „inginerie socială" care face aluzie la această 
analogie, a fost uzurpată de utopism fără să aibă nici cel mai mic drept 
pentru asta. 

Cu aceasta, închei remarcile critice referitoare la utopism şi îmi 
concentrez acum atacul asupra aliatului lui, istoricismul. Cred că am dat 
un răspuns convingător tezei istoriciste despre experimentele sociale, cu 
excepţia argumentului că experimentele sociale sunt nefolositoare pentru 
că este imposibil să fie repetate în condiţii similare precise. Vom cerceta 
acum acest argument. 

25. Variabilitatea condiţiilor experi¬ 
mentale. Istoriciştii afirmă că metoda experimentală nu poate fi 


aplicată ştiinţelor sociale deoarece, în domeniul social, nu se pot repro¬ 
duce, cu precizie, după dorinţă, condiţii experimentale similare. Aceasta 
ne aduce ceva mai aproape de nucleu poziţiei istoriciste. Admit că există 
ceva adevărat în această afirmaţie: fără nici un dubiu există unele diferenţe 
aici între metodele fizicii şi cele ale sociologiei. Cu toate acestea, susţin 
că afirmaţia istoriciştilor se bazează pe o neînţelegere grosolană a metodelor 
experimentale din fizică. 

Să luăm mai întâi în considerare aceste metode. Fiecare fizician 
experimentalist ştie că se pot întâmpla lucruri foarte diferite sub ceea ce ar 
părea că sunt cu precizie condiţii similare. Două sârme pot arăta la fel la 
prima vedere dar, dacă una este înlocuită cu cealaltă într-un piesă a unui 
aparat electronic, rezultatul poate diferi foarte mult. La o privire mai de 
aproape (să zicem la microscop), poate vom observa că sârmele nu sunt 
chiar aşa de asemănătoare cum ni s-au părut la prima vedere. Dar de 
multe ori este într-adevăr greu de detectat vreo diferenţă între cele două 
condiţii experimente care ne-au condus la rezultate diferite. Poate fi nevoie 
de lungi cercetări, atât experimentale cât şi teoretice, pentru a descoperi 
ce fel de similitudini sunt relevante şi ce grad de similitudine este suficient. 
Aceste cercetări ar putea să se desfăşoare înainte ca noi să fim capabili să 
asigurăm condiţii similare pentru exprimentele noastre şi chiar înainte să 
ştim ce „condiţii similare" presupun acel caz. Şi totuşi, metoda 
experimentală este aplicată tot timpul. 

Prin urmare, răspunsul la întrebarea ce se înţelege prin „condiţii iniţiale", 
depinde de tipul experimentului şi poate fi răspuns doar prin experimente. 
Despre orice diferenţe sau similitudini oricât de izbitoare este imposibil 
de decis a priori dacă vor fi sau nu relevante pentru reproducerea 
experimentului. Aşa încât, trebuie să permitem metodei experimentale 
să-şi poarte singură de grije. Consideraţii analoage precise susţin mult 
discutata problemă a izolării artificiale a experimentelor împotriva 
influenţelor perturbatoare. Desigur, nu putem izola o parte a aparatului de 
toate influenţele. De exemplu, nu putem şti apriori dacă este considerabilă 
sau neglijabilă influenţa poziţiei planetelor sau a lunii asupra unui experi¬ 
ment fizic. De ce fel de izolare artificială este nevoie, dacă este nevoie, 
putem învăţa doar de pe urma rezultatelor experimentelor sau din teorii 
care, în replică, sunt testate prin experimente. 

Asemenea consideraţii slăbesc forţa argumentului istoricist care susţine 
că experimentele sociale sunt stânjenite în mod fatal de variabilitatea 
condiţiilor sociale şi mai ales de schimbările corespunzătoare dezvoltării 
istorice. Diferenţele izbitoare de care se preocupă atât istoricismul, care 
sunt diferenţele între condiţiile prevalente în anumite perioade istorice, 
nu trebuie să producă greutăţi care să fie tipice pentru ştiinţele sociale. Se 
poate admite că dacă brusc am fi transportaţi într-o altă perioadă istorică, 
ar trebui probabil să descoperim că ar fi dezamăgitoare multe dintre 
speranţele noastre sociale, formate în societatea noastră pe baza unor 
experimente graduale. Cu alte cuvinte, experimentele pot duce la rezultate 
neaşteptate. Cu toate acestea, experimente au fost cele care ne-au condus 
la descoperirea faptului că schimbările condiţiilor sociale variază con¬ 
form fiecărei perioade istorice. Experimentele sunt cele care, l-au învăţat 
pe fizician că temperatura de fierbere poate varia conform poziţiei 
geografice , 46 Cu alte cuvinte, doctrina despre diferenţele între perioadele 
istorice, departe de a face imposibile experimentele sociale, este mai 
degrabă o expresie a presupoziţiei că, mutaţi într-o altă perioadă istorică, 
vom continua să facem experimentele noastre graduale, dar cu rezultate 
surprinzătoare sau dezamăgitoare. De fapt, dacă ştim ceva despre atitudinile 
diferite din perioade istorice diferite, aceasta este din experimente 
desfăşurate în imaginaţia noastră. Istoricii întâmpină dificultăţi în 
interpretarea diferitelor izvoare, sau descoperă fapte care arată că 
predecesorii lor au interpretat greşit anumite evidenţe istorice. Aceste 
dificultăţi ale interpretării anumitor izvoare istorice sunt singurele noastre 
dovezi ale acelui tip de schimbare istorice la care se gândeşte istoricistul. 
Ele nu sunt însă altceva decât discrepanţa dintre rezultatele aşteptate şi 
cele propriu-zise ale experimentului nostru imaginar. Aceste surprize şi 
dezamăgiri ne-au condus, prin metoda încercării şi erorii, la îmbunătăţiri 
în abilitatea noastră de a interpreta condiţii sociale nefamiliare. Ceea ce 
obţinem în cazul interpretării istorice prin experimente imaginare au obţinut 
antropologi în urma unei activităţi practice de teren. Acei cercetători 
moderni care au reuşit să-şi adapteze aşteptările la condiţii care probabil 


46 în ambele cazuri - atât al perioadelor istorice cât şi al poziţiilor geografice - vom 
putea găsi, folosind teorii testate prin experimente, că orice referinţă la o determinare 
temporară sau spaţială poate fi înlocuită printr-o descriere generală a unor certe condiţii 
prevalent relevante, cum ar fi nivelul de educaţie sau altitudinea faţă de nivelul mării. 

le sunt la fel de îndepărtate ca şi cele din epoca de piatră, îşi datorează 
succesul experimentelor graduale. 

Unii istoricişti se îndoiesc de posibilitatea de succes a adaptărilor şi 
chiar apără teza lor despre lipsa de sens a experimentelor sociale folosind 
argumentul că prea multe din experimentele noastre sociale ne-ar dezamăgi 
dacă ar fi împinse să se desfăşoare în epoci istorice îndepărtate. Ei afirmă 
că a-mi fi incapabili să ne adaptăm la aceste condiţii încurcate obişnuinţele 
noastre de gândire şi mai ales obişnuinţele noastre de analiză a 
evenimentelor sociale. Asemenea suspiciuni îmi par mai degrabă că fac 
parte din isteria istoricistă legată de importanţa schimbărilor sociale. Dar 
trebuie să admit că este dificil de risipit aceste susupiciuni pornind de la 
motive a priori. Mai ales că abilitatea de adaptare la noi condiţii de mediu 
diferă de la o persoană la alta şi nu există nici un motiv pentru care să ne 
aşteptăm de la un istoricist (care şi aşa respinge o asemenea perspectivă) 
să fie în stare să-şi schimbe cu succes modul de gândire conform cu 
schimbările care survin în mediul social. Posibilitatea ca un cercetător al 


mediului social să se trezească aproape mâncat de canibali înainte să fi 
reuşit să se adapteze, prin încercări şi erori, la obiceiurile canibalilor, nu 
este mai puţin exclusă decât posibilitatea ca, într-o societate „planificată" 
investigaţiile sale să-l ducă pe cercetător într-un lagăr de concentrare. în 
mod analog se petrec lucrurile şi în fizică. Există multe locuri în lume 
unde condiţiile fizice care predomină îi oferă fizicianului prea puţine şanse 
de supravieţuire sau de adaptare la ele prin încercări şi erori. 

Pentru a rezuma, nu pare să existe vreo susţinere pentru plauzibilitatea 

afirmaţiei istoriciste conform căreia variabilitatea condiţiilor istorice face 

/ / 

inaplicabilă metoda experimentală în studierea problemelor societăţi i, sau 
a afirmaţiei că, în această perspectivă, studiul societăţii este fundamental 
diferit de cel al naturii. Este cu totul altceva dacă admitem că în practică 
este deseori foarte dificil pentru cercetătorul din ştiinţele sociale să-şi aleagă 
şi să-şi varize condiţiile experimentale conform preferinţelor sale. Fizicianul 
este în acest sens într-o poziţie mult mai bună chiar dacă şi el se confruntă 
uneori cu dificultăţi similare. Aşa, de exemplu, sunt extrem de limitate 
posibilităţile de a desfăşura experimente în câmpuri gravitaţionale varibile 

sau sub condiţii termice extreme. Dar nu trebuie să uităm că multe 

/ 

posibilităţi accesibile azi fizicianului au fost, nu cu mult timp în urmă, 
impracticabile nu atât din cauza dificultăţilor fizico-naturale cât celor 
sociale, adică din cauză că nu eram pregătiţi să riscăm banii necesari 
cercetării. Este însă o realitate faptul că numeroase investigaţii fizico - 

naturale pot avea loc astăzi în condiţii experimentale care nu lasă aproape 
deloc de dorit, în timp ce cercetătorul din ştiinţele sociale este într-o situaţie 
cu totul diferită. Multe experimente care ar fi extrem de dorite vor rămâne 
visuri pentru mult timp de-acum încolo, în ciuda faptului că au un caracter 
gradual şi nu unul de tip utopic. în practică, cercetătorul din ştiinţele sociale 
este prea des nevoit să se rezume la experimente desfăşurate doar mental 
şi la analize ale unor măsuri politice desfăşurate în condiţii şi într-o manieră 
care lasă mult de dorit din punct de vedere ştiinţific. 


26. Sunt generalizările limitate la 

perioade de timp? Am discutat problema experimentelor 

sociale înainte de mă referi în vreun fel la problema legilor sociologice 
sau a teoriilor, a ipotezelor sau a „generalizărilor", dar prin aceasta nu am 
vrut să arat că obsevaţiile şi experimentele ar avea în vreun fel sau altul 
prioritate din punct de vedere logic asupra teoriilor. Dimporivă, cred că 
teoriile au prioritate faţă de observaţii precum şi faţă de evenimente, prin 
faptul că acestea din urmă sunt importante doar în relaţie cu probleme 
teoretice. Totodată, trebuie să avem o întrebare înainte de a putea spera 
ca observaţiile şi experimentele să ne ajute în vreun fel să găsim un răspuns. 
Sau pentru a exprima aceasta în termenii metodei încercării şi erorii, 
încercarea trebuie să preceadă eroarea. Precum am văzut (în secţiunea 
24), teoria sau ipoteza, care este întotdeauna provizorie, face parte dintr-o 
încercare, în timp ce observaţia şi experimentul ne ajută să eliminăm teorii 
arătându-ne unde sunt ele greşite. Nu cred, deci, în „metoda generalizării", 
ceea ce înseamnă în perspectiva conform căreia ştiinţa începe cu obsevaţii 
de unde se derivă teoriile prin unele procese de generalizare sau inducţie. 
Cred, mai degrabă, că funcţia observaţiei şi a experimentului este aceea, mai 
puţin importantă, care ne ajută să testăm ipotezele noastre şi să le eliminăm 
pe'cele care nu rezistă la teste. Chiar şi aşa trebuie admis că aceste proces de 
eliminare nu verifică doar speculaţii teoretice, ci stimulează totodată noi 
încercări de acest gen - şi deseori se greşeşte din nou, iar aceste noi încercări 


sunt respinse din nou de observaţii şi experimente noi. 

în această secţiune voi critica afirmaţia istoricistă (vezi secţiunea 


1) care susţine că în ştiinţele sociale validitatea generalizărilor sau, 


cel puţin a celor mai importante, este limitată la perioadele istorice 


69 



KARL R. POPPER 


concrete în care s-au făcut acele observaţii relevante. Voi critica 

• / 

această afirmaţie fără să discut mai întâi dacă aşa-zisa .„metodă a 
generalizării" poate sau nu să fie susţinută, în ciuda convingerii mele 
că ea este de nesusţinut. Deoarece cred că afirmaţia istoricistă poate 
fi respinsă fără a se arăta că această metodă este invalidă. Discuţia 
despre opiniile mele asupra acestei metode şi a relaţiilor dintre teorie 
şi experiment, în general, pot fi, în consecinţă, amânate. Vor fi avute 
din nou în vedere în secţiunea 28. 

încep critica mea asupra afirmaţiilor istoriciste admiţând că majoritatea 
oamenilor care tratase într-o anumită perioadă istorică înclină să susţină 
credinţa eronată că regularităţile pe care le observă în jurul lor sunt legi 
universale ale vieţii sociale, valabile pentru toate societăţile. într-adevăr, 
observăm uneori că nutrim asemenea credinţe când, într-o tară străină, 
găsim că obiceiurile noastre cu privire la alimentaţie, salut etc. nu sunt 
acceptabile de la sine cum credeam în mod naiv. Este mai degrabă o 
afirmaţie evidentă că despre multe alte generalizări ale noastre, fie 
conştiente sau inconştiente,carepotfi de aceeaşi natură, credem că rămân 
neschimbate pentru că nu putem călătorii într-o altă perioadă istorică. 
(Această concluzie îi aparţine, de exemlu, lui Hesiod). 47 Cu alte cuvinte, 
trebuie admis că în viaţa noastră socială ar putea exista multe regularităţi 
care sunt caracteristice doar perioadei noastre istorice şi că suntem înclinaţi 
să trecem cu vederea această limitare. Astfel încât (în special într-un timp 
al schimbărilor sociale rapide) ajungem să învăţăm cu părere de rău că 
ne-am bazat pe legi care şi-au pierdut validitatea. 48 

Dacă afirmaţiie istoricistului nu ar merge mai departe de atât, am putea 
doar să-l acuzăm că acordă prea multă importanţă unui punct de vedere 
mult prea banal. Dar din nefericire, el merge mai departe. El este convins că 
situaţia creează dificultăţi care nu apar în ştiinţele naturii şi, în mod particular, 


47 Aceeaşi concluzie stă la baza aşa-numitei „sociologii a cunoaşterii", criticată la 
p. 155 (ed. engleză) şi în capitolul 23 din Societatea deschisă. 

48 K. Mannheim în, Man andSociety, p. 178, scrie despre „nespecialistul care observă 
în mod inteligent lumea socială", care „în perioade statice nu este în stare, în nici un caz, 
să distingă între o lege generală abstractă şi un principiu particular care prevalează doar în 
anumite epoci, de vreme ce în perioade de variabilitate foarte mică divergenţele între 
aceste două tipuri nu apar clar observatorului." Mannheim numeşte acest principiu par¬ 
ticular care este prevalent numai în anumite epoci „principia media": vezi nota 50, jos. 
Pentru situaţia „unei epoci când structura socială se schimbă de la un capăt la altul", vezi 
ibidem, p. 179 f. 

în contrast cu ştiinţele naturii, în ştiinţele sociale nu trebuie niciodată să 
ne asumăm faptul că am descoperit o lege universală adevărată atât timp 
cât nu putem şti niciodată dacă ea a fost valabilă în trecut (pentru că 
dovezile noastre nu sunt suficiente), sau dacă pe viitor va fi valabilă 
întotodeauna. 

în opoziţie cu toate acestea, eu nu admit că situaţia descrisă este în 
vreun fel specifică ştiinţelor sociale sau că creează unele dificultăţi 
specifice. Dimpotrivă, este evident că o schimbare în mediul nostru fizic 
înconjurător poate da naştere unor experienţe care sunt de-a dreptul 
analoage celor care apar în urma schimbărilor din mediul nostru istoric 
sau social înconjurător. Poate fi o regularitate proverbială mai evidentă 
decât succesiunea zilei cu noptea? Şi totuşi, ea se opreşte odată ce trecem 
de cercul polar. Este probabil puţin dificil să compari experinţe fizice cu 
cele sociale, dar cred că o astfel de ruptură poate fi la fel de surprinzătoare 
ca oricare alta care poate apărea în domeniul social. Să luăm un alt exemplu. 
Se poate cu greu susţine că deosebirile de mediu istoric şi social între Creta 
anului 1900 şi Creta cu trei milenii în urmă sunt mai mari decât deosebirile 
fizico-geografice dintre Creta şi Groenlanda. O schimbare bruscă neaşteptată 
dintr-un mediu fizic în celălalt, cred că ar produce mult mai uşor rezultate 
fatale decât o schimbare corespunzătoare din mediul social. 

îmi pare foarte clar că istoricistul atribuie o semnificaţie exagerată 
diferenţei care sare în ochi dintre diferitele perioade istorice şi că 
subestimează posibilităţile ingenuităţii ştiinţifice. Este adevărat că legile 
descoperite de Kepler sunt valabile doar pentru sisteme planetare, dar 
această validitate nu este limitată la sistemul solar în care a trăit Kepler şi 
pe care l-a observat. 49 Newton nu a trebuit să se retargă într-o parte a 
universului unde ar fi putut observa corpurile în mişcare libere de influenţa 
gravitaţiei şi a altor forţe pentru a vedea importanta lege a inerţiei. Pe de 
altă parte, această lege, chiar dacă nici un corp nu se mişcă în acest 
sistem în concordanţă cu ea, nu îşi pierde importanţa în cadrul sistemului 


49 Legile lui Kepler sunt alese de Mill ca exemplu a ceea ce el numeşte urmându-l pe 
Bacon „axiomata media" , pentru motivul că ele nu sunt legi generale ale mişcării şi doar 
legi (aproximative) ale mişcării planetare. Vezi Logic , Cartea IV, cap. V, secţiunea 5. Ana¬ 
log, „axiomata media" pentru ştiinţele sociale ar fi mai degrabă nişte legi care ar fi valabile 
pentru toate „sistemele sociale" de un anumit tip mai mult decât regularităţile accidentale 
ale unei perioade istorice date. Acestea din urmă ar putea fi comparate nu cu legile lui 
Kepler ci, de exemplu, cu regularităţi din ordonarea planetelor din sistemul nostru solar. 

solar. în mod similar, nu există nici un motiv pentru care nu să nu fim în 
stare să trasăm cadrul unor teorii sociologice foarte importante pentru 
toate perioadele istorice. Diferenţele vizibile între aceste perioade nu 
indică faptul că astfel de legi nu pot fi găsite, aşa cum nici diferenţele 
dintre Groenlanda şi Creta nu pot dovedi că există legi fizice specifice 
pentru cele două regiuni. Dimpotrivă, aceste diferenţe par a fi, cel puţin 
în unele cazuri, de un caracter comparativ superior (aşa cum sunt 
diferentele dintre obişnuinţe, obiceiuri de a saluta, ritualuri etc.) si acelaşi 
lucru pare mai mult sau mai puţin valabil pentru acele regularităţi care 
se spune că ar fi caracteristice unei anumite perioade istorice sau unei 
anumite societăţi (şi care sunt acum denumite principia media de către 
unii sociologi). 50 

Istoricistul ar putea replica la aceasta că diferenţele din mediul social 
sunt mult mai adânci decât cele din mediul fizic. Pentru că dacă societatea 
se schimbă, omul de asemenea se schimbă. Şi aceasta implică modificări 
în toate regularităţile dependente de natura omului, considerat ca atom 
al societăţii. Răspunsul nostru este că atomul fizic de asemenea se schimbă 
odată cu mendiul (de exemplu, sub influenţa câmpului electromagnetic), 
nu împotriva legilor fizicii, ci în concordanţă cu acestea. In plus, 

semnificaţia schimbărilor invocate ale naturii umane este controversată 

/ 

şi foarte greu de stabilit. 


50 K. Mannheim, Op. cit., p. 177, introduce expresia „ principia media" referindu-se la 
Mill (care vorbeşte despre „axiomata media"; vezi nota precedentă) pentru a denumi ceea 
ce eu am numit „generalizări limitate la perioade istorice concrete în care sunt făcute 
observaţiile relevante". Vezi, de exemplu, pasajul din ibidem. p.1 78 şi confruntă cu nota 
mea 50: „Nespecialistul care observă lumea în mod inteligent înţelege evenimentele mai 
întâi prin folosirea inconştientă a unui asemenea principia media " ce sunt „...principii 
particulare care sunt prevalente doar în anumite epoci". (Mannheim, ibidem. defineşte 
aceste „Principia media" spunând că sunt „la ultima analiză forţe universale în anumite 
cadre concrete, cum apar integrate de diferiţi factori care acţionează la un anumit loc 
într-un anumit timp - o combinaţie specifică* de circumstanţe care nu se va mai repeta 
niciodată"). Mannheim susţine că nu face greşeala „istoricismului, hegelianismului si 
marxismului" de a lua „în calcul factori universali" ( ibidem , p. 177). în consecinţă, el 
insistă asupra importanţei generalizărilor limitate la perioade istorice concrete sau particulare, 
în timp ce, pornind de la acestea, putem ajunge cu ajutorul unei „medode de abstractizare", 
la „principii de abstractizare care sunt conţinute în ele". (în opozi;ie cu această perspectivă, 
eu nu cred că teoriile mai generale pot fi obţinute din abstractizări ale unor asemenea 
regularizări ale obiceiurilor, procedurilor juridice etc., care , conform cu exemplele date 
de Mannheim la p.179 constituie ceea ce el numeşte ,,Principia media"). 

Ne întoarcem acum la afirmaţia istoricistă care susţine că în ştiinţele 
sociale nu trebuie niciodată să considerăm că am descoperit a lege cu 
adevărat universală până nu putem fi siguri că validitatea ei se întinde şi 
dincolo de perioadele în care am observat că se susţine. Putem admite 
aceasta dar numai în măsura în care se aplică în aceeaşi măsură şi ştiinţelor 
naturii. în ştiinţele naturii, este clar, nu putem fi niciodată chiar siguri 
dacă legile noastre sunt într-adevăr universal valide sau dacă se susţin 
doar în anunite perioade (probabil numai în perioada în care universul 
este în expansiune), ori doar în anumite regiuni (probabil în regiunile cu 
un câmp gravitaţional de intensitate relativ scăzută). Cu toate că nu putem 
avea certitudinea valabilităţii lor universale, nu adăugăm formulării unei 
legi a naturii pe care o facem o condiţie care să stipuleze că legea este 
valabilă doar pentru perioada în care a fost observat că se susţine, ori 
doar pentru „perioada cosmologică prezentă". Nu ar fi un semn de 
precauţie ştiinţifică lăudabilă dacă a fi adăugat o asemenea condiţie, ci 
ar fi fost un semn că nu înţelegem procedura ştiinţifică de operare. 51 
Pentru că este un postulat important al metodei ştiinţifice faptul că trebuie 
să căutăm legi cu domeniu nelimitat de valabiltate. 52 Dacă am admite 
legi care sunt ele însele subiect de schimbare, schimbarea nu ar mai putea 
fi niciodată explicată prin legi. S-ar admite că schimbarea este pur şi 
simplu miraculoasă. Şi acesta ar fi sfârşitul progresului ştiinţific. Pentru că 
dacă se fac observaţii neaşteptate nu va fi nevoie de a revizui teoriile 
noastre: ipotezele ad hoc care susţin că legile sau schimbat ar „explica" 
totul. 


51 S-a sugerat de multe ori ca în locul încercării inutile de a urma exemplul fizicii în 
sociologie şi de a căuta legi sociologice universale, ar fi mai bine ca în fizică să se urmărească 
modelul unei soc'ologii istoriciste, adică de a se opera cu legi care sunt limitate la perioade 
istorice. Istoriciştii care se feresc să aprobe unitatea fizicii şi sociologiei sunt în special 
înclinaţi să gândească astfel. Vezi Neurath, Erkenntnis, voi. VI, p. 399. 

52 Este acelaşi postulat care ne conduce în fizică, de exemplu, să pretindem să fie 
explicate deplasările înspre roşu observate la nebuloase îndepărtate. Pentru că fără acest 
postulat ar fi suficient să admitem că legile frecvenţei atomice se schimbă de la o regiune 
a universului la alta sau odată cu timpul. Este acelaşi postulat care permite teoriei relativităţii 
să exprime legea mişcării ca lege a adiţionării vitezelor etc., uniformitatea ca viteză mare 
sau mică (ori ca şi câmpuri gravitaţionale puternice sau slabe) şi care nu permite presupuneri 
ad hoc pentru diferitele domenii ale vitezei sau gravităţii. Pentru o discuţie asupra postulatului 
„invarianţei legilor naturale"şi a opoziţiei faţă de „uniformitatea naturii", vezi cartea mea 
Logic of Scientific Discovery , secţiunea 79. 

Aceste argumente sunt valabile pentru ştiinţele sociale în aceeaşi măsură 
în care sunt şi pentru ştiinţele naturii. 

Cu aceasta închei critica mea la adresa acelor doctrine istoriciste 
antinaturaliste de importanţă fundamentală. înainte de a începe să le discut 
pe cele mai puţin importante, mă voi întoarce mai întâi spre una din 
doctrinele pronaturaliste, şi anume spre aceea conform căreia trebuie să 
căutăm legile dezvoltării istorice. 

IV 


CRITICA DOCTRINELOR 
PRONATURALISTE 


27. Există o lege a evoluţiei? Legi şi 

tendinţe de dezvoltare. Doctrinele istoricismului, pe 

care le-am numit „pronaturaliste" au multe puncte comune cu doctrinele 
sale antinaturaliste. Ele sunt, de exemplu, influenţate de gândirea holistă 
şi provin din înţelegerea greşită a metodelor din ştiinţele naturii. Pentru că 
sunt o încercare eronată de a copia aceste metode, pot fi numite „scientiste" 
(în sensul dat de Hayek 1 ). Ele sunt caracteristice istoricismului în aceeaşi 
măsură ca şi doctrinele sale antinaturaliste şi, probabil, chiar mai importante 
decât ultimele. Mai ales concepţia potrivit căreia sarcina ştiinţelor sociale 
ar fi descoperirea legii de evoluţie a societăţii poate fi reprezentată ca 
doctrină centrală a istoricismului (această concepţie a fost prezentată în 
secţiunile anterioare 14 -17). Aceasta, pentru că din imaginea unei societăţi 
care traversează epocile ia naştere, pe de o parte, contrastul dintre o lume 
socială schimbătoare şi o lume fizică neschimbătoare, deci anti- 
naturalismul; pe de altă parte, din aceeaşi concepţie se naşte credinţa 
„pronaturalistă şi scientistă" în „legi naturale de succesiune", credinţă ce 
în vremea lui Comte şi Mill avea pretenţia de a se întemeia pe predicţiile 
pe termen lung ale astronomiei şi, mai recent, pe darvinism. Istoricismul, 
devenit modern în ultima perioadă de timp, poate fi privit ca parte a modei 

evoluţioniste; o filosofie influenţată de întâlnirea oarecum senzaţională 

' ' ' . ' 

dintre o ipoteză ştiinţifică strălucitoare despre istoria diferitelor specii de 


1 Vezi F.A. von Hayek, Scientism and the Study ofSociety, în „Economica" N. S., voi. 
IX, mai ales p. 269. Hayek foloseşte termenul „scietnism" ca denumire a „imitaţiei 
neprelucrate a metodei şi limbajului ştiinţelor naturii". în cazul de faţă, acest termen este 
folosit mai degrabă cu sensul de imitaţie a ceea ce anumiţi oameni înţeleg în mod eronat 
ca fiind metoda şi limbajul ştiinţelor naturii. 

animale şi plante de pe pământ şi o teorie metafizică mai veche care a fost 
în mod întâmplător parte a unei credinţe religioase încetăţenite. 2 

Ceea ce numim ipoteza evoluţionistă este explicaţia observaţiilor 
biologice şi paleontologice - ca de exemplu, asemănările dintre diferite 
specii şi genuri - prin presupunerea unor strămoşi comuni ai formelor 
asemănătoare. 3 Această ipoteză nu reprezintă o lege universală, chiar dacă 
anumite legi ale naturii - ereditatea, segregaţia şi mutaţia - apar alături de 
aceasta ca părţi ale explicaţiei. Aceasta are mai degrabă caracterul unei 
afirmaţii istorice particulare (singulare sau specifice). (Are acelaşi caracter 
ca şi afirmaţia istorică: „Charles Darwin şi Francis Galton au avut un bunic 
comun"). Faptul că ipoteza evoluţionistă nu este o lege universală a naturii, 
ci doar o afirmaţie particulară privitoare la originea unui număr de plante 
şi animale terestre este pus în umbră oarecum de faptul că termenul 
„ipoteză" este folosit adeseori pentru a caracteriza statutul de legi universale 
ale naturii 4 . Nu trebuie să uităm însă că folosim frecvent acest termen 
într-un sens diferit. Este corect, de exemplu, să desemnăm un diagnostic 
medical temporar ca ipoteză, chiar dacă o astfel de ipoteză are un caracter 
mai degrabă singular şi istoric, decât caracterul unei legi universale.Cu 
alte cuvinte, faptul că toate legile naturii sunt ipoteze nu trebuie să ne facă 


2 Sunt de acord cu profesorul Raven care în cartea sa Science, Religion and xhe Fu'ure, 
(1943) numeşte acest conflict „furtună dintr-o cană de ceai victoriană", chiar dacă această 
remarcă este subminată datorită atenţiei pe care acesta o acordă vaporilor care continuă să 
se ridice din această cană: marilor sisteme ale filosofiei evoluţioniste produse de Bergson, 
Whitehead, Smuts şi alţii. 

3 Oarecum intimidat de tendinţa evoluţioniştilor de a suspecta de obscurantism pe 
oricine nu împărtăşeşte atitudinea lor emoţională referitoare la evoluţie ca „provocare 
îndrăzneaţă şi revoluţionară a gândirii tradiţionale", doresc să spun că văd în darvinismul 
modern explicaţia cu cel mai mare succes al faptelor relevante. Atitudinea emoţională a 
evoluţioniştilor este foarte bine ilustrată de părerea lui C. H. Waddington ( Science and 
Ethics, 1942, p. 17) că „trebuie să acceptăm sensul evoluţiei ca fiind bun pur şi simplu 
pentru că este bun" . Această afirmaţie ilustrează, de asemenea, că următorul comentariu 
revelator al profesorului Bernal în legătură cu controversa în jurul lui Darwin este încă de 
actualitate (ibidem, p. 115) „Ştiinţa nu a trebuit să lupte împotriva unui duşman extern, 
biserica, ci biserica sălăşluia în oamenii de ştiinţa înşişi". 

4 Chiar şi o propoziţie de tipul „Toate vertebratele au o pereche comună de strămoşi", 
deşi conţine termenul „toate" nu este o lege universală a naturii, pentru că se referă la 
vertebratele existente pe pământ, mai degrabă decăt la toate organismele indiferent de loc 
şi timp, care au constituţia considerată de noi a fi constituţia vertebratelor. Vezi Logic of 
Scientific Discovery, secţiunea 14 f. 

să credem că toate ipotezele sunt legi, şi în mod special ipotezele istorice 
de regulă nu sunt propoziţii universale, ci singulare, despre un eveniment 
singular, sau despre un număr de astfel de evenimente. 

Dar poate exista o lege a evoluţiei? Poate exista o lege ştiinţifică în sensul 
dat de T. H. Huxley când scria: „...este un filosof lipsit de curaj acela care se 
îndoieşte că ştiinţa va ajunge mai devreme sau mai târziu în posesia unei 
legi a evoluţiei formelor organice; a ordinii invariabile a acelui lanţ lung de 
cauze şi efecte ai cărui membrii sunt toate formele organice, vechi şi noi...". 5 

Sunt de părere că răspunsul la această întrebare trebuie să fie „nu", iar 
căutarea legii „ordinii invariabile" a evoluţiei nu poate fi scopul metodei 
ştiinţifice, indiferent dacă este vorba de biologie sau de sociologie. Motivele 
mele sunt foarte simple. Evoluţia vieţii pe pământ sau evoluţia societăţii 
umane sunt procese istorice unice. Putem prespune că un astfel de proces 
se desfăşoară după anumite legi cauzal: legi mecanice, chimice, ale 
eredităţii, segregaţiei, ale selecţiei naturale etc. Descrierea acestui proces 
însă nu este o lege, ci doar o propoziţie istorică singulară. Legile universale 
fac aserţiuni despre o ordine invariabilă, potrivit spuselor lui Huxley, deci 
despre toate procesele de un anumit tip. Este adevărat că nu există un 
motiv pentru care observarea unui singurcaz să nu ne incite să formulăm 
o lege universală, motiv datorită căruia să nu nimerim tocmai adevărul. 
Este clar însă, că orice lege formulată astfel sau pe oricealtă cale, trebuie 
testată de noi instanţe înainte de a putea fi luată în serios din punct de 
vedere ştiinţific. Dar nu putem năzui la testarea unei ipoteze universale şi 
la aflarea unei legi naturale acceptabile pentru ştiinţă, atâta vreme cât 
suntem limitaţi la observarea unui proces unic. Totodată, observarea unui 
proces unic nu ne poate ajuta să prevedem dezvoltarea sa ulterioară. Chiar 


5 Vezi T. H. Huxley, Lay Sermons, (1880), p. 214. Credinţa lui Huxley în existenţa unei 
legi a evoluţiei surprinde, având în vedere atitudinea sa critică faţă de ideea unei lege a 
progresului (inevitabil). Explicaţia atitudinii sale constă nu numai în faptul că făcea o distincţie 
netă între dezvoltare şi progres, ci şi în faptul că, după el, între cele două ar exista puţine 
elemente comune (pe bună dreptate). Analiza interesantă făcută de iulian Huxley procesului 
numit de el „progres evolutiv" (Evolution, 1942, p. 559 ff) mi se pare a adăuga puţin, chiar 
dacă aparent trebuie să realizeze legătura dintre evoluţie şi progres. Huxley admite că 
evoluţia este uneori „progresivă", dar de cele mai multe ori nu este. ( Pentru aceasta şi 
pentru definiţia dată de Huxley „progresului" vezi nota 85 jos). Pe de altă parte, faptul că 
orice dezvoltare „progresivă" poate fi considerată evolutivă, nu este mai mult decât un 
lucru de la sine înţeles. ( Faptul că lanţul tipurilor dominante este progresiv în sensul lui 
Huxley nu înseamnă probabil decât că,în mod obişnuit, folosim termenul „tipuri dominante" 
pentru tipurile cu cel mai mare succes, care sunt cele mai „progresive". 

după observarea cea mai atentă a unei larve care se dezvoltă nu vom fi 
capabili să prevedem transformarea ei în fluture. Aplicată la istoria societăţii 
umane - acest domeniu ne interesează în cazul de faţă ideea noastră a fost 
astfel formulată de H. A. L. Fischer: "Oamenii... au văzut în istorie un proiect, 
un ritm, o structură predeterminată... Eu văd doar fenomene care se 
succedă... doar un singur fapt major în raport cu care , pentru că este unic, 
nu pot exista generalizări ...". 6 

Cum s-ar putea răspunde acestei obiecţii? Cel care crede îr» existenţa 
unei legi a evoluţiei poate adopta două poziţii: poate (a) respinge teza noastră 
că procesul evolutiv este unic, sau (b) susţine că se poate observa în procesul 
dezvoltării, chiar dacă este unic, o orientare, o tendinţă sau o direcţie şi că 
putem formula o ipoteză care le exprimă, iar apoi să testăm această ipoteză 
prin experienţa ulterioară. Cele două poziţii, (a) şi (b) nu se exclud reciproc. 

Poziţia (a) se întemeiază pe o idee foarte veche, şi anume că ciclul vieţii 
- naştere, copilărie, maturitate, bătrânţe şi moarte - nu ar fi valabil doar 
pentru animale şi plante individuale, ci şi pentru societăţi, rase şi chiar pentru 
„întreaga lume". Această veche doctrină a fost folosită de Platon pentru 
interpretarea declinului şi dispariţiei cetăţilor greceşti şi a Imperiului Persan. 7 
Ea joacă un rol asemănător şi la Machiavelli, Vico, Spengler şi, mai recent, 
la Toynbee în impozantul său Study of History. Din punctul de vedere al 
acestei doctrine, istoria se repetă, iar legile ciclului vital al civilizaţiilor, de 
exemplu, pot fi studiate în acelaşi mod în care este studiat cicli; vita! al 
anumitor specii de animale. 8 O consecinţă a acestei doctrine, ca'e nu a fost 


6 Vezi H. A. L. Fischer, History of Europe, voi I, p VII (sublinierile îmi aparţin). Vezi 
şi F. A von Hayek, Op. cit., „Economica", voi. X, p. 58, care critică încercarea „de a găsi 
legi acolo unde prin natura lucrurilor ele nu pot fi găsite, în succesiunea fenomenelor 
unice şi singulare". 

7 Platon descrie ciclul Marelui An în Omul politic. Pornind de la supoziţia că trăim în 
perioada degenerării, el aplică această doctrină în Republica evoluţiei cetăţilor greceşti, 
iar în Legile , Imperiului Persan. 

0 Profesorul Toynbee insită asupora faptului că metoda sa constă în investigarea empirică 
a ciclului vital a 21 de exemplare ale speciilor biologice"civilizaţie". Dar în adoptarea 
acestei metode nu pare a fi fost influenţat deloc de dorinţa de a contrazice raţional 
argumentaţia lui Fischer (citată mai sus); cel puţin nu am găsit indicaţii în acest sens în 
comentariile sale la această teză, pe care se mulţumeşte să o respingă ca fiind expresia 
„credinţei vestice moderne în omnipotenţa hazardului" , vezi A Study of History, voi V, 
p.414. Nu sunt de părere că această caracterizare ar fi o apreciere justă a lui Fischer, care 
spune în continuarea pasajului citat: „Existenţa progresului este scrisă cu litere mari şi 
clare în paginile istoriei dar progresul nu este o lege a naturii. Dobândirile unei generaţii 
pot fi risipite de următoarea". 

în intenţia părinţilor ei este aceea că obiecţia noastră, întemeiată pe unicitatea 
procesului evolutiv sau istoric, îşi pierde forţa. Nu neg, (şi cu siguranţă nici 
Fischer nu a dorit să o facăîn pasajul citat) că istoria se poate repeta uneori în 
anumite privinţe, şi nici că paralela între anumite tipuri de evenimente istorice, 
de exemplu între ascensiunea tiraniei în Grecia Antică şi în timpurile moderne, 
nu ar fi semnificativă pentru cel care studiază sociologia puterii politice. 9 
Este însă evident că în toate aceste cazuri de repetiţii sunt implicate 
circumstanţe foarte diferite, care pot execita o influenţă considerabilă asupra 
dezvoltării ulterioare. De aceea nu există motiv care să ne determine să 
aşteptăm ca un anumit proces care a apărut ca repetare a unei dezvoltări 
istorice să decurgă în continuare paralel cu prototipul său. Bineînţeles, dacă 
cineva crede în legea ciclurilor vitale care se repetă, o credinţă ivită din 
speculaţii asupra analogiilor sau preluată direct de la Platon, va descoperi cu 
siguranţă aproape în tot locul confirmări pentru această credinţă. Acesta este 
doar unul dintre multiplele cazuri în care o teorie metafizică este confirmată 
aparent de fapte, fapte despre care, observate mai atent, se va vedea că sunt 
selectate tocmai în lumina acelor teorii pe care trebuie să le verifice. 10 


9 în biologie situaţia este asemănătoare în măsura în care o multiplicitate de evoluţii 
(de diferite genuri, de exemplu) pot fi luate ca fundament pentru generalizări. Dar această 
comparaţie a evoluţiilor a condus doar la descrierea tipurilor de evoluţie. Situaţia este 
similară cu cea din istoria socială. Se poate constata că anumite tipuri de evenimente se 
repetă într-un loc sau altul, dar dintr-o astfel de comparaţie nu va rezulta nici o lege care 
să descrie cursul evoluţiei (de exemplu, o lege a ciclurilor de evoluţie) şi nici vreo lege care 
să descrie cursul evoluţiei în general. Vezi nota 26 jos. 

10 Despre aproape orice teorie se poate spune că ea concordă cu multe fapte. Acosta 
este unul din motivele pentru care despre o teorie se poate spune că este coroborată doar 
dacă nu se găsesc fapte care o infirmă, mai degrabă decât dacă există fapte care să o 
confirme (vezi secţiunea 29 jos şi Logic of Scientific Discovery, în special capitolul X ). Un 
exemplu pentru procedeul criticat aici este, cred, aşa-numita cercetare empirică a ciclului 
vital al „speciilor = civilizaţie" a lui Toynbee . El pare să trecă cu vederea faptul că a 
clasificat ca fiind civilizaţii doar acele entităţi conforme cu credinţa sa a priori în cicluri 
vitale. Profesorul Toynbee opune, de exemplu, (ibidem, voi. I, pp.147 până la 149), 
„civilizaţiile" sale „societăţilor primitive", pentru a-şi demonstra propria doctrină, conform 
căreia acestea două nu pot aparţine aceleiaşi „specii", putând aparţine însă, probabil, 
aceluiaşi „gen". Dar singurul fundament al acestei clasificări este o intuiţie a naturii 
civilizaţiilor. Aceasta se observă din argumentul său potrivit căruia cele două sunt atât de 
diferite cum sunt elefanţii de iepuri, un argument intuitiv, a cărui slăbiciune devine clară 
dacă ne gândim la un câine Saint Bernard şi un pechinez. Dar întrebarea (dacă aparţin sau 
nu aceleiaşi specii) este inadmisibilă, pentru că se bazează pe metoda şiinţifică de tratare 
a grupurilor, ca fiind corpuri fizice sau biologice. Deşi această metodă a fost adesea criticată 
(vezi, de exemplu, F. A. von Hayek, Economica, voi. X, pp.41 ff), această critică nu a primit 
niciodată o replică adecvată. 

Să revenim la poziţia (b), la opinia că putem discerne şi extrapola 
orientarea sau direcţia unei mişcări evolutive. Trebuie menţionat în primul 
rând că această opinie a influenţat şi a folosit la consolidarea unor ipoteze 
ciclice reprezentând poziţia (a). Profesorul Toynbee, de exemplu, 
fundamentează poziţia (a) prin următoarele teze caracteristice pentru (b): 
„civilizaţiile nu sunt stări statice ale societăţii, ci mişcări dinamice cu 
caracter evolutiv. Ele nu numai că nu pot sta pe loc, dar nici nu-şi pot 
schimba direcţia, fără a-şi distruge propria lege de mişcare". 11 Avem aici 
aproape toate elementele caracteristice poziţiei (b): ideea dinamicii sociale 
(în opoziţie cu statica socială), a mişcării evolutive a societăţilor (sub 
influenţa forfe/orsociale) şi ideea direcţiilor(a sensuluiş i vitezei), a acelor 
mişcări despre care se spune că nu pot fi reversibile fără a încălca legile 
de mişcare. Expresiile tipărite cursiv sunt preluate din fizică în sociologie, 
iar această adoptare a lor a condus la o serie de erori de o primitivitate 
uimitoare, dar fiind caracteristice totodată pentru abuzul scientistic de 
termeni din fizică şi astronomie. Bineînţeles, aceste erori au avut puţine 
efecte rele în afara istoricismului. în economie, de exemplu, pentru folosirea 
termenului „ dinamică " (în comparaţie expresia devenită modernă 
„macrodinamică") nu este nimic de obiectat, ceea ce vor trebui să admită 
chiar şi cei care nu agreează acest termen. Dar chiar şi această utilizare 
provine de la încercarea lui Comte de a aplica sociologiei distincţia din 
fizică, aceea dintre statică şi dinamică, şi este neîndoielnic faptul că această 
încercare are la bază o gravă eroare. Aceasta pentru că acel tip de societate 
numită de sociolog „ statică" este analog exact acelor sisteme fizice pe 
care fizicianul le numeşte „dinamice" (chiar dacă sunt staţionare). Un 
exemplu tipic este sistemul solar, prototipul umui sistem dinamic în sensul 
fizicianului, dar pentru că este repetitiv (sau „staţionar"), pentru că nu 
creşte şi nu se dezvoltă, pentru că nu cunoaşte modificări ale structurii în 
afara acelor schimbări care nu ţin de mecanica celestă şi care de aceea 
aici pot fi neglijate, corespunde fără îndoială acelor sisteme sociale pe 
care sociologul le-ar numi „statice". Acest fapt are o importanţă 
considerabilă’pentru afirmaţiile istoricismului, pentru că succesul 
predicţiilor pe termen lung ale astronomiei depind în totalitate de acest 
caracter repetitiv şi static, în sensul sociologului, al sistemului solar; de 
faptul că putem neglija aici orice simptome ale unei dezvoltări istorice. 


11 Toynbee, Op. cit, voi. I, p. 176. 

De aceea, cu siguranţă, este greşit a presupune că din aceste predicţii 
dinamice pe termen lung pentru un sistem staţionar ar rezulta 
posibilitatea unor prognoze istorice la scară largă pentru sisteme sociale 

nestationare. 

/ 

Aplicarea asupra societăţii a altor termeni din fizică enumeraţi mai 
devreme conduce la erori asemănătoare. Deseori o astfel de 
transpunere este inofensivă. Nu se produce nici un rău, de exemplu, 
dacă descriem schimbările din cadrul organizării sociale, a metodelor 
de producţie etc. ca mişcări. Dar nu trebuie să uităm că folosim doar 
o metaforă, şi mai degrabă una înşelătoare. Pentru că, dacă în fizică 
vorbim, de mişcarea unui corp, sau a unui sistem de corpuri, nu 
intenţionăm să subînţelegem că acel corp sau sistem în discuţie s-ar 
supune unei modificări interne sau structurale, ci doar că îşi schimbă 
poziţia în relaţie cu un sistem de coordonate (alese arbitrar). într-j^n 
mod total opus, sociologul înţelege prin „mişcare a societăţii" o 
schimbare structurală sau internă. în acord cu aceasta, el va presupune 
că o schimbare a societăţii trebuie explicată prin forţe, în timp ce 
fizicianul va presupune că doar modificările mişcării, nu mişcarea 
însăşi, vor trebui explicate în acest mod. 12 Expresii ca viteza unei 
mişcări sociale, sau urma , sau cursul , sau direcţie sunt de asemenea 
inofensive, atâta vreme cât sunt utilizate pentru a transmite o impresie 
intuitivă, când însă sunt folosite cu pretenţii ştiinţifice, ele pur şi simplu 
devin jargon scientist, sau mai exact: jargon holist. Bineînţeles, orce 
tip de schimbare a unui factor social măsurabil, de exemplu, creşterea 
demografică, poate fi reprezentată grafic ca şi traiectoria unui corp în 
mişcare. Dar este evident că o astfel de diagramă nu reprezintă ceea 
ce se înţelege prin dinamica unei societăţi - să considerăm faptul că o 
populaţie staţionară trece printr-o prefacere socială radicală. Putem, 
desigur, combina un număr oarecare de astfel de diagrame într-o unică 
reprezentare multidimensională. Dar nu se poate spune despre o astfel 
de diagramă compusă că reprezintă traiectoria mişcării societăţii, 
aceasta nu ne spune mai mult decât ne spun toate curbele singulare, 
nu reprezintă dinamica „întregii societăţi", ci doar schimbări ale unor 


12 Pe baza legii inerţiei - un exemplu de încercare tipic „scientistă" de a explica 
„forţele" politice cu ajutorul teoremelor pitagoreice se află la nota 9 (cap. III). 

aspecte selectate. Ideea însăşi a mişcării societăţii - ideea că societatea, 
asemeni unui corp fizic se poate mişca la fel ca un întreg pe o anumită 
traiectorie şi într-o anumită direcţie - nu este decât o confuzie holistă. 13 

Speranţa că la un moment dat vom descoperi „legile de mişcare ale 
societăţii", la fel cum Newton a descoperit legile de mişcare ale copurilor 
fizice, nu este decât rezultatul acestor erori. Dat fiind faptul că nu există 
vreo mişcare a societăţii similară sau analoagă în vreun sens cu mişcarea 
corpurilor fizice, astfel de legi nu există. 

Dar, se va obiecta, existenţa orientărilor şi tendinţelor de schimbare 
socială este de netăgăduit. Orice statistician poate calcula astfel de orientări. 
Oare aceste orientări nu sunt comparabile cu legea newtoniană a inerţiei? 
Răspunsul este următorul: orientările există sau mai exact supoziţia unor 
orientări este adesea un instrument folositor pentru statistică. Dar orientările 
nu sunt legi. ]A O propoziţie care asertează existenţa unei orientări este 
existenţială, nu universală. Pe de altă parte, o lege universală nu asertează 
existenţa, din contră: aşa cum s-a arătat la sfârşitul secţiunii 20, asertează 
imposibilitatea a ceva. O propoziţie care asertează existenţa unei orientări 
într-un anumit timp şi loc ar fi, deci, o propoziţie istorică singulară, nu o 
lege universală. Semnificaţia practică a acestei situaţii logice are o 
importanţă considerabilă: putem întemeia predicţiile ştiinţifice pe legi, dar 
nu putem (după cum ştie orice statistician prevăzător) să le fundăm pe 
simpla existenţă a orientărilor. O orientare, vom lua ca exemplu din nou 
creşterea populaţiei, care a dăinuit secole sau chiar milenii de-a rândul, se 
poate schimba într-o decadă, sau chiar mai repede. 


13 Confuzia născută din discuţia despre „mişcare", „forţă", „direcţie" etc. poate fi 
măsurată luând în considerare faptul că renumitul istoric american Henry Adams spera, cu 
toată seriozitatea, să poată determina cursul istoriei prin stabilirea a două puncte în cursul 
ei: un punct avea să fie localizat în secolul al XVIII-lea, al doilea în propia sa viaţă. Adams 
însuşi spune despre acest proiect: „Cu ajutorul acestor două puncte .... el spera să proiecteze 
liniile sale în mod nelimitat înainte şi înapoi", pentru că, susţinea el, „orice elev poate 
vedea că omul ca forţă trebuie evaluat urmărindu-i mişcarea dintr-un punct fix" (The edu- 
cation of Henry Adams, 1918, p. 434 f). Ca exemplu mai recent voi cita observaţia lui 
Waddington (Science and Ethics, p.17 f ) potrivit căreia un „sistem social" este „ceva a 
cărui existenţă implică în mod esenţial mişcarea pe o traiectorie evolutivă", şi că (p. 18 f) 
„natura contribuţiei ştiinţei la etică ... este relevarea naturii, caracterului şi direcţiei procesului 
evolutiv în lume ca întreg .... ". 

14 Vezi Logic of Scientific Discovery, secţiunea 1 5, unde este fundamentată considerarea 
propoziţiilor existenţiale ca fiind metafizice (în sensul de neştiinţifice). Vezi şi nota 28 jos. 

Este important de subliniat că legile şi orientările se deosebesc în mod 
radical . 15 Este aproape neîndoielnic faptul că obişnuita confuzie între 
orientări şi legi împreună cu observaţia intuitivă a orientărilor de dezvoltare 
(de exemplu, a progresului tehnic) au inspirat doctrinele centrale ale 
evoluţionismului şi istoricismului - doctrinele despre legile inexorabile ale 
dezvoltării biologice şi nu despre legile ireversibile ale dinamicii societăţii. 
Aceleaşi confuzii şi intuiţii au inspirat şi doctrina lui Comte despre legile 
succesiunii, o doctrină care mai este încă foarte influentă. 

Distincţia, renumită de la Comte şi Mill încoace, dintre legile 
coexistenţei , care ar corespunde staticii, şi legile succesiunii, care ar 
corespunde dinamicii, poate fi interpretată, bineînţeles, într-un mod 
rezonabil, ca distincţie între legile care nu implică conceptul timp, şi legi 
în a căror formulare intră timpul (de exemplu, legile care vorbesc despre 
viteze). 16 Dar nu am prezentat încă toate ideile lui Comte şi ale succesorilor 
săi. Când vorbeşte despre legile succesiunii, Comte se referă la legi care 
determină succesiunea seriilor „dinamice" de fenomene în ordinea în care 
le observăm noi. Este important că legile „dinamice" ale succesiunii, aşa 
cum le înţelegea Comte, nu există. Cu siguranţă, ele nu există în cadrul 
dinamicii (mă refer la adevărata dinamică). Cele mai apropiate acestora, 
în domeniul ştiinţelor naturii, sunt periodicităţile naturale - anotimpurile, 
fazele lunii, recurenţa eclipselor sau poate balansarea pendulului - la 
acestea probabil s-a gândit Comte. Dar aceste periodicităţi, care în fizică 
sunt descrise ca dinamice (dar staţionare), ar fi în terminologia lui Comte 
„statice", nu „dinamice"; în orice caz cu greu ar putea fi numite legi (pentru 
că depind de condiţiile speciale existente în sistemul solar; vezi secţiunea 
următoare). Le voi numi „cvasilegi ale succesiunii". 

Decisiv este următorul fapt: deşi putem presupune că orice succesiune 
actuală de fenomene decurge conform legilor naturii, este important să 
avem în vedere că practic nici o succesiune, să spunem de trei sau mai 


15 O lege poate aserta că în anumite circumstanţe (condiţii iniţiale) pot fi descoperite 
anumite orientări , mai mult chiar, după ce o orientare a fost astfel explicată este posibilă 
formularea unei legi corespunzătoare acestei orientări.Vezi şi nota 29 jos. 

16 Este demn de menţionat că teoria echilibrului din economie este cu siguranţă dinamică 
(în sensul rezonabil al termenului, nu în cel comtean), chiar dacă timpul nu apare în ecuaţie. 
Această teorie nu spune că echilibrul a fost realizat undeva , ci doar că orice perturbare (iar 
perturbările apar mereu) este urmată de o ajustare - printr-o mişcare îndreptată spre echilibru. 
In fizică, statica este teoria stărilor de echilibru, un sistem static nu se mişcă. 

multe evenimente, conectate cauzal , nu decurge conform unei singure 
legi a naturii. Dacă vântul scutură un copac şi mărul lui Newton cade pe 
pământ, nimeni nu va nega că aceste evenimente pot fi descrise în termenii 
legilor cauzale. Dar nu există o singură lege, cum este cea a gravitaţiei, 
nici măcar un singur set anume de legi pentru descrierea succesiunii actuale 
sau concrete de evenimente legate cauzal; în afară de gravitaţie, ar trebui 
să luăm în considerare legile care explică presiunea vântului, mişcările de 
scuturare ale ramurii, tensiunea din codiţa mărului, strivirea mărului în 
urma impactului, procesele chimice care rezultă din strivirea mărului etc. 
Ideea că orice secvenţă concretă sau succesiune de evenimente (în afara 
acelor cazuri ca mişcarea unui pendul sau a sistemului solar) ar putea fi 
descrise sau explicate printr-o singură lege sau printr-un singur set de legi, 
este falsă. Nu există nici legi ale succesiunii, nici ale evoluţiei. 

Totuşi Comte şi Mill au considerat propriile lor legi istorice ale 
succesiunii ca legi care determină o secvenţă de evenimente istorice în 
ordinea apariţiei lor efective, lucru evident din faptul că Mill vorbeşte 
despre o metodă care „constă în încercarea de a descoperi legea evoluţiei 
prin studiul şi analiza faptelor generale ale istoriei; lege care, odată stabilită, 
trebuie să ne permită prezicerea evenimentelor viitoare în acelaşi mod în 
care în algebră după ce ne-au fost daţi câţiva membrii ai unei serii infinite 
putem descoperi principiul regularităţii formării lor şi anticipăm restul seriei 
până la orice număr al seriei dorim". 17 Mill însuşi are o poziţie critică faţă 
de această metodă; dar critica sa (vezi începutul secţiunii 28) admite pe 
deplin posibilitatea de a găsi legi ale succesiunii analoge acelora ale unui 
şir matematic, deşi pune la îndoială faptul că „ordinea succesiunii. . . pe 
care o prezintă istoria" poate ilustra „o uniformitate fixă", suficientă pentru 
a fi comparată cu un şir matematic. 18 

Am văzut deci că nu există legi care să determine succesiunea unor 
astfel de serii „dinamice" de evenimente. 19 Pe de altă parte, pot exista 


17 Mill, Logic , cartea IV, cap X, secţiunea 3. Pentru teoria lui Mill despre "efectele 
progresive" în general vezi şi cartea III, capitolul XV, secţiunea 2 f. 

18 Se pare că Mill trece cu vederea faptul că doar cele mai simple şiruri aritmetice şi 
geometrice sunt de aşa natură încât" câţiva membrii "sunt suficienţi pentru detectarea 
"principiului" lor. Pot fi construite cu uşurinţă şiruri matematice în care mii de termeni nu 
ar fi suficienţi pentru a descoperi legea lor de construcţie - chiar dacă se ştie că o astfel de 
lege există. 

19 Pentru abordările care se aproprie cel mai mult de astfel de legi vezi secţiunea 28, în 
special nota 29. 


84 


CRITICA DOCTRINELOR PRONATURALISTE 


orientări de dezvoltare cu un astfel de caracter "dinamic", de exemplu, 
creşterea populaţiei. De aceea, se poate presupune că Mill s-a gândit la 
astfel de orientări atunci când vorbea despre „legile succesiunii". Această 
bănuială este confirmată de Mill însuşi atunci când descrie propria sa lege 
istorică a progresului ca fiind o tendinţă. Atunci când discută despre această 
"lege", îşi exprimă „convingerea ... că tendinţa generală este şi va fi, 
făcând abstracţie de excepţii ocazionale şi temporare, o tendinţă de 
îmbunătăţire - tendinţa spre o stare mai fericită şi mai bună . Aceasta . . . 
este ... o teoremă a ştiinţei" (şi anume a ştiinţei sociale). Faptul că Mill 
pune serios în discuţie întrebarea dacă "fenomenele societăţii umane " se 
rotesc "de-a lungul unei orbite" sau dacă se mişcă progresiv" de-a lungul 
unei traiectorii" 20 concordă cu confuzia sa fundamentală între legi şi 
orientări de dezvoltare şi cu ideea holistă că societatea se poate 
"mişca"asemeni unui întreg, ca o planetă, spre exemplu. 

Pentru a evita neînţelegerile, doresc să afirm explicit că Mill şi Comte 
au avut contribuţii importante în filosofie şi metodologia ştiinţei, mă refer 
în mod special la rolul important atribuit de Comte legilor şi predicţiilor 
ştiinţifice, cât si la critica făcută de el teoriei esentialiste a cauzalităţii, mă 
refer de asemenea, la doctrina ambilor despre unitatea metodei ştiinţifice, 
însă doctrina lor despre legile istorice de succesiune este, după parerea 
mea, doar puţin mai bună decât o colecţie de metafore greşit utilizate. 21 


20 Ibidem. Mill distinge două sensuri ale cuvântului "progres": într-un sens mai larg este 
opus mişcării ciclice, dar nu implică o îmbunătăţire. (Mill discută "Schimbarea progresivă" 
în acest sens mai detaliat în op. cit., cartea III, capitolul XV). în sens mai restrâns termenul 
implică o îmbunătăţire. Mill susţine că persistenţa progresului în sens larg este o chestiune 
de metodă (nu înţeleg această teză), iar în sens restrâns, o teoremă a sociologiei. 

21 în multe scrieri istoriciste şi evoluţioniste de multe ori este greu de distins unde 
metaforele încetează şi unde începe teoria serioasă (Vezi, de exemplu, notele 10 şi 13). 
Trebuie sa avem in vedere chiar posibilitatea ca unii istoricişti să nege faptul că ar exista o 
distincţie între metaforă şi teorie. Să luăm în considerare, de exemplu, următoarea afirmaţie 
a psihanalistei Dr. Karin Stephen : "Recunosc că explicaţia modernă pe,care am încercat să 
o formulez poate să nu fie mai mult decât o metaforă. Nu cred ca trebuie să ne jenăm . . . 
pentru ca ipotezele ştiinţifice se bazează de fapt pe metafore. Ce altceva este teoria 
ondulatorie a luminii . .. ? (cp.Waddington , Science and Ethics, p.80 şi de asemenea p. 76 
despre gravitate). Dacă metoda ştiinţei ar mai fi incă aceea a esenţialismului, deci, metoda 
care pune întrebarea "Ce este"(compară cu secţiunea 10 sus) şi dacă teoria ondulatorie a 
luminii ar consta în propoziţia esenţialistă că lumina este o mişcare ondulatorie, remarca 
ar fi intemeiată. în realitate însă, una dintre distincţiile esenţiale dintre psihanaliză şi teoria 
ondulatorie a luminii constă tocmai în faptul ca psihanaliza mai este încă în mare măsură 
esenţialistă şi metaforică, teoria ondulatorie a luminii, dimpotrivă. 

28. Metoda reducţiei. Explicaţia 

cauzală. Predicţie şi profeţie. Dintr-o anumită 

perspectivă, importantă, critica mea la adresa doctrinei despre legile istorice 

ale succesiunii este încă neconcludentă. Am încercat să arăt că "direcţiile" 

/ 

sau "tendinţele" pe care istoriciştii le disting în succesiunea de evenimente 
numită istorie nu sunt legi, ci cel mult orientări. Am arătat de ce o orientare, 
în opoziţie cu legile, nu trebuie folosită în general ca bază pentru predicţiile 
ştiinţifice. 

Dar la această critică Mill şi Comte, singurii dintre istoricişti, ar mai fi 
putut da o replică. Mill, probabil, ar fi recunoscut într-o anumită măsură o 
confuzie între legi şi orientări. Dar, pe de altă parte, ar fi putut să ne 
reamintească propria-i critică adresată acelora care au confundat o 
"uniformitate a succesiunii istorice" cu o adevărată lege a naturii, că a 
prevenit explicit asupra faptului că o astfel de uniformitate poate fi doar o 
lege empirică" 22 (termenul este oarecum amăgitor) şi că n-ar trebui 
considerată certă înainte de a fi fost redusă „pe baza concordanţei deducţiei 
a priori cu evidenţa istorică" la statutul unei adevărate legi a naturii. El ar 
fi putut să ne reamintească şi faptul că a formulat "regula imperativă de a 
nu introduce niciodată nici o generalizare din istorie în sociologie, dacă 
nu se pot da suficiente motive în acest sens" 23 - şi anume deducând-o din 
adevăratele legi ale naturii, care pot fi demonstrate independent. ( Legile 
la care se referea erau cele ale "naturii umane", deci, ale psihologiei). Mill 
a numit acest procedeu de reducere a generalizărilor istorice, sau de alt 
tip, la legi de mai mare generalitate: "metoda invers deductivă", reco- 
mândând-o ca singura metodă istorică şi sociologică corectă. 

Admit că există o oarecare forţă în această replică. Dacă am reuşi să 
reducem o orientare la un set de legi, atunci am fi îndreptăţiţi să folosim 


22 Acest citat şi următorul sunt din Mill, Logic, cartea VI, cap X, secţiunea 3. Consider 
expresia "lege empirica" (folosit de Mill pentru a denumi o lege cu nivel scăzut de 
generalitate) ca nepotrivită pentru că toate legile ştiinţifice sunt empirice; toate sunt acceptate 
sau respinse pe baza evidenţei empirice. (Pentru" legile empirice" ale lui Mill, vezi şi Op. 
cit., cartea III, cap.VI şi cartea VI, cap. V, sect.l). Distincţia lui Mill a fost acceptată de C. 
Menger, care opune "legile exacte" "legilor empirice"; vezi The Collected Works, voi. II, 
pp38 ff şi 259 ff. 

23 Vezi Mill, Op. cit. , cartea VI, cap. X,secţiunea 4, şi de asemenea Comte, Cours de 
philosophie positive, IV, p. 335. 

această orientare, asemeni unei legi, ca bază pentru predicţii. O astfel de 
reducţie sau deducţie inversă ar contribui în mare măsură la depăşirea 
prăpastiei dintre legi şi orientări. Forţa acestei replici îi este dată şi de faptul 
că metoda " deducţiei inverse " a lui Mill este o descriere corectă (chiar dacă 
fragmentară) a unei proceduri utilizate nu numai în ştiinţele sociale, ci în 
toate ştiinţele şi anume într-o măsură mult mai mare decât o estima Mill. 

în ciuda acestor fapte pe care le admit, cred totuşi că rămâne corectă 
critica mea, şi că confundarea istoricistă a legilor cu orientările este 
nejustificată. Dar pentru a demonstra acest lucru este necesară o analiză 

atentă a metodei reducţiei sau deducţiei inverse. 

/ / 

Se poate spune că ştiinţa se confruntă în fiecare moment al dezvoltării 
ei cu probleme. Ea nu poate pleca de la observaţii sau de la "colectarea 
de date", cum cred unii metodologi. înainte de a putea aduna date, interesul 
nostru pentru date de un anumit tip trebuie să fie trezit; problema se iveşte 
întotdeauna prima. Problema, la rândul său, poate fi provocată de cerinţe 
practice, de convingeri ştiinţifice sau preştiinţifice, care dintr-un motiv sau 
altul par a necesita o revizuire. 

O problemă ştiinţifică se naşte de regulă din necesitatea unei explicaţii. 
Urmându-I pe Mill, vom distinge între două cazuri fundamental: explicaţia 
unui eveniment individual sau singular specific şi explicaţia unei regularităţi 
oarecare, sau legi. Mill formulează astfel: "Un fapt individual este socotit 
a fi explicat, dacă este arătată cauza sa, deci menţionând legea sau legile 
pentru care apariţia sa este o instanţă. Astfel, un incendiu a fost explicat în 
momentul în care s-a demonstrat că s-a ivit în urma căderii unei scântei pe 
o grămadă de combustibil; şi într-un mod similar se va spune despre o 
lege ... că a fost explicată când se apelează la altă lege sau la alte legi 
pentru care legea în cauză este doar un caz, şi din care ar putea fi dedusă". 24 
Explicaţia legii este un caz al "deducţiei inverse" şi, de aceea, este importantă 
în acest context.Interpretarea dată de Mill explicaţiei, sau, mai exact, 
explicaţiei cauzale, este acceptabilă în esenţă. 

Dar, pentru anumite scopuri, nu este suficient de precisă, şi această 
lipsă de precizie joacă un rol important în problema care ne preocupă 
aici. De aceea, voi reformula problema şi voi evidenţia diferenţele între 
perspectiva lui Mill şi a mea. Sunt de părere că a da o explicaţie cauzală 


24 Mi II, Op. cit., cartea III, cap. XII, secţiunea 1. Pentru derivare sau "deducţia inversă" 
a ceea ce el numeşte "legi empirice", vezi de asemenea şi cap. XVI, secţiunea 2. 

unui anumit eveniment specific înseamnă a deduce o proproziţie care 
descrie acest eveniment din două tipuri de premise: din legi universale şi 
din propoziţii singulare sau specifice pe care le putem numi condiţii iniţiale 
specifice . Putem spune, de exemplu, că am dat o explicaţie cauzală pentru 
ruperea unei aţe, dacă descoperim că această aţă poate ţine doar o greutate 
de un kilogram şi au fost agăţate de ea două kilograme. Dacă analizăm 
această explicaţie cauzală, vom descoperi că sunt implicaţi doi constituenţi 
diferiţi:(1) ipoteze care au caracterul legilor universale ale naturii, în acest 
caz : "Pentru orice aţă cu o structură dată s (determinată de material, 
diametru etc.) există o greutate caracteristică w, astfel încât aţa se va rupe 
dacă este agăţată de ea o greutate care depăşeşte w "şi "Pentru orice aţă 
cu structura si, greutatea caracteristică w cântăreşte un kilogram" (2) 
propoziţii singulare - condiţii iniţiale - care se referă la evenimentul par¬ 
ticular în discuţie. în cazul nostru avem probabil două propoziţii: "Aceasta 
este o aţă cu structura si" şi "Greutatea agăţată de ea a fost de două 
kilograme". Astfel, avem două părţi diferite, două tipuri diferite de propoziţii 
care produc împreună o explicaţie cauzală completă: (1) Propoziţii 
universale cu caracter de legi ale naturii, şi (2) propoziţii singulare 
referitoare la cazul special avut în discuţie, numite "condiţii iniţiale". Din 
legile universale (1) putem deduce cu ajutorul condiţiilor iniţiale (2) 
următoarea propoziţie singulară (3) "Această aţă se va rupe". Vom putea 
numi această concluzie (3) şi prognoză specifică. Condiţiile iniţiale ( mai 
exact, situaţia descrisă de ele) sunt numite de obicei cauza evenimentului în 
discuţie, iar prognoza (sau mai degrabă evenimentul descris de prognoză): 
efect. Noi spunem, de exemplu, că agăţarea unei greutăţi de două kilograme 
de o aţă, care rezistă doar la un kilogram a fost cauza, iar ruperea, efectul. 25 


25 Acest paragraf care conţine analiza unei explicaţii cauzale a unui eveniment spe¬ 
cific este preluată aproape cuvânt cu cuvânt din Logic of Scientific Revolution , secţiunea 
12. în prezent sunt înclinat să propun o definiţie a "cauzei" care se bazează pe semantica 
lui Tarski (pe care nu o cunoşteam la vremea când am scris Logica cercetării ) . Această 
definiţie ar arăta aproximativ astfel: Evenimentul (singular) A este numit cauză a 
evenimentului (singular) B dacă şi numai dacă dintr-o mulţime de propoziţii universale 
adevărate (legi ale naturii) rezultă o implicaţie materială, al cărei antecedent este desemnat 
de A şi al cărei consecvent este desemnat de B. în mod similar putem defini conceptul de 
"cauză acceptată ştiinţific". Pentru conceptul semantic de desemnare vezi Carnap, 
Intoduction to Semantics, (1942). Se pare că definiţia de mai sus poate fi perfecţionată 
folosind ceea ce Carnap numeşte "concepte absolute". Pentru câteva observaţii istorice 
privitoare la problema cauzei vezi nota 7, cap.l 5, voi.II dinSoc/efafea deschisă şi duşmanii 
ei . 

O astfel de explicaţie cauzală va fi, desigur, acceptabilă ştiinţific doar dacă 
legile universale sunt bine testate şi coroborate şi dacă avem de asemenea 
unele evidenţe independente în favoarea acestui caz, adică a condiţiilor iniţiale. 

înainte de a trece la explicaţia cauzală a regularităţilor sau legilor trebuie 
să subliniem că din analiza noastră referitoare la explicaţia evenimentelor 
singulare rezultă mai multe aspecte. în primul rând, nu putem vorbi despre 
cauză şi efect pur şi simplu, ci trebuie să spunem că un eveniment este 
cauza sau efectul altui eveniment în funcţie de o lege universală. Aceste 
legi universale le considerăm ca fiind subînţelese şi nu le folosim în mod 
conştient. în al doilea rând, folosirea unei teorii pentru predicţia unui 
eveniment specific este doar un alt aspect al folosirii ei pentru explicarea 
unui astfel de eveniment. Şi pentru că testăm o teorie comparând 
evenimentele prezise cu cele observate, analiza noastră va arăta şi cum 
teoriile pot fi testate. Faptul că folosim o teorie în scopul explicaţiei, 
predicţiei sau al testării depinde de interesul nostru, de ce propoziţii 
considerăm ca fiind date sau neproblematice şi ce propoziţii considerăm că 
necesită o critică mai amănunţită şi verificare (vezi secţiunea 29). 

Explicaţia cauzală a unei regularităţi, descrisă de o lege universală, se 
deosebeşte într-o oarecare măsură de aceea a unui eveniment singular. La 
prima vedere s-ar putea crede că sunt analoge şi că legea în discuţie trebuie 
dedusă din (1) legi mai generale şi (2) din anumite condiţii speciale care 
corespund condiţiilor iniţiale, dar care nu sunt singulare şi care se referă la 
un anumit tip de situaţie. Acesta nu este însă cazul de faţă pentru că, condiţiile 
speciale (2) trebuie să fie cuprinse explicit în formularea legii pe care dorim 
să o explicăm; altfel această lege ar contrazice pur şi simplu pe (1). (De 
exemplu, dacă am dori să explicăm cu ajutorul teoriei newtoniene legea că 
toate corpurile se mişcă pe orbite eliptice, va trebui să introducem, în primul 
rând, explicit în formularea acestei legi, condiţiile în care îi putem aserta 
validitatea, eventual în următoarea formă : Dacă mai multe planete, suficient 
de depărtate în spaţiu, încât atracţia lor reciprocă să fie foarte mică, se mişcă 
în jurul unui soare mult mai greu, atunci fiecare se va mişca aproximativ pe 
câte o orbită eliptică cu soarele pe unul dintre focare. Cu alte cuvinte, 
formularea legii universale pe care vrem să o explicăm, trebuie să conţină 
toate condiţiile validităţii sale, pentru că altfel nu o putem aserta în mod 
universal (sau, cum spune Mill: necondiţionat). în acord cu aceasta, explicaţia 
cauzală a unei regularităţi constă în deducţia unei legi (care conţine condiţiile 
în care regularitatea asertată este valabilă) dintr-un sistem de legi mai generale, 
care au fost testate şi confirmate independent. 

Comparând acum propria analiză a explicaţiei cauzale cu cea a lui Mill, 
vom observa că nu există o deosebire majoră în ceea ce priveşte reducţia 
legilor la legi mai generale, deci, în explicaţia cauzală a regularităţilor. însă 
atunci când Mill discută explicaţia cauzală a evenimentelor singulare nu 
face o distincţie netă între (1) legi universale şi (2) condiţii iniţiale specifice. 
Acest lucru se datorează în mare măsură lipsei de claritate în folosirea de 
către el a termenului "cauză", prin care uneori înţelege evenimente singulare, 
iar alteori legi universale. Vom arăta, în continuare, în ce mod această situaţie 
afectează explicaţia sau reducţia " orientărilor ". 

Posibilitatea logică a unei reducţii sau explicaţii a orientărilor este în 
afara oricărei îndoieli. Să presupunem, de exemplu, că am observa că 
toate planetele se apropie progresiv de soare. în acest caz sistemul solar ar 
fi un sistem dinamic în sensul lui Comte; ar avea o dezvoltare sau o istorie 
cu o orientare precisă. Această orientare poate fi cu uşurinţă explicată în 
fizica newtoniană prin supoziţia pentru care putem găsi probe independente 
- că spaţiul interplanetar este umplut cu o oarecare materie rezistentă, cu 
un anume gaz, de exemplu. Această supoziţie ar fi o nouă condiţie iniţială 
specifică, pe care trebuie să o adăugăm condiţiilor iniţiale obişnuite, care 
stabilesc poziţiile şi momentele cinetice ale planetelor la un moment dat. 
Atâta vreme cât noile condiţii iniţiale persistă, ar trebui să avem de-a face 
cu o schimbare sistematică sau o orientare. Dacă presupunem, în 
continuare, că schimbarea este mare, atunci trebuie să aibă o influenţă 
sistematică foarte pronunţată asupra biologiei şi istoriei diferitelor specii 
de pe pământ, inclisiv asupra istoriei speciei umane. Aceasta arată cum 
am putea explica în principiu anumite orientări evolutive şi istorice, chiar 
"orientări generale", deci, orientări care persistă dincolo de dezvoltarea 
luată în considerare. Este evident că aceste orientări ar fi analoge semilegilor 
succesiunii (periodicitatea anotimpurilor etc.), menţionate în succesiunea 
precedentă, cu deosebirea că ar fi "dinamice". De aceea, ele ar corespunde, 
chiar mai exact decât semilegile "statice", idei vagi a lui Comte şi Mill despre 
legile de succesiune evolutive sau istorice. Dacă acum avem temeiuri să 
presupunem persistenţa condiţiilor iniţiale relevante, atunci, evident, vom* 
presupune că aceste orientări sau" semilegi dinamice" vor persista, astfel 
încât pot fi utilizate asemeni legilor,drept bază pentru predicţii. 

Este neîndoielnic faptul că astfel de orientări explicate (cum le putem 
numi), sau orientările pe cale de a fi explicate joacă un rol important în teoria 
evolutivă modernă. Lăsând la o parte un număr de astfel de orientări, 
aparţinând evoluţiei anumitor forme biologice, cum ar fi scoicile şi rinocerii, 

devine tot mai evident că o orientare generală spre un număr şi o varietate 
crescândă de forme biologice, care se desfăşoară într-un domeniu extins de 
condiţii ale mediului ambiant, devine explicabilă în termenii legilor biologice 
(legilor biologice li se alătură condiţiile iniţiale, care fac anumite supoziţii 
referitoare la mediul terestru al organismelor, şi care, împreună cu legile, implică, 
de exemplu, acţiunea acelui important mecanism numit "selecţie naturală"). 26 

Toate acestea ne pot apărea ca fiind împotriva propriilor argumente şi 
în favoarea lui Mill şi a istoricismului. Totuşi, aici nu este cazul. Orientări 
explicate există într-adevăr, dar durata lor depinde de durata anumitor 
condiţii iniţiale specifice (care la rândul lor pot fi orientări). 


26 Pentru o abordare a orientărilor evolutive vezi J. Huxley Evolution, (1942), cap. IX. 
în ceea ce priveşte teoria lui Huxley privitoare la progresul evolutiv (Ibidem, cap. X) sunt 
de părere că ceea ce se poate afirma în mod rezonabil este că orientarea generală spre o 
varietate crescândă de forme etc. permite aserţiunea că "progresul"(definiţia dată de Huxley 
va fi discutată mai jos) uneori apare, alteori nu; că evoluţia unor forme uneori este progresivă, 
fără ca a celor mai multe să fie astfel; şi că nu există un temei general conform cu care să 
ne aşteptăm ca în viitor să apară forme mai evoluate (compară cu afirmaţia lui Huxley, de 
exemplu ibidem, p.571; că progresul este cu desăvârşire improbabil dacă toată rasa umană, 
va fi nimicită. Deşi argumentele lui Huxley nu m-au convins, totuşi ele conţin o implicaţie 
pe care sunt înclinat să o accept, şi anume că progresul biologic este accidental). în privinţa 
defini ţieidate de Huxley progresului evolutiv, ca fiind randament biologic universal crescând, 
deci control crescând şi independenţă de mediu, am impresia că a reuşit într-adevăr să 
exprime în mod adecvat intenţiile multora care au utilizat acest termen. Chiar mai mult, 
termenii folosiţi în definiţie nu sunt, recunosc, antropocentrici, ei nu se bazează, potrivit 
istoricismului, pe uniformitatea generală a naturii, pe observarea - sau, mai exact, 
presupoziţia - faptului că în circumstanţe similare se vor produce evenimente similare. 
Acest principiu, considerat a fi invariabil în spaţiu şi timp, reprezintă fundamentul 
metodologic al fizicii. Istoricismul subliniază că acest principiu este cu necesitate inutilizabil 
în sociologie. Circumstanţele similare apar doar în cadrul unei singure perioade istorice. 
Ele nu persistă de la o perioadă istoricismului, o metodă care ignoră aceste limitări şi 
încearcă generalizarea regularităţilor sociale va presupune implicit că regularităţile re¬ 
spective sunt perene, astfel o perspectivă naivă metodologic - concepţia că metoda 
generalizării din fizică poate fi preluată de ştiinţele sociale - va produce o teorie sociologică 
falsă care poate duce la confuzii periculoase. Această teorie respinge ideea dezvoltării 
societăţii sau a transformării ei semnificative,neagă faptul că dezvoltările, dacă există, ar 
putea afecta regularităţile fundamentale ale vieţii sociale. Istonciştii evidenţiază în replică 
o evaluare. Şi totuşi, a numi o creştere în rândament sau a dominaţiei "progres", mi se pare 
a exprima o evaluare, şi o anume credinţa că eficienţa sau controlul sunt salutare, şi că 
extinderea vieţii şi supunerea materiei nevii este dezirabilă. Cu siguranţă însă, este posibilă 
adoptarea unor valori foarte diferite. De aceea, nu cred că afirmaţia lui Huxley, conform 
căreia el ar fi dat o "definiţie obiectivă"a progresului evolutiv, liberă de antropomorfism şi 
de judecăţi de valoare este temeinică (Ibidem, p. 559 şi de asemenea p. 565; argumentarea 
împotriva viziunii lui J.B. S.Haldame că ideea de progres ar fi antropocentrică). 

Mill şi ceilalţi istoricişti trec cu vederea dependenţa orientărilor de 
condiţiile iniţiale. E operează cu orientările ca şi când ar fi necondiţionate, 
asemeni legilor. Confuzia între orientări şi legi 27 îi determină să creadă că 
există orientări necondiţionate (şi de aceea generale) sau , s-ar mai putea 
spune, "orientări absolute", 28 de exemplu, într-o orientare istorică generală 
spre progres -"o tendinţă îndreptată spre un stadiu mai bun şi mai fericit". Şi 
dacă pleacă mai ales de la o "reducţie" a tendinţelor lor la legi, ei cred că 
aceste tendinţe pot fi derivate nemijlocit doar din legi universale, deexemplu 
din legile psihologiei (sau ale materialismului dialectic etc.). 

Se poate spune că aceasta este eroarea fundamentală a istoricismului. 
"Legile sale de dezvoltare"se dovedesc a fi orientări absolute, orientări care, 
asemeni legilor, nu depind de condiţii iniţiale şi care ne poartă irezistibil 
într-o anumită direcţie a viitorului. Ele constituie baza profeţiilor 
necondiţionate, opuse prec/Zc/ZZ/or ştiinţifice condiţionate. 

Ce ar fi de spus despre aceia care observă că orientările depind de condiţii 
şi care încearcă să descopere aceste condiţii şi să le formuleze explicit? 
Răspunsul meu este că aici nu polemizez cu ei. Din contră, nu poate fi pus la 
îndoială faptul că există orientări de dezvoltare. De aceea, avem dificila 
sarcină de a le explica pe cât putem de bine, deci stabilim pe cât se poate de 
exact condiţiile în care acţionează. (Vezi secţiunea 32). 29 

Esenţial este că aceste condiţii pot fi omise foarte uşor. Există, de 
exemplu, tendinţa de "acumulare a mijloacelor de producţie"(potrivit lui 
Marx). Dar este greu de crezut că această credinţă va persista în cazul 


27 Faptul că la Mill această confuzie poartă vina principală pentru credinţa sa în existenţa 
"orientărilor absolute" devine evident din analiza cap. XVI, cartea III a Logicii sale. 

28 Există temeiuri logice pentru desemnarea credinţei într-o orientare absolută ca 
neştiinţifică sau metafizică (compară cu nota 14 sus). O astfel de orientare poate fi exprimată 
printr-o propoziţie existenţială nespecifică sau generalizată ( "Există orientarea aceea şi 
aceea"), care nu poate fi testată, pentru că nici o observaţie a unei deviaţii de la orientare 
nu poate infirma această propoziţie, pentru că întotdeauna putem spera că "pe o durată 
mai lungă de timp" deviaţii în direcţia opusă vor restabili echilibrul. 

29 Dacă reuşim să determinăm condiţiile singulare complete sau suficiente c , ale unei 
orientări singulare t , atunci putem formula următoarea lege universală: "De fiecare dată 
când vor exista condiţii de tipul c , va exista o orientare de tipul t". Ideea unei astfel de legi 
este ireproşabilă din punct de vedere logic, se deosebeşte însă foarte mult de ideea lui 
Comte şi Mii' referitoare la o lege a succesiunii care, asemeni unei orientări absolute, sau 
unei legi a succesiunii matematice, caracterizează mersul general al evenimentelor. în 
afară de aceasta se pune întrebarea: Cum putem stabili că sunt suficiente condiţiile noastre? 
sau: Cum putem testa o lege care are forma indicată mai sus? (Nu trebuie uitat că discutăm 
aici poziţia (b) din secţiunea 27, care implică ideea că orientarea poate fi testată). Pentru a 

unei populaţii în scădere, iar o astfel de scădere poate, la rândul ei, qlepinde 
de condiţii extraeconomice, de exemplu, de invenţii întâmplătoare sau de 
impactul direct, fiziologic (eventual biochimic) al unui mediu industrializat. 
Există chiar nenumărate condiţii posibile de acest tip şi dacă suntem în căutarea 
adevăratelor condiţii ale unei orientări, trebuie să ne dăm necontenit silinţa 
de a imagina condiţii în care orientarea în cauză ar dispărea. Tocmai acest 
lucru istoricistul nu-l poate face. El crede cu stăruinţă în orientarea sa favorită, 
iar condiţiile în care aceasta ar dispărea sunt de neconceput pentru el. Am 
putea spune că mizeria istoricismului este mizeria lipsei de imaginaţie. 
Istoricistul îi critică necontenit pe aceia care nu-şi pot imagina schimbări în 
lumile lor mici; în realitate însă, tocmai istoricistului pare a-i lipsi imaginaţia, 
pentru că nu-şi poate imagina o schimbare în condiţiile schimbării. 


29. Unitatea metodei. Am sugerat în secţiunea 

precedentă că metodele deductive analizate mai sus sunt larg utilizate şi 
importante - cu mult mai mult decât, de exemplu, a crezut vreodată Mill. 
Voi dezvolta, în continuare, această sugestie pentru a arunca o lumină 
asupra disputei dintre naturalism şi antinaturalism. în această secţiune voi 
propune o doctrină a unităţii metodei, adică voi propune o perspectivă 
conform căreia toate ştiinţele teoretice ori generalizatoare utilizează 
aceeaşi metodă, fie ele ştiinţe ale naturii ori ştiinţe sociale. (Mă voi ocupa 
de ştiinţele istorice abia în secţiunea 31). Totodată, voi aborda unele din 
acele doctrine istoriciste pe care nu le-am examinat încă suficient, cum ar 
fi problemele generalizării, esenţialismul, rolul pe care îl joacă înţelegerea 
intuitivă, inexactitatea predicţiilor, problema complexităţii şi aplicabilitatea 
metodelor cantitative. 


testa o astfel de lege trebuie să încercăm din răsputeri să producem condiţii în care nu este 
valabilă; în acest sens, trebuie să încercăm să arătăm că condiţiile de tipul c sunt insuficiente, 
şi că, chiar în prezenţa lor, o orientare cum ar fi t nu apare de fiecare dată. O astfei de 
metodă (schiţată în secţiunea 32) ar fi ireproşabilă. Ea nu este aplicabilă însă orientărilor 
absolute ale istoricistului, pentru că acestea sunt fenomene concomitente necesare şi 
omniprezente ale vieţii sociale şi nu pot fi eliminate prin nici o intervenţie în condiţiile 
sociale. (Aici putem observa din nou caracterul "metafizic"al credinţei în orientări care nu 
sunt specifice, ci generale. Propoziţiile care exprimă o astfel de credinţă nu pot fi testate. 
Vezi şi nota precedentă). 

Nu am intenţia să afirm că nu există propriu-zis diferenţe între metodele 
ştiinţelor teoretice al naturii şi ale societăţii. Asemenea diferenţe există în 
mod clar chiar şi între diverse ştiinţe al naturii, ca şi între diversele ştiinţe 
sociale. (Compară, de exemplu, analiza concurenţială de piaţă cu cercetarea 
limbilor romanice). Dar sunt de acord cu Comte şi Mill - şi cu mulţi alţii, cum 
ar fi C. Menger -, că metodele în cele două domenii sunt aceleaşi conform 
principiilor de bază (desigur, că mă gândesc la alte metode decât aceşti 
autori). Metodele întotdeauna sunt constituite din explicaţii deductiv cauzale 
şi din testări ale acestora (prin intermediul prognozelor). Această procedură 
a fost uneori denumită metoda ipotetico-deductivă, 30 ori mai des metoda 
ipotezelor, pentru faptul că nu poate atinge certitudinea absolută pentru nici 
unul din enunţurile ştiinţifice pe care la testează. Mai degrabă aceste enunţuri 
păstrează întotdeauna caracterul de ipoteze provizorii, chiar dacă acest 
caracter de provizorat încetează de a mai fi evident după ce au trecut un 
număr mare de teste severe. 

Din cauza caracterului lor provizoriu ipotezele au fost considerate de 
majoritatea cercetătorilor preocupaţi de problema metodei ca fiind 
provizorii în sensul că în final trebuie să fie înlocuite de teorii confirmate 
(ori cel puţin de teorii care pot fi confirmate cu „mare probabilitate", con¬ 
form unor calcule probabilistice). Cred că acestă perspectivă este greşită 
şi conduce la o mulţime de dificultăţi complet inutile. Dar această 
problemă 31 este aici de o importanţă relativ redusă. Important este să se 


30 Vezi V. Kraft, Die Crundformen der wissenschaftlichen Methoden (1925). 

31 Vezi cartea mea Logic of Scientific Discovery, pe care se bazează această secţiune, 
mai ales doctrina testării ca mod de deducţie („deductivism") şi al redundanţei oricărei 
„inducţii" posibile, de vreme ce teoriile îşi păstrează întotdeauna caracterul ipotetic 
(„ipoteticism") şi doctrina că testele ştiinţifice sunt încercări autentice de a falsifica teorii 
(„eliminationism"). Vezi de asemenea discuţia despre testabilitate şi falsificabilitate. 

Opoziţia reliefată aici între deductivism şi inductivism, corespunde într-o oarecare 
măsură distincţiei clasice dintre raţionalism şi empirism: Descartes a fost un deductivist de 
vreme ce a conceput toate ştiinţele drept sisteme deductive,*în timp ce empiriştii englezi, 
începând cu Bacon, au conceput toţi ştiinţele ca un proces de adunare de informaţii din 
care se obţin generalizări prin inducţie . 

Dar Descartes credea că principiile, premisele sistemului deductiv, trebuie să fie sigure 
şi evidente de la sine - „clar şi distinct". Ele se bazează pe înţelegera raţiunii. (Sunt sintetice 
şi valide a priori în limbajul lui Kant). în opoziţie la acestea, eu le concep ca fiind supoziţii 
cu caracter provizoriu, sau ipoteze. 

Aceste ipoteze, consider eu, trebuie respinse în principiu; aceasta este ceea ce am 
preluat de la cei mai mari doi deductivişti, Henri Poincare şi Pierre Duhem. Poincare şi 

realizeze faptul că în ştiinţă suntem mereu preocupaţi de explicaţii, predicţii 
şi teste precum şi că metoda testării ipotezelor este întotdeauna aceeaşi 
(vezi secţiune precedentă). Din ipotezele de testat - de exemplu, o lege 
universală - împreună cu alte propoziţii care în acest context nu sunt con¬ 
siderate problematice - de exemplu, unele condiţii iniţiale - deducem unele 
prognoze. Apoi confruntăm aceste prognoze, de câte ori este posibil, cu 
rezultatul unor observaţii experimentale ori de altă natură. Concordanţa 
acestora este considerată drept confirmare a ipotezelor, dar nu una definitivă; 
neconcordanţa clară, ca dovadă a respingerii ori a falsificabilităţii lor. 

Conform acestor analize, nu există mari diferenţe între explicaţie, 
predicţie şi testare. Diferenţa nu este de structură logică, ci mai degrabă 
una datorată modului cum punem accentul; depinde de ce considerăm că 
ar fi problema noastră şi de ceea ce considerăm că nu ar fi. Dacă nu 
considerăm că problema noastră constă în a găsi o prognoză şi considerăm 


Duhem au recunoscut amândoi imposibilitatea conceperii teoriilor fizicii ca generalizări 
inductive. Ei au realizat că măsurătoriile observaţionale care constituie pretinsul punct de 
plecare pentru generalizări sunt dimpotrivă interpretări făcute în lumina teoriilor. Şi au 
respins nu numai inductivismul, dar şi credinţa raţionalistă în axiome sau principii sintetice 
valide a priori. Poincare le-a interpretat ca adevărate din punct de vedere analitic, ca 
definiţii. Duhem le-a interpretat ca instrumente (cum au făcut şi Cardinalul Bellarmino şi 
episcopul Berkcley), ca mijloace pentru ordonarea legilor experimentale - legi experimentale 
care, credea el, se obţin prin inducţie. Astfel de teorii nu pot conţine informaţii nici adevărate 
nici false; ele nu sunt altceva decât instrumente de vreme ce ele pot fi doar convenabile 
sau neconvenabile, economice sau neeconomice, potrivite şi subtile sau nepotrivite şi 
simpliste. (Astfel, Duhem considera, urmându-l pe Berkeley, că nu pot fi temeiuri logice 
pentru care două sau mai multe teorii care se contrazic una pe alta nu pot fi toate acceptate). 
Sunt întru totul de acord cu amândoi aceşti mari autori în respingerea inductivismului 
precum şi a credinţei în validitatea sintetic a priori a teoriilor fizice. Dar nu pot să accept 
punctul lor de vedere conform căruia ar fi imposibil să admiţi sisteme teoretice prin teste 
empirice. Cred că unele din aceste sisteme sunt testabile; aceasta înseamnă că sunt în 
principiu refutabile. Şi sunt din această cauză sintetice (mai degrabă decât analitice), empirice 
(mai degrabă decât a priori) şi informative (mai degrabă decât pur instrumentale). Referitor 
la faimoasa critică a lui Duhem în legătură cu experimentele cruciale, el a arătat doar că 
experimentele cruciale nu pot niciodată confirma sau întemeia o teorie, dar nu a arătat 
nicăieri că experimentele cruciale nu pot respinge o teorie. Admiţând că Duhem are dreptate 
când spune că putem testa doar sisteme teoretice foarte mari şi complexe mai degrabă 
decât ipoteze izolate, dar dacă testăm două astfel de sisteme care diferă doar printr-o 
singură ipoteză şi dacă putem proiecta experimente care resping primul sistem lăsându-l în 
schimb pe cel de-al doilea foarte bine coloborat, atunci putem să considerăm că avem un 
motiv absolut rezonabil să atribuim eşecul primului sistem ipotezei prin care diferă de cel 
de-al doilea. 

că această problemă ar fi să găsim condiţiile iniţiale ori unele din legile 
universale (ori şi una şi alta) din care să putem deduce o „prognoză" dată, 
atunci căutăm o explicaţie (şi „prognoza" respectivă devine 49 xplanandum "). 
Dacă considerăm că sunt date legile universale şi condiţiile iniţiale (mai 
degrabă decât să fie găsite) şi sunt utilizate mai ales pentru deducerea 
unei prognoze pentru a obţine astfel unele informaţii noi, atunci încercăm 
să facem o predicţie. (Este cazul în ca reaplicăm rezultatele noastre ştiinţifice). 
Şi dacă considerăm una din premise, aşadar fie o lege universală, fie o 
condiţie iniţială, drept problematică, iar prognoza ca necesar de comparat 
cu rezulatul experienţei, atunci vorbim de un testai premisei problematice. 

Rezultatul testelor este selecţia ipotezelor care au rezistat testelor ori 
eliminarea acelor ipoteze care nu au rezistat şi care sunt din acestă cauză 
respinse. Este important să se realizeze care sunt consecinţele acestei 
abordări. Acestea sunt următoarele: toate testele trebuie interpretate ca 
încercări de a stârpi teorii false, de a găsi punctele slabe ale unei teorii 
pentru a o respinge în cazul în care a fost infirmată de teste. Această 
abordare este uneori considerată paradoxală: scopul nostru, se spune, este 
de a întemeia teorii, nu de a le elimina pe cele false. Dar mai ales pentru 
faptul că scopul nostru estede a întemeia teorii cât putem mai bine, trebuie 
să le testăm cât putem de sever.Aceasta înseamnă că trebuie să le găsim 
orice cusur, trebuie să le descoperim falsificabilitatea. Numai în cazul în 
care în ciuda tuturor eforturilor noastre nu reuşim în acest demers, putem 
spune că teoriile au rezistat unor teste severe. Acesta este motivul pentru 
care descoperirea unor instanţe care confirmă o teorie înseamnă foarte 
puţin dacă nu am încercat, şi nu am reuşit, să descoperim instanţele de 
repingere ale ei. Pentru că dacă nu suntem critici la adresa teoriilor vom 
găsi întotdeauna ceea ce dorim: dacă vom căuta confirmări, le vom găsi şi 
vom evita să vedem, iar atunci nu vom găsi orice ar putea dăuna teoriei 
noastre favorite. în acest fel este mult prea uşor să obţii ceea ce pare de o 
evidenţă copleşitoare în favoarea unei teorii care, abordată critic, ar fi fost 
respinsă. Pentru a face aplicabilă metoda selecţiei prin eliminare şi pentru 
a fi siguri că supravieţuiesc numai teoriile cele mai testate, lupta lor pentru 
supraviţuire trebuie să fie extrem de severă. 

în linii mari, aceasta este metoda tuturor ştiinţelor care se sprijină pe 
experienţă. Dar cum este cu metodele prin care obţinem teoriile ori 
ipotezele noastre? Ori generalizările inductive şi modul cum înaintăm de 
la observaţie la teorie? La aceste întrebări (şi la doctrinele discutate în 
secţiunea 1 , atât cât nu au fost abordate în secţiunea 26) voi da două 
răspunsuri: (a) Nu cred că facem vreodată generalizări inductive în sensul 

că începem cu observaţii şi încercăm apoi să deducem din ele teoriile 
noastre. Cred că prejudecata conform căreia am proceda astfel este un fel 
de iluzie optică şi că în nici un stagiu al dezvoltării ştiinţifice nu începem 
fără ceva de natura unei teorii, cum ar fi ipoteze, prejudecăţi ori probleme 
- deseori tehnologice - care într-un anumit fel ghidează observaţia noastră 
şi ne ajută să selectăm din nenumăratele obiecte ale observaţiei pe acelea 
care pot prezenta interes. 32 Dar dacă aşa stau lucrurile, atunci metoda 
eliminării - care nu este alta decât cea a încercării şi a erorii discutată în 
secţiunea 24 - poate fi întotdeauna aplicată. Oricum, nu cred că este necesar 
pentru acestă discuţie să insist asupra acestui aspect. Pentru că putem 
spune (6) că este irelevant din punctul de vedere al ştiinţei dacă ne-am 
obţinut teoriile sărind direct la concluzii nejustificate ori căzând pur şi 
simplu direct pe ele (acesta ar fi prin „intuiţie"), ori printr-un procedeu 
inductiv. întrebarea „cum ai găsit teoria prima dată?" se referă la o chestiune 
de un caracter cu totul privat, spre deosebire de întrebarea „cum ţi -ai 
testat teoria?" care este în sine relevantă din punct de vedere ştiinţific. Iar 
metoda testării descrisă aici este fertilă pentru că ne conduce spre noi 
observaţii şi spre un schimb reciproc între teorie şi observaţie. 

Toate acestea cred că sunt adevărate nu numai pentru ştiinţele naturii, 
ci şi pentru ştiinţele sociale. în ştiinţele sociale este chiar şi mai evident 
decât în cele ale naturii că nu putem vedea şi observa obiectele noaste de 
studiu înainte de a ne fi gândit la ele. Pentru că mai toate obiectele de 
studiu ale ştiinţelor sociale, dacă nu chiar toate, sunt abstracte, sunt 
construcţii de natură teoretică. (Până şi „războiul" ori „armata"sunt 
concepte abstracte, cu toate că multora le-ar părea ciudat. Concretă este 
mulţimea celor ucişi, ori sunt bărbaţii şi femeile în uniformă etc.). Aceste 
obiecte, aceste construcţii teoretice folosite pentru interpretarea experienţei 
noastre, sunt rezultatul construcţiei anumitor modele (mai ales modele de 
instituţii) pentru explicarea anumitor experienţe, ceea ce constituie o 
metodă teoretică foarte familiară în ştiinţele naturii (unde ne construim 
modelele din atomi, molecule, solide, lichide etc.). Aceasta este parte a 
metodei explicării prin reducere ori deducere din ipoteze. Deseori nu ne 
dăm seama că operăm cu ipoteze ori cu teorii şi din această cauză apreciem 


32 Pentru un exemplu surprinzător despre felul în care până şi observaţia din botanică 
este ghidată de teorie (şi despre felul cum este influenţată de prejudecată), vezi O. Frankel, 
Cytology and Taxonomy of Hebe etc., în „Nature", voi. 147, (1941), p. 117. 

în mod greşit modelele noastre teoretice drept lucruri concrete. Acest tip de 
greşeală este extrem de comun. 33 Faptul că modelele sunt deseori utilizate 
în acest mod explică, şi prin aceasta distruge, doctrinele esenţialismului 
metodologic (cf. secţiunea 10). Le explică prin aceea că modelul are un 
caracter abstract ori teoretic şi astfel creează cu uşurinţă senzaţia că îl putem 
vedea împreună ori în spatele evenimentelor observabile, aflate în continuă 
schimbare, ca un fel de spirit ori esenţă permanentă. Şi le distruge, pentru că 
ţelul teoriei sociale este să construiască şi să analizeze cu atenţie modelele 
noastre sociologice în termeni descriptivi ori nominalişti, ceea ce înseamnă 
în termeni de individuali, ai atitudinilor, aşteptărilor, relaţiilor lor etc. - un 
postulat care poate fi denumit „individualism metodologic". 

Unitatea acestor metode atât ale ştiinţelor naturii cât şi ale ştiinţelor 
sociale poate fi ilustrată şi apărată prin analiza a două pasaje din articolul 
profesorului Hayek Scientism and the StudyofSociety. 3A 

în primul pasaj, profesorul Hayek scrie: „Fizicianul care doreşte să 
înţeleagă problemele ştiinţelor sociale prin intermediul unei analogii cu 
propriul său domeniu de studiu, trebuie să-şi imagineze o lume în care 
poate afla prin observaţie directă constituţia atomilor şi în care nu are 
posibilitatea de a face experimente cu părţi ale materiei şi nici de a observa 
altceva în afara interacţiunilor dintre un număr comparativ mic de atomi 
faţă de cel existent, într-o perioadă limitată de timp. Din cunoştinţele sale 
despre diferite tipuri de atomi el ar putea construi modele în toate tipurile 
variate în care atomii ar putea să se combine în unităţi mai mari şi ar putea 
face ca aceste modele să reproducă din ce în ce mai mult toate trăsăturile 
acelor puţine cazuri în care a fost capabil să observe fenomene mai 
complexe. Dar legile macrocosmosului pe care le-ar putea deduce prin 
intermediul cunoştinţelor sale despre microcosmos rămân mereu « deduc¬ 
tive ». Datorită cunoştinţelor sale limitate asupra datelor unei situaţii 
complexe, legile sale nu vor fi aproape deloc capabile să prezică efectul 
precis al unei situaţii particulare. Şi nu le va putea niciodată verifica prin 
experimente controlate - chiar dacă ar fi respinse de observarea unor 
evenimente care ar fi imposibile conform teoriei sale." 


33 Pentru paragraful acesta şi cel următor, cf. F. A. von Hayek, Scientism and the Study 
of Society, părţile I şi II, în „Economica", voi. IX şi XX, unde colectivismul metodologic 
este criticat şi unde individualismul metodologic este discutat în detaliu. 

34 Pentru cele două pasaje, vezi „Economica", voi. IX, p. 289f. (sublinierile îmi aparţin). 

Admit că prima frază a acestui paragraf scoate în relief anumite diferenţe 
între ştiinţele sociale şi cele ale naturii. Dar în restul paragrafului cred că se 
vorbeşte despre o completă unitate a metodei. Pentru că dacă este o descriere 
completă a metodei ştiinţelor sociale, şi nu mă îndoiesc de asta, atunci arată 
că ea diferă doar de acele interpretări ale metodei ştiinţelor naturii pe care 
deja le-am respins. Mă gândesc mai exact la interpretarea „inductivistă" care 
susţine că în ştiinţele naturii procedăm în mod sistematic pornind de la 
observaţie şi ajungând la teorie printr-o metodă de generalizare şi că putem 
„verifica" ori chiar demonstra teoriile noastre printr-o metodă inductivă. Eu 
susţin aici o perspectivă cu totul diferită - o interpretare deductivă a metodei 
ştiinţifice, ipotetică, selectivă prin falsificabilitate etc. Şi acestă descriere a 
metodei ştiinţei sociale concordă perfect cu descrierea metodei ştiinţifice 
făcută de profesorul Hayek. (Am toate motivele să cred că interpretarea dată 
de mine metodelor ştiinţei nu a fost influenţată de cunoaşterea vreunor metode 
ale ştiinţelor sociale. Pentru că atunci când am dezvoltat pentru prima dată 
această concepţie am avut în vedere doar ştiinţele naturii 35 şi nu ştiam aproape 
nimic despre ştiinţele sociale). 

Dar până şi diferenţele la care se face aluzie în prima frază a paragrafului 
citat nu sunt aşa de mari cum par la prima vedere. Este indiscutabil adevărat 
că avem o cunoaştere mult mai directă a „constituţiei atomului uman" decât 
a atomului fizic dar această cunoaştere este intuitivă. Cu alte cuvinte, folosim 
în mod cert cunoştinţele noastre despre noi înşine pentru a formula ipoteze 
despre alţi oameni, ori chiar despre toţi oamenii. Dar aceste ipoteze trebuie 
testate, trebuie confruntate cu metoda selecţiei prin eliminare. (Intuiţia îi face 
pe unii oameni nici să nu-şi poată imagina că ciocolata ar pute să nu placă 
cuiva). Fizicianul, este adevărat, nu se poate ajuta de astfel de observaţii 
directe când îşi formulează ipotezele despre atomi. Cu toate acestea, el se 
foloseşte adeseori de imaginaţie ori de o intuiţie empatică ce îl face să simtă 
cu mai mare uşurinţă că are o cunoaştere intimă până şi a „constituţiei 
atomului" - cu toate capriciile şi prejudiciile ei. Dar această intuiţie este o 
problemă personală. Ştiinţa se interesează doar de ipotezele pe care even¬ 
tual le-a inspirat intuiţia şi doar atunci când au numeroase consecinţe logice 
şi pot fi testate adecvat. (Pentru celelaltă diferenţă menţionată în prima frază 
a citatului de profesorul Hayek, adică dificultatea de a construi experimente, 
vezi secţiunea 24). 


35 Cf. Erkenntnis, III, p. 426 f.,şi Logica cercetării, 1934, (ed. rom. 1981) care poate fi 
subintitulată Despre epistemologia ştiinţelor naturii. 

Aceste câteva remarci pot arăta totodată modul în care doctrina istoricistă 
explicitată în secţiunea 8 ar putea fie abordată critic, adică doctrina conform 
căreia ştiinţele sociale ar trebui să folosească metoda înţelegerii intuitive. 

în cel de-al doilea pasaj, profesorul Hayek, referindu-se la fenomenele 
sociale, scrie: „...cunoşterea noastră despre principiul după care se produc 
aceste fenomene va fi rareori în stare, dacă va fi în stare, să prezică cu 
exactitate rezultatul oricărei situaţii concrete. De vreme ce putem explica 
principiul după care se produc anumite fenomene şi putem pe baza acestei 
cunoaşteri să excludem posibilitatea anumitor rezultate , de exemplu, a 
unor evenimente certe care survin concomitent, cunoaşterea noastră va fi 
într-un anumit sens doar negativă, adică va fi capabilă doar să înlăture 
anumite rezultate dar nu ne va perniţe să îngustăm suficient de mult 
domeniul posibilităţilor astfel încât să rămână doar unul singur". 

Acest pasaj, departe de a descrie o situaţie specifică ştiinţelor sociale, 
descrie perfect caracterul legilor naturii care, într-adevăr, nu pot face niciodată 
mai mult decât să excludă anumite posibilităţi. („Nu poţi duce apă în ciur"; 
vezi mai sus, secţiune 20). Mai exact, expresia prin care, ca regulă, nu ar 
trebui să putem „ prezice cu exactitate rezultatul oricărei situaţii concrete " 
deschide problema inexactitudinii predicţiei (vezi mai sus, secţiunea 5). Pretind 
că putem spune exact acelaşi lucru despre lumea concretă, fizică. în general, 
doar prin utilizarea izolării artificiale experimentale suntem capabili să 
prezicem evenimente fizice. (Sistemul solar este un caz excepţional de izolare 
naturală, nu artificială. Odată distrusă izolarea sa prin intruziunea unui corp 
străin de o dimensiune suficient de mare, toate prezicerile noastre sunt pasibile 
să se prăbuşească). Suntem foarte departe de a fi în stare să prezicem cu 
exactitate, chiar şi în lumea fizică, rezultatul unei situaţii concrete, cum ar fi 
o furtună ori un incendiu. 

O foarte scurtă remarcă poate fi adăugată aici în legătură cu problema 
complexităţii (vezi mai sus, secţiunea 4). Nu există nici un dubiu că analiza 

oricărei situaţii sociale concrete devine extrem de dificilă datorită 

/ 

complexităţii ei. Dar acelaşi lucru este valabil şi pentru orice situaţie 
concretă din lumea fizică. 36 Prejudecata extrem de răspândită conform 
căreia situaţiile sociale sunt mai complexe decât cele fizice pare să rezulte 

din două surse. Una din ele este cea care susţine că suntem în stare să 

/ 

comparăm ceea ce nu ar trebui comparat, adică, pe de o parte, situaţii 


36 Un argument oarecum asemănător poate fi întâlnit în C. Menger, Collected Works, 
voi.II, (1883 şi 1933), pag. 259 - 260. 

sociale concrete, iar pe de altă parte, situaţii fizice experimentale izolate 
artificial. (Aceasta din urmă poate fi comparată mai degrabă cu o situaţie 
socială izolată artificial, cum ar fi, de exemplu, o închisoare ori o 
comunitate umană supusă unui experiment social). Cealaltă sursă este 

vechea credinţă conform căreia descrierea unei situaţii sociale ar trebui 

/ / 

să implice descrierea stării mentale dacă nu chiar şi a celei fizice a tuturor 
persoanelor participante (ori ar trebui poate chiar să fie reductibilă la 
acestea). Dar această credinţă nu este justificată. Este mai puţin justificată 
chiar decât pretenţia imposibilă ca descrierea unei reacţii chimice con¬ 
crete ar trebui să cuprindă şi descrierea stării atomice şi subatomice a 
tuturor particulelor elementare implicate (cu toate că şi chimia poate fi 
într-adevăr redusă la fizică). Această credinţă arată totodată urmele 
concepţiei extrem de răspândite că entităţi sociale cum ar fi instituţiile ori 
asociaţiile sunt entităţi naturale concrete de genul mulţimilor de oameni, 
mai degrabă decât modele abstracte construite pentru a interpreta anumite 
relaţii abstracte special alese dintre idividuali. 

Dar, defapt, sunt motive întemeiate nu numai pentru credinţa că ştiinţele 
sociale sunt mai puţin complicate decât fizica, dar şi pentru credinţa con¬ 
form căreia situaţii sociale concrete sunt în general mult mai complicate 
decât situaţii fizice concrete. Pentru că în majoritatea situaţiilor sociale, dacă 
nu chiar în toate, există un element de raţionalitate. Indiscutabil, oamenii 
acţionează rar întotdeauna raţional (de exemplu, cum ar face dacă ar putea 
utiliza în mod optim toate informaţiile disponibile pentru atingerea oricăror 
rezultate pe care şi le-ar dori), dar ei acţionează totuşi mai mult ori mai puţin 
raţional. Acest lucru face posibilă construirea de modele comparative simple 
ale acţiunilor şi interacţiunilor lor şi folosirea lor ca aproximări. 

Acest ultim aspect îmi pare într-adevăr că poate indica existenţa unei 
diferenţe considerabile între ştiinţele naturii şi cele sociale - poate cea 
mai importantă diferenţă între metodele lor, în timp ce toate celelalte 
deosebiri importante, cum ar fi dificultăţile specifice în desfăşurarea 
experimentelor (vezi secţiunea 24, la sfârşit) şi în aplicarea metodelor 
cantitative (vezi mai jos) sunt diferenţe mai degrabă de grad decât de natură. 
Mă refer la posibilitatea adoptării în ştiinţele sociale a ceea ce poate fi numită 
metoda construcţiei logice ori raţionale, ori poate „metoda zero". 37 Prin 


37 Vezi „ipoteza zero" discutată în J. Marschak, Money lllusion and Demand Analysis, 
în ,,The Review of Economic Statistic", voi. XXV, p. 40. Metoda descrisa aici pare să 
coincidă cu ceea ce a fost numit de către profesorul Hayek, urmându-l pe C. Menger, 
„metoda compozitivă". 

aceasta înţeleg metoda construirii unui model plecând de la presupoziţia de 
raţionalitate completă (probabil şi de la presupoziţia deţinerii de informaţii 
complete) din partea tuturor indivizilor implicaţi şi a estimării devierilor 
comportamentului propriu-zis al oamenilor pornind de la comportamentul 
model utilizat ca un fel de coordonată zero. 38 Un exemplu al acestei metode 
este comparaţia dintre comportamentul propriu-zis (aflat, să zicem, sub 
influenţa prejudecăţilor tradiţionale etc.) şi comportamentul model aşteptat 
să se desfăşoare conform „logicii pure a alegerii", aşa cum a fost ea expusă în 
ecuaţiile din ştiinţele economice. Interesantul articolul al lui Marschak Money 
lllusion, de exemplu, poate fi interpretat în acest fel. 39 O încercare de aplicare 
a metodei zero în diferite domenii poate fi întâlnită în comparaţia făcută de 
P. Sargant Florence între „logica operaţiunilor la scară largă" din industrie şi 
„caracterul ilogic al operaţiunilor propiu-zise". 40 

Vreau să menţionez în trecere că nici principiul individualismului 
metodologic şi nici metoda zero de construire a modelelor raţionale nu 
implică, în opinia mea, adoptarea unei metode psihologice. Dimpotrivă, 
cred că aceste principii pot fi combinate cu perspectiva 41 ştiinţelor sociale 
care sunt relativ independente de presupoziţii psihologice şi că psihologia 
nu poate fi considerată drept bază a ştiinţelor sociale, ci doar una dintre 
ştiinţele sociale printre celelalte. 

în concluzie, la această secţiune, trebuie să menţionez ceea ce consider 
că ar fi cealaltă diferenţă importantă dintre metodele unor ştiinţe teoretice 
ale naturii şi unele sociale. Mă refer la dificultăţile specifice corelate cu 
aplicarea metodelor cantitative şi în special a metodelor de măsurare. 42 
Unele dintre dificultăţile acestea pot fi depăşite şi au fost, prin aplicarea 
de metode statistice, de exemplu, în analiza cererii. Aceste dificultăţi trebuie 
să fie depăşite dacă, de exemplu, unele din ecuaţiile economiei matematice 
pot oferi o bază chiar şi numai pentru aplicaţiile cantitative. Pentru că fără 
asemenea măsurări nu am putea deseori şti dacă unele influenţe contrarii 


38 Chiar şi aici trebuie spus că utilizarea modelelor faţionale sau „logice" în ştiinţele 
sociale, sau a „metodei zero", poate duce la o vagă paralelă cu ştiinţele naturii, mai ales cu 
termodinamica şi biologia (construirea de modele mecanice şi psihologice pentru procese 
şi organe). (Cf. şi utilizarea modelelor variabile). 

39 Vezi J. Marschak, Op. cit. 

40 Vezi P. Sargant Florence, The Logic of Industrial Organisations (1933). 

41 Această perspectivă este dezvoltată mai pe larg în capitolul 14 din Societatea deschisă 
şi duşmanii săi. 

42 Aceste dificultăţi sunt discutate de profesorul Hayek, în Op. cit., p. 290 f. 

exercită ori nu un anumit efect calculat numai în termeni calitativi. Aceste 
simple consideraţii calitative pot fi cu timpul foarte uşor înşelătoare . Atât 
de înşelătoare încât, ca să-l citez pe profesorul Frisch, „este ca şi cum ai 
spune că atunci când un om încearcă să vâslească înainte, barca s-ar 
duce înapoi datorită presiunii exercitate de picioarele sale." 43 Dar nu poate 
fi pus la îndoială faptul că există unele dificultăţi fundamentale în această 
privinţă. în fizică, de exemplu, parametrii ecuaţiilor noastre pot, în principiu, 
să fie reduşi la un număr mic de constante naturale - o reducere care a fost 
efectuată cu succes în multe cazuri importante. Nu acelaşi lucru seîntâmplă 
în economie unde parametrii sunt ei înşişi în cele mai importante cazuri 
variabile care se schimbă rapid. 44 Aceasta reduce în mod cert importanţa, 
posibilităţile de interpretare şi gradul de testabilitate al măsurătorilor noastre. 


30. Ştiinţe teoretice şi istorice. Teza unităţii 

metodei ştiinţifice, pe care tocmai am susţinut-o pentru ştiinţele teoretice, 
poate fi extinsă, în anumite limite, chiar şi în domeniul ştiinţelor istorice. 
Aceasta se poate face fără să fie nevoie de a renunţa la distincţiile fundamentale 
dintre ştiinţele teoretice şi cele istorice, de exemplu, dintre teoria sociologică 
şi cea economică ori politică, pe de o parte, şi istoria socială, economică ori 
politică, pe de altă parte - o distincţie reafirmată energic atât de des de cei 
mai buni istorici. Este distincţia dintre interesul asupra legilor universale şi 
cel asupra faptelor particulare. Doresc să apăr punctul de vedere, atacat atât 
de des de istoricişti pe motiv că ar fi demodat, conform căruia istoria se 
caracterizează prin interesul ei asupra evenimentelor propriu-zise, singulare 
ori specifice , mai degrabă decât cel asupra legilor ori generalizărilor. 

Acest punct de vedere este perfect compatibil cu analiza metodei 
ştiinţifice şi, mai ales, a explicaţiei cauzale, date în secţiunea precedentă. 
Situaţia este pe scurt următoarea: în timp ce ştiinţele teoretice sunt în prin¬ 
cipal interesate în descoperirea şi test-area legilor universale, ştiinţele istorice 
preiau drept valabile tot felul de legi universale şi sunt interesate în 
descoperirea şi testarea de afirmaţii singulare. De exemplu, dat fiind un 
anumit eveniment singular - un „explicandum" singular-, ştiinţele istorice 


43 Vezi „Economica", I (1933), p. 1f. 

44 Vezi Lionel Robbins, în „Economica", voi. V, mai ales p. 351. 

vor încerca să descopere condiţiile iniţile singulare care (împreună cu tot 
felul de legi universale care pot fi de interes redus) explică acel 
explicandum. Ori vor încerca să testeze o ipoteză dată singulară prin 
folosirea ei, alături de alte afirmaţii singulare, drept o condiţie iniţială din 
care se deduc (din nou cu ajutorul a tot felul de legi universale de interes 
redus) unele „prognoze" noi care pot descrie un eveniment care s-a 
întâmplat într-un trecut îndepărtat şi care poate fi confruntat cu evidenţe 
empirice - probabil documente ori inscripţii etc. 

In sensul acestei analize, toate explicaţiile cauzale ale unui eveniment 
singular pot fi considerate de natură istorică în măsura în care „cauza" 
este întotdeauna descrisă print-o singură condiţie iniţială. Aceasta este 
întru totul în acord cu ideea foarte răspândită potrivit căreia să explici 
cauzal un lucru înseamnă să explici cum şi de ce se întâmplă, ceea ce 
înseamnă să-i spui „povestea". Dar doar în istorie suntem cu adevărat 
interesaţi în explicaţia cauzală a unui eveniment singular. în ştiinţele 
teoretice aceste explicaţii cauzale sunt mai ales folosite ca mijloace pentru 
atingerea unui alt scop: testarea unor legi universale. 

Dacă aceste consideraţii sunt corecte, atunci este oarecum deplasat 
interesul arzător arătat unor întrebări legate de origine de unii evoluţionişti 
şi istoricişti care dispreţuiesc istoria ca fiind demodată şi doresc s-o 
reformeze transformând-o într-o ştiinţă teoretică. întrebările legate de 
origine sunt întrebări de genul „cum şi de ce". Ele sunt relativ neimportante 
teoretic şi de obicei prezintă doar un interes specific istoric. 

împotriva analizei explicaţiei istorice făcută de mine 45 poate fi adus 
argumentul că istoria totuşi foloseşte legi universale în ciuda declaraţiilor 
energice ale numeroşilor istorici că istoria nu este în nici un fel interesată de 
asemenea legi. La aceasta putem răspunde că un eveniment singular este 
cauza unui alt eveniment singular - care este aşadar efectul primului - doar 
conform unor legi universale. 46 Dar aceste legi pot fi atât de banale, fac parte 


45 Analiza mea poate contrasta cu cea făcută de Morton G. White, în Historical Explana- 
tion („Mind", 'N.S., voi. 52, p. 212 ff) care îşi bazează analiza pe teoria mea în legătură cu 
explicaţia cauzală cum afostea reprodusă într-un articol de C. G. Hempel. Cu toate acestea, 
el ajunge la un rezultat cu totul diferit. Neglijând interesul caracteristic istoricului în 
evenimente singulare, el sugerează că o expl icaţie este „de tip istoric" dacă este caracterizată 
prin folosirea de termeni sociologici (şi teorii). 

46 Max Weber a văzut acest lucru. Remarcile sale de la p. 179 ale Ces. Schr. zur 
Wissenschaftslehre (1922) sunt cea mai apropiată anticipare pe care o cunosc a analizei 
date aici. Dar el cred că greşeşte când sugerează faptul că diferenţa dintre ştiinţele teoretice 
şi cele istorice constă în gradul de generalitate al legilor utilizate. 

atât de mult din cunoaşterea noastră comună încât nici nu trebuie să le mai 

menţionăm si rareori le luăm în seamă. Dacă afirmăm că moartea lui Giordano 

/ / 

Bruno a fost cauzată de arderea pe rug, nu trebuie să menţionăm legea 
universală după care orice fiinţă vie moare cănd esteexpusă la căldură intensă. 
Dar o astfel de lege a fost asumată tacit în explicaţia noastră cauzală. 

Printe teoriile pe care le presupune istoria politică sunt desigur şi anumite 
teorii sociologice - ale sociologiei puterii, de exemplu. Dar istoricul folosesc 
chiar şi aceste teorii ca regulă, fără să fie conştient de ele. Le foloseşte în 
principal nu ca legi universale care îl ajută să testeze ipotezele sale specifice, 
ci implicit în cadrul terminologiei sale. Vorbind despre guvernări, naţiuni, 
armate, el utilizează, de obicei în mod inconştient, „modelele" propuse de 
analize sociologice ştiinţifice ori preştiinţifice (vezi secţiunea următoare). 

Se poate remarca faptul că ştiinţele istorice nu sunt cu totul separate 
prin atitudinea lor de legile universale. întotdeauna când ne ciocnim de o 
aplicaţie propriu-zisă a ştiinţei la o problemă singulară ori specifică, ne 
confruntăm cu o situaţie similară celei din ştiinţele istorice. De exemplu, 
chimistul practician care vrea să analizeze un anumit compus dat - o rocă, 
să zicem - ia cu greu în considerare o lege universală. în schimb, aplică 
aproape fără să stea pe gânduri anumite tehnici de rutină care din punct de 
vedere logic sunt teste ale unor asemenea ipoteze singulare de genul „acest 
compus conţine sulfuri". Interesul său esteîn principal unul istoric - descrierea 
unui set de evenimente specifice ori ale unui corp fizic individual. 

Cred că această analiză lămureşte unele controverse binecunoscute între 
anumiţi cercetători ai metodei istoriei. 47 Un grup de istoricişti susţine că 
istoria care nu încearcă doar să enumere fapte, ci încearcă şi să le prezinte 
într-o conexiune cauzală, trebuie să fie interesată şi de formularea de legi ale 
istoriei, de vreme ce cauzalitatea înseamnă de fapt determinare prin 
intermediul legilor. Un alt grup, care include de asemenea istoricişti, 
argumentează în favoarea faptului că până şi evenimentele „unice", 
evenimente care apar doar pentru o singură dată şi nu au nimic „general", 
pot fi cauza altor evenimente şi de acest tip de cauzalitate se interesează 
istoria. Putem acum vedea că ambele grupuri au în parte dreptate, în parte 
nu. Legile universale şi evenimentele specifice sunt ambele necesare pentru 
orice explicaţie cauzală, dar în afara cadrului ştiinţelor teoretice legile 
universale stârnesc în mod obişnuit puţin interes. 


47 Vezi, Weber, op. cit., pp. 8 f., 44 f., 48, 215 ff., 233 ff. 

Aceasta ne conduce la problema unicităţii evenimentelor istorice. în 
măsura în care suntem interesaţi de explicaţia istorică a unor evenimente 
tipic istorice, ele trebuie apreciate drept tipice, ca aparţinând unor tipuri 
ori clase de evenimente. Doar pentru acestea este aplicabilă metoda 
deductivă a explicaţiei cauzale. Istoria se interesează nu numai de 
explicarea unor evenimente specifice, ci şi de descrierea unui asemenea 
eveniment ca atare. Unul dintre ţelurile ei cele mai importante este 
indiscutabil descrierea de întâmplări interesante în particularitatea lor, ori 
prin caracterul lor specific. Aceasta înseamnă includerea unor aspecte 
care nu încearcă să contribuie la explicaţia cauzală, cum ar fi coincidenţele 
„accidentale" ale evenimetelor necorelate cauzal. Aceste două ţeluri ale 
istoriei, desfacerea lanţurilor cauzale şi descrierea modului „accidental" 
în care aceste lanţuri cauzale se întrepătrund, sunt ambele necesare şi se 
completează reciproc. La un moment dat, un eveniment poate fi considerat 
drept tipic pentru a fi explicat cauzal, iar alteori drept unic. 

Aceste consideraţii pot fi aplicate problemei noutăţii discutată în 
secţiunea 3. Distincţia făcută acolo între „noutatea aranjamentului" şi 
„noutatea intrinsecă" corespunde distincţiei de mai sus, dintre punctul de 
vedere al explicaţiei cauzale şi cel al aprecierii caracterului de unicitate. 
Atât cât noutatea poate fi raţionalizată şi prezisă, ea nu poate fi niciodată 
„intrinsecă". Aceasta infirmă doctrina istoricistă conform căreia ştiinţele 
sociale ar trebui aplicate în vederea prezicerii apariţiei intrinseci a noilor 
evenimente - o pretenţie despre care se poate spune că se sprijină în cele 
din urmă pe o analiză insuficientă a predicţiei şi a explicaţiei cauzale. 


31. Logica situaţiei în istorie. Inter¬ 
pretarea istorică. Dar este aceasta totul? Nu există ceva 
şi în pretenţia istoricistului de a reforma istoria în sensul unei sociologii 
caresă joace rolul unei istorii teoretice, ori a unei teorii a dezvoltării istorice? 
(Vezi secţiunile 12 şi 16). Nu există ceva şi în ideea istoricistă despre 
„perioade", despre „spiritul" ori despre „stilul" unei epoci, despre tendinţele 
istorice irezistibile, despre marile mişcări care captivează mintea atâtor 
indivizi şi care se ţin scai de ei, conducându-i mai degrabă decât lăsându-se 
conduse de ei? Nimeni din cei care au citit, de exemplu, speculaţiile lui 
Tolstoi din Războişipace - istoriciste, indubitabil, dar susţinute cu o anumită 
candoare - despre mişcarea occidentalilor spre Est şi mişcarea contrară a 

ruşilor spre Vest, 48 nu poate nega faptul că istoricismul nu răspunde la o 
nevoie reală. Trebuie să satisfacem această nevoie oferind ceva mai bun 
dacă dorim în mod serios să avem şanse să ne eliberăm de istoricism. 

Istoricismul lui Tolstoi este o reacţie împotriva unei metode de a scrie 
istoria care acceptă în mod implicit adevărul principiului personalităţii, o 
metodă care atribuie mult prea mult - dacă Tolstoi are dreptate, şi în mod 
indubitabil are - marilor oameni din istorie, liderilor. Tolstoi încearcă să 
arate, cred, cu succes, influenţele minore pe care le-au avut acţiunile şi 
deciziile lui Napoleon, Ţarului Alexandru, ori ale mareşalului Kutuzov şi 
a celorlalţi mari conducători din 1812, în ceea ce s-ar putea numi logica 
evenimentelor. Tolstoi scoate în evidenţă, pe bună dreptate, deciziile şi 
acţiuniile neglijate, dar de mare importanţă ale nenumăraţilor indivizi 
necunoscuţi care au luptat în bătălii, au dat foc Moscovei şi care au 
descoperit lupta de partizani. Dar el crede că trebuie să vadă un fel de 
determinism istoric în aceste evenimente - un destin, legi istorice ori vreun 
plan. în versiunea lui de istoricism, el combină atât individualismul 
metodologic cât şi colectivismul. El prezintă, aşadar, o combinaţie extrem 
de tipică -tipică pentru timpul său dar, mă tem, şi pentru timpul noastru - 
de elemente democratic - individualiste şi colectivist - naţionaliste. 

Acest exemplu ne poate aduce aminte că sunt unele elemente corecte 
în istoricism: este o reacţie împotriva metodei naive de interpretarea a 
istoriei politice văzută numai ca istorie a marilor tirani şi a marilor 
conducători de oşti. Istoriciştii cred pe bună dreptate că ar putea fi şi o 
metodă mai bună decât aceasta. Această credinţă face ca ideea lor despre 
„spiritul" unei epoci, unei naţiuni, unei armate, să fie aşa de seducătoare. 

Nu am nici o simpatie faţă de aceste „spirite" - nici de prototipul lor 
idealist, nici de întrupările lor dialectice şi materialiste - şi sunt plin de 
simpatie la adresa celor care nu le iau în considerare. Totuşi, aceste 
concepţii scot în evidenţă existenţa unei lacune, a unei probleme deficitare 
care cade în sarcina sociologiei să o înlocuiască cu ceva mult mai 
compatibil, de genul analizei unor probleme apărute înăuntrul unei anumite 
tradiţii. Este loc pentru o analiză mult mai detaliată a logicii situaţiei. Cei 
mai buni istorici au făcut apel mai mult ori mai puţin conştient la această 
concepţie: Tolstoi, de exemplu, când descrie cum a fost o „necesitate" şi 
nu o decizie ceea ce a făcut ca armata rusă să cedeze Moscova fără nici o 


40 Aceasta anticipează recenta problemă elaborată de Profesorul Toynbee dar lăsată 
fără răspuns. . < 

luptă şi să se retragă în locuri unde putea să găsească alimente. Dincolo 
de logica situaţiei sau, poate ca parte a ei, avem nevoie de ceva de genul 
unei analize a transformărilor sociale. Avem nevoie de studii bazate pe 
individualism metodologic ale instituţiilor sociale prin care ideile se 
răspândesc şi captivează indivizi, ale modului cum pot fi create tradiţii 
noi şi ale modului cum funcţionează tradiţiile şi cum se prăbuşesc. Cu alte 
cuvinte, modelele noastre individualiste despre entităţi colective cum sunt 
naţiunile, conducerile statale ori pieţele economice, trebuie să fie 
completate cu modele ale situaţiilor politice, precum şi ale transformărilor 
sociale de genul progresului ştiinţific ori industrial. (O schiţă despre o 
asemenea analiză a progresului se va găsi în secţiunea următoare). Aceste 
modele pot fi apoi folosite de istorici, în parte la fel ca şi celelalte modele, 
în parte în scopul explicaţiei, alături de celelalte legi universale pe care ei 
le folosesc. Dar chiar toate acestea nu ar fi suficiente; nu ar satisface toate 
acele nevoi reale pe care istoricismul pretinde că le stisface. 

Dacă avem în vedere ştiinţele istorice din perspectiva comparaţiei pe 
care am făcut-o între ele şi ştiinţele teoretice, atunci putem observa că 
lipsa lor de interes asupra legilor universale le plasează într-o poziţie dificilă. 
Pentru că în ştiinţele teoretice legile acţionează printre altele, ca şi centre 
de interes la care sunt raportate observaţiile, ori ca puncte de vedere din 
care sunt făcute observaţiile. în istorie legile universale, care în cea mai 
mare parte sunt banale şi utilizate în mod inconştient, nu pot împlini această 
funcţie. Ea trebuie preluată de altceva. Pentru că, de bună seamă, nu 
poate exista istorie fără puncte de vedere. Ca şi ştiinţele naturii, istoria 

trebuie să fie selectivă dacă nu vrea să se înece sub un şuvoi de materiale 

/ 

lipsite de valoare şi necorelate între ele. încercarea de a urma lanţuri 
cauzale până adânc în trecut nu ar ajuta deloc pentru că orice efect concret 
cu care am putea începe, are un mare număr de cauze parţiale diferite. Asta 
înseamnă că aceste condiţii iniţiale sunt foarte complexe şi că multe dintre ele 
prezintă prea puţin interes pentru noi. 

Singura ieşire din această problemă cred că este introducerea în mod 
conştient a unui punct de vedere selectiv preconcepuţii cercetarea istorică, 
adică scrierea istoriei care ne interesează personal. Asta nu înseamnă că 
putem deforma faptele astfel încât să se potrivească în cadrul format de 
ideile noastre preconcepute, ori că putem să nu luăm în considerare faptele 
care nu se potrivesc. 49 Dimpotrivă, toate materialele disponibile care au 


49 Pentru o critică a „doctrinei...că toată cunoaşterea istorică eate relativă", vezi Hayek, 
în ,,Economica", voi. X, p. 55 ff. 

vreo legătură cu punctul nostru de vedere trebuie luate în considerare cu 
grijă şi obiectivitate (în sensul „obiectivitătii ştiinţifice" care va fi discutată 
în secţiunea următoare). Dar aceasta înseamnă că nu trebuie să ne facem 
griji de toate acele fapte ori aspecte care nu au nici o legătură cu punctul 
nostru de vedere şi care, în consecinţă, nu ne interesează. 

Astfel de abordări selective îndeplinesc în studiul istoriei funcţii care sunt 
oarecum analoage celor ale teoriilor în ştiinţe. Este de aceea de înţeles faptul 
că ele au fost deseori luate drept teorii. Şi, într-adevăr, acele rare idei inerente 
acestor abordări care pot fi formulate sub formă de ipoteze testabile, fie 
singulare, fie universale, pot fi tratate ca şi ipoteze ştiinţifice. Dar ca regulă, 
aceste „abordări" ori „puncte de vedere" nu pot fi testate. Nu pot fi respinse 
şi de aceea confirmările aparente sunt lipsite de orice valoare, chiar dacă 
sunt tot atât de numeroase ca stelele de pe cer. Vom numi un astfel de punct 
de vedere selectiv ori axat pe un anume interes istoric, o interpretare istorică. 

Istoricismul confundă aceste interpretări cu teorii. Aceasta este una 
din greşelile lui principale. Este posibil, de exemplu, să se interpreteze 
„istoria" ca istoria luptei de clasă, sau a luptei raselor pentru supremaţie, 
ca istoria ideilor religioase, sau ca istoria luptei dintre societatea „închisă" 
şi cea „deschisă", sau ca istoria progresului ştiinţific şi industrial. Toate 
acestea sunt mai mult sau mai puţin puncte de vedere interesante şi ca 
atare inobiectivabile. Dar istoriciştii nu le prezintă în acest mod. Ei nu văd 
că este necesară o pluralitate de interpretări care sunt absolut la acelaşi 
nivel, la fel de sugestive şi la fel de arbitrare (chiar dacă unele dintre ele 
pot să difere prin fertilitatea pe care o au - un element care prezintă ceva 
importanţă). In schimb, ei le prezintă ca doctrine ori teorii, susţinând că 
„toată istoria este istoria luptei de clasă" etc. Şi dacă găsesc că punctul lor 
de vedere este fertil şi că din această perspectivă pot fi clasificate şi 
interpretate multe fapte, atunci greşesc, luând acestea drept o confirmare, 
ori chiar o dovadă a adevărului doctrinei lor. 

Pe de altă parte, istoricii de tip clasic care se opun pe bună dreptate 
acestei proceduri sunt pasibili de a face o altă eroare. Ţintind spre 
obiectivitate, se simt obligaţi să renunţe la orice punct de vedere selectiv. 
Dar cum aşa ceva este imposibil, ei adoptă în mod obişnuit un punct de 
vedere fără să fie conştienţi de el. Prin aceasta îşi înfrâng eforturile de a fi 
obiectivi, pentru că cineva nu poate fi critic cu propriul punct de vedere şi 
conştient de limitele lui fără să fie conştient de el. 

Ieşirea din această dilemă constă, desigur, în faptul de a fi clarificat în 
legătură cu necesitatea adoptării unui punct de vedere, în susţinerea în 

mod deschis a acestuia şi în păstrarea în permanenţă a conştiinţei că este 
doar unul printre multe altele şi nu ar putea fi testat, chiar dacă s-ar echivala 
unei teorii. 


32. Teoria instituţională a progresului 

Pentru a face consideraţiile noastre mai puţin abstracte, voi încerca să 
schiţez în linii mari în acestă secţiune o teorie a progresului ştiinţific şi 
industrial. Voi căuta să exemplific în acest fel ideile dezvoltate în ultimele 
patru secţiuni, mai exact ideile despre logica situaţiei şi despre 
individualismul metodologic care se menţine neinfluenţat de psihologie. 
Am ales exemplul progresului ştiinţific şi industrial pentru că indubitabil 
acesta a fost fenomenul care a inspirat istoricismul modern al secolului al 
XlX-lea şi pentru că am discutat anterior unele din părerile lui Mill în 
legătură cu acest subiect. 

Comte şi Mill, după cum ne aducem aminte, au susţinut că progresul 
este o tendinţă necondiţionată ori absolută care este reductibilă la legile 
naturii umane. „O lege a succesiunii, scria Comte, chiar atunci când este 
susţinută de metoda observaţiei istorice cu toată autoritatea posibilă, nu 

ar trebui admisăîn final înainte de afi fost redusăîn mod raţional la teoria 

/ 

pozitivă a naturii umane..." 50 El credea că legea progresului poate fi dedusă 
din tendinţa individului uman care îl împinge să-şi perfecţioneze natura 
din ce în ce mai mult. Mill îl urmează în toate aceste opinii, încercând să 
reducă propria sa lege a progresului la ceea ce el numeşte'„caracterul 
progresiv al minţii umane" 51 a cărei primă „forţă constrângătoare...este 
năzuinţa spre un confort material în creştere". Conform atât lui Comte cât 
şi lui Mill, caracterul necondiţionat ori absolut al acestor tendinţe ori 
cvasilegi ne permit să deducem de aici primii paşi ori primele faze ale 
istoriei, fără să facem apel la nici o condiţie istorică iniţială, la vreo 
observaţie sau la date. 52 în principiu, întregul-curs al istoriei ar trebui să 
fie deductibil. Singura dificultate ar fi, după cum spune Mill, că „o serie 


50 Comte, Cours de philosophie positive, IV, p. 335. 

51 Mill, Logic, cartea VI, cap. X, secţiunea 3; citatul următor este din secţiunea 6 unde 
teoria este expusă cu mai multe detalii. 

52 Comte, Op. cit., IV, p. 345. 

aşa de lungă... la care fiecare termen succesiv ar fi compus de un număr şi 
mai mare şi mai variat de părţi, nu ar putea să fie evaluată de capacitatea 

facultăţilor umane." 53 

/ 

Slăbiciunea „reducţiei" făcute de Mill apare ca evidentă. Chiar dacă 
am accepta premisele şi deducţiile lui Mill, nici atunci nu ar rezulta de 
aici că efectul social ori istoric ar fi important. Progresul ar putea surveni 
cumva prin mici pierderi, care ar putea să se întoarcă într-un mediu natu¬ 
ral deloc optim. Mai mult, premisele se bazează doar pe anumite 
componente ale „naturii umane" fără să ia în considerare şi alte elemente, 
precum uitarea ori indolenţa. Astfel putem observa exact opusul progresului 
descris de Mill şi putem la fel de bine „reduce" aceste observaţii la „natura 
umană". (Nu este într-adevăr unul din cele mai populare procedee ale 
aşa-numitelor teorii ale istoriei să explice declinul ori prăbuşirea imperiilor 
prin astfel de trăsături ca lenea ori o înclinaţie spre îmbuibare?). De fapt, putem 
concepe foarte puţine evenimente care nu ar putea fi explicate în mod plauzibil 
prin apelul la anumite înclinaţii ale „naturii umane". Dar o metodă care 
poate explica tot ce s-ar putea întâmpla, nu explică de fapt nimic. 

Dacă dorim să înlocuim această teorie surprinzător de naivă cu una 
mai competitivă, trebuie să parcurgem două etape. în primul rând, trebuie 
să încercăm să găsim condiţii care determină progresul, şi la rezultatul 
obţinut trebuie să aplicăm principiul expus în secţiunea 28: trebuie să ne 
imaginăm condiţii în care progresul ar fi anihilat. Aceasta ne conduce 
rapid la realizarea faptului că înclinaţia psihologică de una singură nu 
poate fi suficientă pentru explicarea progresului, de veme ce putem găsi 
condiţii de care acesta depinde. Astfel încât, în pasul următor, trebuie să 
înlocuim teoria înclinaţiilor psihologice prin ceva mai bun şi sugerez printr-o 
analiză instituţională (şi tehnologică) a condiţiilor care determină progresul. 

Cum putem anihila progresul ştiinţific şi industrial? închizând ori 
controlând laboratoarele de cercetare, suprimând ori controlând revistele 
ştiinţifice ori alte mijloace de dezbateri, suprimând congresele şi 
conferinţele ştiinţifice, suprimând universităţile şi alte instituţii de 
învăţământ, cărţile, presa scrisă, scrisul în generel şi’, în final, chiar vorbirea. 
Toate acestea sunt instituţii sociale şi pot într-adevăr să fie suprimate (ori 
controlate). Limba este o instituţie socială fără de care progresul ştiinţific 
este de neimaginat, de vreme ce, fără limbaj nu poate exista nici ştiinţa şi 
nici o tradiţie în formare şi în progres. Scrisul este o instituţie socială şi tot 


53 Mill. Op. cit., secţiunea 4. 

instituţii sociale sunt organizaţiile care tipăresc şi editează, precum şi toate 
celelalte instrumente instituţionale care constituie metoda ştiinţifică. Metoda 
ştiinţifică are în sine aspecte sociale. Ştiinţa, şi mai exact progresul ştiinţific, 
este rezultatul nu unor eforturi izolate, ci al concurenţei libere în gândire. 
Pentru că ştiinţa are chiar şi mai multă nevoie de competiţie între ipoteze 
şi de teste şi mai riguroase. Iar ipotezele concurente au nevoie să fie 
reprezentate de persoane, adică au nevoie de avocaţi, de un juriu şi chiar 
de un public. Această reprezentare personală trebuie organizată instituţional 
dacă dorim să ne asigurăm că va funcţiona. Iar aceste instituţii trebuie să 
fie plătite pentru aceasta şi protejate prin legi. în cele din urmă, progresul 
depinde într-o foarte mare măsură de factori politici, de instituţii politice 
care să asigure libertatea gândirii, de democraţie. 

Prezintă un oarecare interes faptul că ceea ce de obicei este denumit 
„obiectivitate ştiinţifică" se bazează într-o anumită măsură, pe instituţii 
ştiinţifice. Credinţa naivă că obiectivitatea ştiinţifică se bazează pe 
atitudinea mentală ori psihologică a omului de ştiinţă luat ca individ, pe 
pregătirea sa, pe grija şi detaşarea sa ştiinţifică, generează ca reacţie credinţa 
sceptică conform căreia omul de ştiinţă nu poate fi niciodată obiectiv. 
Conform acestei credinţe, lipsa obiectivităţii nu prezintă prea multă 
importanţă în ştiinţele naturii unde pasiuniile nu sunt aprinse, dar pentru 
ştiinţele sociale unde sunt prezente prejudecăţile sociale, cele de clasă ori 
interesul personal, ar putea să fie fatală. Această doctrină dezvoltată în 
detaliu de aşa-numita „ sociologie a cunoaşterii " (vezi secţiunile 6 şi 26) 
trece total cu vederea caracterul social ori instituţional al cunoaşterii 
ştiinţifice pentru că se bazează pe credinţa naivă că obiectivitatea depinde 
de psihologia omului de ştiinţă luat ca individ. Trece cu vederea faptul că 
nici sterilitatea şi nici caraterul izolat al unei teme aparţinând ştiinţelor 
naturii nu previn parţialitatea şi interesul personal rezultat din interferenţa 
cu convingerile personale ale omului de ştiinţă şi că, dacă ar trebui să 
depindem de detaşarea sa, ştiinţa, chiar şi ştiinţele naturii, ar deveni de-a 
dreptul imposibilă. Ceea ce trece cu vederea „sociologia cunoaşterii" este 
tocmai sociologia cunoaşterii -caracterul social şi public al ştiinţei. Trece cu 
vederea şi faptul că ceea ce impune omului de ştiinţă o disciplină mentală şi 
prezervă obiectivitatea ştiinţei precum şi tradiţia ei de a discuta critic noile 
idei, este tocmai acest caracter public al ştiinţei şi al instituţiilor ei. 54 


54 O critică mai cuprinzătoare a aşa-numitei „sociologii a cunoaşterii" se poate găsi în 
capitolul 23 din Societatea deschisă şi duşmanii săi. Problema obiectivităţii ştiinţifice şi a 

în legătură cu acestea, ar trebui să mă refer la o altă doctrină prezentată în 
secţiunea 6 (Obiectivitate şi evaluare). Acolo s-a argumentat că, de vreme ce 
cercetarea ştiinţifică în problemele sociale influenţează prin ea însăşi viaţa 
socială, este imposibil pentru cercetătorul din ştiinţele sociale care se teme de 
această influenţă să-şi menţină atitudinea ştiinţifică adecvată de obiectivitate 
dezinteresată. Un fizician ori un inginer practician sunt în aceeaşi situaţie. Fără 
să fie un cercetător al ştiinţelor sociale, el poate realiza că invenţia unui nou tip 
de avion ori rachetă poate avea o influenţă extraordinară asupra societăţii. 

Am schiţat doar câteva din condiţiille instituţionale de a căror împlinire 
depinde progresul ştiinţific şi industrial. Este important de realizat faptul 
că aceste condiţii în majoritate nu pot fi considerate drept necesare şi că 
toate la un loc nu sunt suficiente. 

Aceste condiţii nu sunt necesare de vreme ce fără aceste instituţii (cu 
excepţia limbajului, probabil) progresul ştiinţific nu arfi cu totul imposibil. 
„Progresul", la urma urmelor, s-a făcut de la lumea orală la cea scrisă, şi 
chiar mai departe (cu toate că dezvoltarea timpurie nu a fost probabil 
progres ştiinţific, sincer vorbind). 

Pe de altă parte, şi aceasta este mult mai important, trebuie să realizăm 
faptul că chiar şi cu ajutorul celor mai bune organizaţii instituţionale din 
lume, progresul ştiinţific poate săse oprească într-o zi. Ar putea fi, de exemplu, 
o epidemie de misticism. Acest lucru ar fi cu certitudine posibil, pentru că 
atât timp cât unii intelectuali reacţionează propriu-zis la progresul ştiinţific 
(ori la cerinţele unei societăţi deschise) retrăgându-se în misticism, oricine ar 
putea reacţiona în acest fel. O astfel de posibilitate ar putea fi respinsă prin 
inventarea unei serii de instituţii viitoare, cum ar fi cele educaţionale, care să • 
descurajeze punctele de vedere uniforme şi să încurajeze diversitatea. în plus, 
ideea progresului şi propaganda entuziastă în favoarea sa, ar putea avea unele 
efecte. Dar toate acestea nu pot transforma progresul într-o certitudine. Pentru 
că nu se poate exclude posibilitatea logică, să spunem a apariţiei unui virus, ori 
a unei bacterii care să răspândească dorinţa pentru Nirvana. 

Vom găsi astfel că până şi cele mai bune instituţii nu pot fi cu totul 
sigure. Cum am mai spus şi înainte, „Instituţiile sunt precum fortăreţele. 
Ele trebuie să fie bine proiectate şi bine dotate cu personal uman." Dar nu 
putem fi niciodată siguri că omul potrivit va fi atras spre cercetarea ştiinţifică. 
Nici nu putem să ne asigurăm că vor fi mereu oameni cu imaginaţie care 


dependenţei sale de critica raţională şi de intersubiectivitatea testabilităţii, este discutată în 
aceeaşi carte în capitolul 24 şi dintr-un punct de vedere oarecum diferit, în Logic of 
Scientific Discovery. 

vor avea abilitatea de a inventa noi ipoteze. în cele din urmă, foarte multe 
depind pur şi simplu de norocul avut în aceste chestiuni. Pentru că adevărul 
nu este manifest şi este o greşeală să se creadă-cum au făcut Comte şi Mill 
- că odată „obstacolele" (aluzia este la adresa bisericii) depăşite, adevărul 
va fi vizibil pentru toţi cei care vor dori sincer să-l vadă. 

Cred că rezultatul acestor analize poate fi generalizat. Factorul uman ori 
personal va rămâne ace/element iraţional prezent în majoritatea ori chiar în 
toate teoriile sociale instituţionale. Doctrina opusă care susţine reducerea 
teoriilor sociale la psihologie în acelaşi fel în care încercăm să reducem 
chimia la fizică, este, cred, bazată pe o neînţelegere. Ea rezultă din credinţa 
falsă conform căreia acest „psihologism metodologic" este un corolar necesar 
individulismului metodologic - al doctrinei aproape de neatacat care susţine 
că trebuie să înţelegem toate fenomenele colective ca parte a acţiunilor, 
interacţiunilor, scopurilor, speranţelor şi gândurilor tuturor oamenilorîn mod 
individual şi :a parte a tradiţiilor create şi păstrate de indivizi. Dar putem fi 
individualişti fără să acceptăm psihologismul. „Metoda zero" a construirii 
modelelor raţionale nueste una psihologică, ci mai degrabă o metodă logică. 

De fapt, psihologia nu poate fi baza ştiinţelor sociale. Mai întâi, pentru că 
este ea însăşi doar una dintre ştiinţele sociale: „natura umană" variază 
considerabil odată cu instituţiile sociale şi studiul ei presupune în consecinţă 
o înţelegere a acestor instituţii. Apoi, pentru că ştiinţele sociale sunt interesate 
în mare măsură de consecinţele neintenţionate ori de repercusiunile acţiunilor 
umane. Şi „neintenţionat" în acest context probabil că nu înseamnă 
„neintenţionate conştient ", nici nu caracterizează repercusiuni care ar putea 
leza toate interesele unui agent social, fie ele conştiente ori inconştiente: cu 
toate că unii oameni pot pretinde că preferinţa pentru munte şi singurătate 
poate fi explicată psihologic, faptul că, dacă prea mulţi oameni ar prefera 
muntele nu s-ar mai putea bucura acolo de singurătate, nu este un fapt 
psihologic. Dar acest gen de probleme stă la baza teoriei sociale. 

Cu aceata am ajuns la un rezultat care contrastează surprinzător cu metoda 
încă îndrăgită a lui Comte şi Mill. în loc să reducem consideraţiile sociologice 
la baza aparent fermă a psihologiei naturii umane, am putea spune că factorul 
uman este acel element final incert şi capricios din viaţa socială şi din toate 
instituţiile sociale. într-adevăr, acesta este elementul care în final nu poate fi 
contolat complet prin instituţii (cum a crezut iniţial Spinoza). 55 Pentru că 
orice încercare de control complet conduce neapărat spre tiranie. Ceea ce 


55 Vezi nota 43, p.75. 

înseamnă, la omnipotenţa factorului uman - datorită capriciului câtorva 
oameni ori doar a unuia singur. 

Dar nu este posibilă controlarea factorului uman prin ştiinţă - opusă 
capriciului? Fără nici un dubiu, biologia şi psihologia pot rezolva, sau vor fi 
în stare să rezolve curând „problema transformării omului". Cei care încearcă 
să facă aceasta sunt obligaţi să distrugă obiectivitatea ştiinţei, şi ştiinţa însăşi, 
de vreme ce acestea două se bazează pe concurenţa liberă în gândire, aşadar 
în liberate. Dacă este ca judecata să se dezvolte pe mai departe iar raţiunea 
umană să supravieţuiască, atunci diversitatea oamenilor consideraţi ca indivizi 
şi a opiniilor, ţelurilor şi scopurilor lor nu trebuie niciodată lezată (cu excepţia 
cazurilor extreme când libertatea politică este în pericol). Până şi apelul atit 
de satisfăcător din punct de vedere emoţional la un ţel comun, oricât de 
înălţător ar fi, este un apel la abandonarea tuturor opiniilor morale rivale şi, 
cu aceasta, a criticii aferente şi a argumentelor la care duc aceste opinii. Este 
un apel la abandonarea gândirii raţionale. 

Evoluţionistul care pretinde controlul „ştiinţific" asupra naturii umane 
nu realizează cât de sinucigaşe este această pretenţie. Cauza principală a 
evoluţiei şi a progresului este varietatea materialului care poate deveni 
subiectul selecţiei. în cadrul evoluţiei umane această cauză principală 
este „libertatea de a fi altfel şi de a fi diferit de cei din jurul tău" - „de a nu 
fi de acord cu majoritatea şi de a merge pe propriul drum." 56 Un control 
holist, care trebuie să conducă egalizarea nu a drepturilor omului, ci a 
gândirii umane, ar înseman sfârşitul progresului. 


33. Concluzie. Apelul emoţional la 

istoricism. Istoricismul este o mişcare doctrinară foarte veche. în 
forma sa cea mai veche, cum ar fi doctrinele ciclurilor de viaţă a oraşelor şi 
raselor, precede credinţele teologice conform cărora ar exista un ţel ascuns 57 


56 Vezi Waddington (The Scientific Attitude, 1941, p. 111 şi 112), pe care nu-l împiedică 
nici evoluţionismul său, nici etica sa ştiinţifică să respingă afirmaţia că libertatea nu are 
nici o „valoare ştiinţifică". Acest pasaj este criticat în cartea lui Hayek, Drumul către servitute, 
p. 214-215 (ed. rom.). 

57 Cea mai bună critică imanentă pe care o cunosc la adresa doctrinei teleologice (şi 
una care adoptă punctul de vedere religios şi, în special, doctrina creaţiei) se găseşte în 
ultimul capitol al cărţii lui M. B. Forster, The Political Philosophies of Plato and Hegel. 


115 


KARL R. POPPER 


în spatele deciziilor aparent oarbe ale soartei. Cu toate că această divinizare 
a ţelurilor ascunse este foarte îndepărtată de modul de gândire ştiinţific, a 
lăsat urme de neconfundat chiar şi asupra celor mai moderne teorii 
istoriciste. Fiecare versiune de istoricism exprimă sentimentul că este împins 

în viitor de forte irezistibile. 

/ 

Istoriciştii moderni par, totuşi, să nu fie conştienţi de vechimea antică a 
doctrinei lor. Ei cred-şi ce altceva le-ar permite divinizarea modernismului 
pe care o susţin? - că propriul lor sortiment de istoricism este cea mai 
recentă şi cea mai proeminentă achiziţie a minţii umane, o achiziţie de o 

noutate ameţitoare încât doar câţiva oameni sunt suficient de avansaţi să 

/ / / 

o poată cuprinde. Cred, într-adevăr, că ei sunt cei care au descoperit 
problema schimbării - una din cele mai vechi probleme ale metafizicii 
speculative. Punând în contrast gândirea lor „dinamică" cu gândirea 
„statică" a tuturor generaţiilor anterioare, ei cred că avansul lor a fost posibil 
datorită faptului că „trăim acum o revoluţie" care a accelerat atât de mult 
viteza dezvoltării noastre încât schimbarea socială poate fi acum direct 
experimentată în timpul unei singure vieţi. Această poveste este, desigur, 
mitologie pură. Revoluţii importante au apărut şi înainte de vremea noastră 
şi începând cu epoca lui Heraclit schimbarea a fost iar şi iar redescoperită. 58 

A prezenta o idee atât de venerabilă drept recentă şi revoluţionară 
trădează, cred, un conservatorism inconştientizat. Şi noi care admirăm 
acest mare entuziasm pentru schimbare am putea foarte bine să ne întrebăm 
dacă nu este cumva numai o parte a acestei atitudini ambivalenţe şi dacă 
nu ar fi fost o rezistenţă internă, la fel de puternică, care trebuie să fie 
depăşită. Aceasta ar explica atunci fervoarea religioasă cu care această 
filosofie antică şi şovăitoare este proclamată ca fiind cea mai recentă şi 
astfel cea mai mare revelaţie a ştiinţei. Nu sunt, în cele din urmă, chiar 
istoriciştii cei care se tem de schimbare? Şi nu este probabil această frică 
de schimbare ceea ce îi face pe unii cu totul incapabili să reacţioneze 
raţional la critică şi care îi face pe alţii atât de sensibili la învăţăturile lor? 
Prin devoţiunea lor faţă de credinţa că schimbarea poate fi prevăzută 
deoarece este guvernată de legi neschimbătoare, pare ca şi cum istoriciştii 
aproape că ar încerca să se autocompenseze pentru pierderea unei lumi 
neschimbătoare. 


58 Vezi cartea mea, Societatea deschisă şi duşmanii săi, mai ales cap. 2; de asemenea 
cap. 10, unde se argumentează că pierderea de către o societate primitivă închisă a unei 
lumi neschimbătoare este, în parte, responsabilă de încordarea din cadrul civilizaţiei şi de 
dispoziţia de a accepta falsul confort oferit de totalitarism şi de istoricism. 

Karl R. Popper (1902-1994), cu sigu¬ 
ranţă unul dintre cei mai importanţi filosofi ai 
secolului, a avut contribuţii esenţiale atât în 
domeniul • filosofiei politice (Societatea 
deschisă şi duşmanii săi , 1945) cât şi în cel al 
teoriei cunoaşterii ( Logica cercetării, 1934). 

Mizeria istoricismului (titlul este o replică 
la cartea lui Karl Marx - Mizeria filosofiei), 
este un argument îndreptat împotriva tuturor 
utopiilor totalitare care îşi justifică aşa-zisa 
necesitate istorică prin pretenţii ştiinţifice. 
Orice controversă în legătură cu marile 
doctrine ideologice ale veacului trebuie să 
ţină seama de replica lui Karl Popper. 

“Probabil, singura carte apărută anul 
acesta care va supravieţui secolului xx.” 

Arthur Koestler, 1957 












